এটা নিশাৰ কাহিনী- দেত টুৱেল্‌ভ আৱাৰ্ছ: মনোজ মন কলিতা - সাহিত্য ডট অৰ্গ\nএটা নিশাৰ কাহিনী- দেত টুৱেল্‌ভ আৱাৰ্ছ\n২০১০ চনৰ গ্ৰীষ্মকালৰ সময় তেতিয়া। মাহটো ঠিক মনত নাই। তেতিয়া মই যোৰহাটৰ টোকোলাই চাহ গৱেষণাগাৰত গৱেষক হিচাপে কৰ্মৰত। এটা বিশেষ কামৰ বাবে গুজৰাটলৈ যাবলগীয়া হ’ল, হাতত ছুটী মাত্ৰ এসপ্তাহৰ। সেয়ে আকাশমাৰ্গেৰেই যাত্ৰা কৰাটো উচিত হ’ব বুলি ঠিক কৰিলোঁ। নিৰ্ধাৰিত দিনত মই গুৱাহাটী বিমান-বন্দৰত উপস্থিত হ’লোঁ। এইটোৱেই মোৰ প্ৰথম বিমান যাত্ৰা, সেয়ে মনত অলেখ প্ৰশ্ন আৰু ভয়। তথাপিও মৰণত শৰণ দি ভগৱানৰ নাম লৈ সোমাই পৰিলোঁ বিমান বন্দৰত। সময় তেতিয়া আবেলি ৫ বাজিছিল। সকলো পৰীক্ষা পাৰ কৰি অৱশেষত বিমানলৈ যোৱা মুখ্য দুৱাৰৰ ওচৰ পালোঁগৈ। তেতিয়া হাতত সময় প্ৰায় ডেৰ ঘণ্টামান আছিল, কাৰণ মোৰ বিমানৰ সময় আছিল সন্ধিয়া ৭ বজাত। কি কৰিম/নকৰিম মনতে ভাবি থাকোঁতে ওচৰতে এজন যুৱক দেখিলোঁ। দেখাত অসমীয়া যেনেই অনুভৱ হোৱাত এনেই কথা পতাৰ মানসেৰে চিনাকি হ’লোঁ। নামটো ইয়াত প্ৰকাশ কৰিব বিচৰা নাই মই, সেয়ে ধৰা হওক তেওঁৰ নাম অবিনাশ, অবিনাশ চহৰীয়া; ঘৰ মঙ্গলদৈ চহৰৰ ছিপাঝাৰ অঞ্চলত। তেখেতে মোক জনালে যে তেখেতো আহমেদাবাদলৈ গৈ আছে, অৰ্থাত্ মোৰ সৈতে একেই গন্তব্যস্থান। মোৰো শুনি ভালেই লাগিল, একে গাঁৱৰেই ল’ৰা। অ’, এইখিনিতে আপোনাক কৈ থওঁ, মোৰ পুৰণি ঘৰ মঙ্গলদৈত। সেয়ে স্বাভাৱিকতেই এক আত্মীয়তাভাৱ গঢ়ি উঠিল দুয়োৰে মাজত। কথাৰ মাজতেই তেওঁক জনালোঁ যে এইয়া মোৰ প্ৰথম বিমান যাত্ৰা, সেয়ে অলপমান ভয় লাগি আছে। কথাটো শুনি তেওঁ হাঁহিলে আৰু মোক আশ্বাস দিলে যে তেওঁ সহায় কৰিব। মোৰো মনটো ভাল লাগি গ’ল।\nঅৱশেষত নিৰ্ধাৰিত সময়ত বিমানত উঠিলোঁ, অবিনাশৰ আসন মোতকৈ কিছু পাছত। তথাপিও মনত কিছু সকাহ এয়ে যে অন্ততঃ কোনোবা চিনাকি এজনটো আছে। বিমানখন আছিল ’স্পাইছ জেট’ কোম্পানীৰ। বিমানখনে যেতিয়া গতি ল’বলৈ আৰম্ভ কৰিলে, বুকুখনে ধান বানিবলৈ ধৰিলে। সাতপুৰুষক সুঁৱৰিলোঁ, যেন বিমানখন ক’তো সৰি নপৰে। বিমান যিমানেই ওপৰলৈ উঠিছে, কাণখন যেন গধূৰ হৈ পৰিছে, পেটটো‍ও যেন ওলট-পালট কৰিবলৈ ধৰিলে। আনপিনে ছিট-বেল্ট খুলি বাথৰূমলৈও লৰ দিব নোৱাৰি, পৰিচাৰিকাৰ ধমক খোৱাৰ ভয়। অৱশেষত যেনিবা বিমানখন নিৰ্ধাৰিত উচ্চতাত গৈ স্থিৰ হ’ল। মোৰ অৱস্থাটো ভালকৈ উপভোগ কৰি আছিল অবিনাশে। মাজতে এবাৰ মোৰ কাষলৈ আহি ভয় নকৰিবলৈও কৈ গ’ল। কিছুসময় পাছত অৱশ্যে সকলো ভয় উৰা মাৰিলে। আমি প্ৰায় ৫৫ মিনিট পাছতেই কলিকতা পালোঁগৈ। আকাশমাৰ্গৰ পৰা কলিকতা চহৰৰ সেই নৈসৰ্গিক দৃশ্য উপভোগ্য। কিছুসময় কলিকতা বিমানবন্দৰত ৰোৱাৰ পাছত বিমানখন এইবাৰ উৰা মাৰিলে আহমেদাবাদলৈ বুলি। নিশা প্ৰায় ১২ মান বজাত বিমানখনে অৱতৰণ কৰিলে আহমেদাবাদ চহৰত। কনভেয়ৰ বেল্টৰ পৰা বেগটো লৈ বাহিৰলৈ ওলাই আহিলোঁ। মনতে ভাবিলো, এতিয়াহে বিপদত পৰিলোঁ। কাৰণ ইয়াৰ পাছত মই যাব লাগিব ভাৱনগৰলৈ, আৰু আহমেদাবাদৰ পৰা বাছেৰে প্ৰায় ৩ ঘণ্টামানৰ দূৰত্বত ভাৱনগৰ। আহমেদাবাদৰ পৰা নিশা কোনো বাছ নাছিল, পুৱাহে বাছ পোৱা যায়। ভাৱনগৰত থকা মোৰ চিনাকি ধ্ৰুৱজ্যোতি ভট্টাচাৰ্য্য দাদাই মোৰ কাৰণে বাছৰ ব্যৱস্থা কৰিব বুলি আগতেই মোক কৈ থৈছিল, কিন্তু লেঠাটো লাগিল সেইখিনিতেই। সেই সময়ত অসমৰ মোবাইলৰ প্ৰিপেইদ ব্যৱস্থাত ৰ’মিং সুবিধা নাছিল। সেয়ে মই ধ্ৰুৱদাক ফোন কৰিবলৈ মোবাইলৰ ব্যৱহাৰ কৰিব নোৱাৰোঁ, আৰু তেওঁক ফোন কৰি বাছৰ সময় কেইটাত বুলি সুধিবলৈও তেতিয়া নিশা এপৰ হৈছিল। আনপিনে মোৰ প্ৰথম বিমান যাত্ৰাৰ তথা অকলশৰে প্ৰথম অসমৰ বাহিৰলৈ যোৱাৰ বাবে অতিমাত্ৰা চিন্তাত ভোগা মোৰ আজলি মাৰ কথা নকলোৱেই যেনিবা। মুঠৰ ওপৰত সমস্যাই মোক লগ নেৰা হ’ল।\nতেনেতে ক’ৰবাৰ পৰা অবিনাশ আহি ওলালহি। তেওঁ মোক সুধিলে-\n:কলিতা! কি হ’ল! ভেবা লাগি কি চাই আছে! এতিয়া কি প্লেন?’\nমই অৱশ্যে তেওঁক জনোৱা নাছিলোঁ যে মই ভাৱনগৰলৈ গৈ আছোঁ বুলি, এদিনৰ চিনাকি লোক এজনক সকলো কথা খুলি কৈ দিবলৈ অলপ সংকোচো আছিল মনত। কওঁ নকওঁকৈ মুখখন মেলিলোঁ আৰু,\n:এঃ, মোৰ আচলতে গন্তব্যস্থান ভাৱনগৰহে। এতিয়া এই নিশা কি কৰোঁ তাকেহে ভাবি আছো, দাদা এজনে বাছ ঠিক কৰি থ’ব বুলি কৈছিল কিন্তু সময়টো কেতিয়া সেইটোহে জনা নহ’ল। তেওঁক ফোন কৰাৰো একো উপায় নাই, মানে ওচৰে-পাজৰে একো ব্যৱস্থা দেখা নাই।’\nনিশা বহু হোৱা বাবে প্ৰায় সকলোবোৰ বিমানেই আহমেদাবাদ আহি পাইছিল আৰু সেয়ে দোকান-পোহাৰ বোৰো প্ৰায় বন্ধ আছিল। মোৰ অৱস্থাটো দেখি অভিনাশে মাত মাতিলে-\n:বেয়া নোপায় যদি মই আপোনাক সহায় কৰিব পাৰিম। মোৰ গন্তব্যস্থান ইয়াৰ পৰা সিমান আঁতৰত নহয়, এতিয়া গ’লেও পামগৈ আৰু পুৱা গ’লেও পামগৈ। সেয়ে আপোনাৰ যদি অসুবিধা হৈছে তেন্তে মই আপোনাক থকাৰ বাবে হোটেলত এটা কোঠাৰ ব্যৱস্থা কৰি দিব পাৰিম, আৰু মইও আপোনাৰ লগতেই নিশাটো পাৰ কৰি দিব পাৰিম।’\nকথাটো মোৰ বেয়াও নালাগিল, কিন্তু সিমান এটা সুবিধাজনকো নালাগিল। এজন এদিনীয়ালোকৰ সৈতে কিদৰে এটা নিশা পাৰ কৰোঁ বাৰু! তথাপিও আন একো উপায় নেদেখি তেওঁক ‘হাঁ’ কৈ দিলোঁ। আমি দুয়ো এখন অটোৰিক্সা ভাড়ালৈ লৈ ওলাই পৰিলোঁ হোটেলৰ সন্ধানত। তেওঁ এই ঠাইত থকা বহুত দিনেই হ’ল, সেয়ে পাকৈত গাইডৰ দৰে মোক এটা গলিলৈ লৈ গ’ল। অ’টোৰ পৰা নামিয়ে দেখিলোঁ এক অন্ধকাৰ গলি, ঠিক হিন্দী চিনেমাত দেখুওৱা সেই সঘনাই অপৰাধ হৈ থকা গলিসমূহৰ দৰে। মনতে নেদেখাজনক এটা সাষ্টাংগে প্ৰণিপাত জনালোঁ আৰু মনতে ভাবিলো ’প্ৰভু এই নিশাটোত মোক আৰু উত্তেজনা নিদিবা’। অনুগতৰ দৰে মইও তেওঁৰ পিছ ল’লোঁ।\nএটা সময়ত এখন হোটেলত সোমালোঁগৈ। নামফলকৰ ওপৰত চালৰ পানীলাউৰ দৰে চিপ লৈ ওলমি আজি যাওঁ/কালি যাওঁ কৈ থকা টিউবলাইটোৰ তিৰবিৰণিত হোটেলৰ নামটো‍ও ভালকৈ পঢ়িব নোৱাৰিলোঁ। কাউণ্টাৰত গৈ দেখিলো প্ৰকাণ্ড লোক এজন, মুখত নাই এটা হাঁহি, যেন কোনোবাই অলপ আগতে তেওঁক হঁহাৰ বাবদ জৰিমনাহে ভৰালে। ৭০০ টকাত কোঠা এটা বন্দোবস্ত কৰিলোঁ। মোৰ সেই নিশা ১:৩০ বজাত ভাতৰ পাহাৰ খহোৱাৰ কোনো হেঁপাহ নথকাত অবিনাশৰ বাবেই ভাতৰ অৰ্ডাৰ দিলোঁ। বন্দোবস্ত কৰা সময়ত কোৱা হৈছিল কোঠাটো শীত-তাপ নিয়ন্ত্ৰিত আৰু টি.ভি.ও আছে, কিন্তু প্ৰৱেশ কৰি দেখিলোঁ যে টি.ভি. ৰখা মেজখন উদং হৈ পৰি আছে আৰু শীত-তাপ নিয়ন্ত্ৰণৰ নামত কিবা এটা ওলমাই থৈছে। অভিনাশ আছিল অলপ গৰম তেজৰ, একে চোঁচাই কাউণ্টাৰ পালেগৈ টি.ভি. এটা বিচাৰি। বিচাৰ খোচাৰ কৰাত গম পালোঁ আমাৰ কোঠাৰ টি.ভিটো নিশা চকিদাৰি কৰিবলৈ অহা লোককেইজনে নিজৰ কব্জালৈ লৈ গৈছে, তেওঁলোকৰ মন্তব্য ‘এই নিশা আপোনালোকে টি.ভি. চাই কি কৰিব ? আমি গোটেই নিশাটো পহৰা দিব লাগিব, সেয়ে আমাক টি.ভি.টো লাগে।’ অবিনাশে নেৰে, তেওঁলোকে নিদিয়ে। অৱশেষত যেনিবা হোটেলৰ মালিকৰ হস্তক্ষেপত টি.ভি টো আমাৰ হাতলৈ আহিল। তেতিয়া প্ৰায় ২ বাজিল। মইও তাকেই ভাবি আচৰিত হৈছিলোঁ যে অবিনাশে এই নিশা দুই বজালৈ টি.ভি.ৰ বাবে কিয় যুঁজ বাগৰ কৰি আছে! কিন্তু পাছত ভাবিলোঁ, যিহেতু টি.ভি., এ.চি. আছে বুলিয়েই ৭০০ টকা ল’লে আমাৰ পৰা তেনেস্থলত এই সুবিধাখিনি আমি কিয় এনেকৈ হাতৰ পৰা যাবলৈ দিম। টি.ভি.ৰ যুঁজখন সামৰি আমিও কোঠাত সোমালোহি।\nমুখ-হাত ধুই এনেয়ে টি.ভি.টো মেলি লৈছিলোঁহে মাত্ৰ, তেনেতে দুৱাৰত টোকৰ পৰিল। আমি দুয়ো দুয়োলৈ চালোঁ প্ৰশ্নবোধক দৃষ্টিৰে। অভিনাশেই দুৱাৰখন খুলিবলৈ উঠি গ’ল। দুৱাৰখন খুলিছেহে মাত্ৰ তেনেতে সেই নৈশ চকীদাৰ কেইজনৰ এজনে লাহেকৈ মাত দিলে-\n‘দাদা, টি.ভি.টো চোৱা হ’ল নেকি ! ২:৩০ বাজিবৰ হ’ল। আপোনালোকৰ শুবৰ হ’ল যদি আমাক দিয়কনা টি.ভি.টো।’\nহাঁহিমেই নে কান্দিমেই একো ভাবি নাপাই অভিনাশ আৰু মই তেওঁক শীতল মগজুৰে জনাই দিলোঁ যে আমি হোটেল এৰিলেহে তেওঁলোকে টি.ভি.টো পাব। উদাস মনেৰে তেওঁ উভতি গ’ল। মইও শুবলৈ বুলি বিছনাত উঠি দিলো। টোপনিয়ে হেঁচি ধৰিছিলহে মাথোঁ তেনেতে কাৰোবাৰ বিকট চিঞৰ শুনি সাৰ পাই গ’লোঁ। চকু মেলি দেখিলো অবিনাশে মোবাইলত কাৰোবাৰ সৈতে কথা পাতি আছে। তেওঁৰ হাতত মোবাইলটো দেখি চিধাই মোৰ মনলৈ আহিল- ‘চেঃ, এওঁকেইচোন মোবাইলটো খুজিব পাৰিলোঁহেঁতেন!’ কিন্তু পাছমূহুৰ্তত মনলৈ আহিল সেই চিঞৰটোৰ কথা, তেওঁলৈ চকু যোৱাত দেখিলোঁ তেওঁ উচুপি আছে। মই সাৰ পাই যোৱা দেখি তেওঁ ফোনটো কাটি দিলে আৰু মোক অসুবিধা দিয়াৰ বাবে ক্ষমা খুজিলে। মই ‘কোনো কথা নাই, আপুনি কৰিব পাৰে’ বুলি কোৱাত তেওঁ আহি মোৰ কাষত বহি ল’লে। মোৰ কপালৰ প্ৰশ্নবোধক চিহ্ন দেখি তেৱেঁই আৰম্ভ কৰিলে তেওঁৰ দুখৰ কাহিনী।\nগুজৰাটলৈ চাকৰিসূত্ৰে আহিছিল তেওঁ এবছৰ পূৰ্বেই। তেওঁৰ এজনী প্ৰেমিকা আছিল, দুৰ্দান্ত প্ৰেম আছিল দুয়োৰে মাজত। কিছুমাহলৈ সকলো কথা সুকলমেই চলি গৈ আছিল। কিন্তু লাহে লাহে তেওঁলোকৰ মাজত হেনো মত-বিৰোধ হ’বলৈ ধৰে আৰু অৱশেষত কাজিয়াই দিনে-নিশাই দুয়োকে অশান্তি দি থকাত অভিনাশ ঘৰলৈ উভতি গৈছিল সকলো কথা ঠিক কৰিবলৈ। কিন্তু তালৈ গৈ দেখিলে তেওঁৰ প্ৰেমিকা এতিয়া আন কাৰোবাৰ হৈ গ’ল। বহু কাকূতি-মিনতি কৰাৰ পাছতো প্ৰেমিকাৰ মন নগলিল। উদাস মন লৈয়ে অবিনাশ উভতি আহিল গুজৰাটলৈ, আৰু উভতনি যাত্ৰাত এতিয়া মোৰ সৈতে নিশা যাপন কৰি আছে। তেওঁ আচলতে এজন বন্ধুৰ সন্ধানত আছিল যাৰ সৈতে নিজৰ মনৰ কথাবোৰ আলোচনা কৰিব পাৰে, মোৰ মাজত সেই বন্ধু আৰু নীৰৱ শ্ৰোতাজন বিচাৰি পাই তেওঁ মোৰ সৈতে নিশা কটাবলৈও ৰাজী হৈ গ’ল। কথাষাৰ শুনি মই কেনেধৰণৰ প্ৰতিক্ৰিয়া দেখুৱাব লাগে সঠিককৈ ভাবি নাপালো। সেৰেঙা হাঁহি এটাৰ বাদে আন একোৱেই দিব নোৱাৰিলোঁ তেওঁক। এপিনে মোৰ মগজু তোলপাৰ লগাই থকা মোৰ নিজৰেই ইমানবোৰ সমস্যা আৰু আনপিনে অবিনাশৰ দুখলগা কাহিনী। তেওঁ মোক তেওঁৰ কাহিনী শুনাই আৰু মোৰ পৰা উপদেশ তথা সান্ত্বনা লাভ কৰি পুনৰ সেই প্ৰেমিকা(!)গৰাকীৰ সৈতে ফোনত কথা পতাত ব্যস্ত হৈ পৰিল। ওৰে নিশা তেওঁৰ উচুপনি আৰু আস্ফালন চলিয়েই থাকিল। টোপনি যাবলৈ ব্যৰ্থ চেষ্টা কৰি অৱশেষত হতাশ হৈ উঠি পৰিলোঁ বিছনাতে। বাহিৰলৈ চকু যোৱাত দেখিলো ৰাতি পুৱাবৰ হৈছে। মুখ হাত ধুই এনেই দুপাকমান কোঠাটোত খোজ কাঢ়িলোঁ, তেনেতে চকু গ’ল অবিনাশৰ ভাতৰ পাতলৈ। নিৰ্বিকাৰ হৈ তাতেই পৰি ৰ’ল সকলো বস্তু, মাথো কোঠাটোত সিঁচৰতি হৈ পৰি ৰ’ল চিগাৰেটৰ টুকুৰাসমূহ। মনতে ভাবিলোঁ ‘কি বস্তু এই প্ৰেম? যিয়ে মোক গোটেই নিশা শুবলৈ নিদিলে, সেয়া! নে যিয়ে অবিনাশক ভাত খাবলৈ নিদিলে, সেয়া! নে এই যে এজন অচিনাকি লোকক ইমান আত্মীয়তাৰে নিজৰ সকলো কথা জনাবলৈ সাহস দিলে, সেয়া?’ একো বুজি নাপাই মই মোৰ বেগটো সামৰি যাবলৈ বুলি সাজু হ’লোঁ। ওৰেটো নিশা উচুপি উচুপি অবিনাশৰ চকুহাল ফুলি উঠিছিল। মোক যাবলৈ সাজু হোৱা দেখি তেওঁ ফোনটো সামৰিলে আৰু যাবলৈ সাজু হ’ল। কাউণ্টাৰত আহি যেতিয়া বিল দিবলৈ সাজু হ’লোঁ তেতিয়া গম পালোঁ আমাৰ বিল ৮০০ টকা হৈছেগৈ, কাৰণটো হ’ল অবিনাশৰ বাবে দিয়া ভাতৰ অৰ্ডাৰটো। মুখেৰে একো মাত নামাতি দুয়ো সমানেই পইছা দি ওলাই আহিলোঁ, হয়তো কাৰো মনত সিমান শক্তিয়েই নাছিল যে আমি ওলোটাই প্ৰশ্ন কৰিম- ’এবাটি দাইল, এবাটি আলু-ভাজি আৰু এবাটি ভাতৰ দাম ১০০ টকা?’\nকিছুদূৰ আগুৱাই আহি দুয়ো দুয়োকে সাৱটি বিদাই দিলোঁ। মোক অ’টো এখনত উঠাই অবিনাশ ৰাওনা হ’ল ৰেল ষ্টেচনৰ অভিমুখে। মোৰো ভাগ্য ভাল আছিল যে সময় মতে মানে পুৱা ৭ বজাত বাছ আস্থান পালোঁহি, আৰু তাৰ ক্ষন্তেক পাছতেই মানে ৭:১০ ত ধ্ৰুৱদাই মোৰ বাবে ঠিক কৰি থোৱা বাছখনে আহমেদাবাদ চহৰ এৰিলে। ওৰেটো নিশা উজাগৰে কটোৱা বাবে গুজৰাটৰ শীত-তাপ নিয়ন্ত্ৰিত আধুনিক অত্যাধুনিক বাছত নিজকে এৰি দিলোঁ। মসৃণ পথ হোৱা বাবে বাটত এবাৰো সাৰ নোপোৱাকৈ ভাৱনগৰ পালোঁহি। বাছৰ পৰা নামিয়ে ধ্ৰুৱদাক দেখিলোঁ। মোৰ বাবে তেওঁ বহু আগৰে পৰাই ৰৈ আছিল, তেওঁৰ চেহেৰা দেখিয়েই বুজিলোঁ মোৰ পৰা ওৰে নিশা একো খবৰ নাপাই তেওঁ চিন্তা কৰি আছিল। হাঁহি এটা মাৰি যেতিয়া তেওঁৰ ওচৰ পালোঁ তেওঁ মোক ক’লে-\n‘তুমি মানুহ মাৰিবাহে! কালিৰে পৰা ফোন এটা নাই, আৰু আনপিনে তোমাৰ মা-দেউতাই মোক কালিৰে পৰা ফোন কৰি কৰি পাগল কৰি দিছে। সোনকালেই তুমি এটা ঘৰলৈ ফোন কৰা।’\nধ্ৰুৱদাৰ কথাবোৰ তেতিয়া মোৰ কাণত সোমোৱা নাছিল, মনত মই ভাবি আছিলোঁ সেই নিশাটোৰ কথা। কেতিয়াও পাহৰিব নোৱাৰা সেই বাৰটা ঘণ্টাৰ কথা।\n← লোকশিল্পী দ্বিজেন গগৈ: অচিন্ত্য বৰঠাকুৰ\nগাঁৱলীয়া পদ্য: অপূৰ্ব কলিতা →


Murder mystery: ৰে'ল বিভাগৰ কৰ্মচাৰীক হত্যা কৰাৰ blueprint ৰচিছিল পত্নীয়ে !– News18 assam\nMurder mystery: ৰে'ল বিভাগৰ কৰ্মচাৰীক হত্যা কৰাৰ blueprint ৰচিছিল পত্নীয়ে ! পৰিকল্পিতভাৱেই স্কুটীত শৰাইঘাটলৈ লৈ অহা হৈছিল deadbody। কিন্তু হত্যাকাৰী যিমানেই চতুৰ নহওক কেতিয়াও সাৰি নাযায়...!\nমৃতদেহটো ২৬মে' অথাৎ মঙলবাৰে দিনটো কোঠাৰ ভিতৰতে ৰখোৱাৰ পিছত সন্ধিয়াৰ ভাগত দুই খুলখালী আৰু দুজন যুৱকৰ সহযোগত দুখন স্কুটিৰে ট্ৰাংকত ভৰাই বহ্মপুএত পেলাই দিবৰ বাবে লৈ গৈছিল৷\nLast Updated : May 27, 2021, 15:39 IST\nঅত্যাধিক সুৰাপান কৰি প্ৰায়ে ৰে'ল বিভাগত কৰ্মৰত সন্তোষ প্ৰসাদে শাৰীৰিক আৰু মানসিক অত্যাচাৰ কৰি আহিছিল পত্নী তথা দুই সন্তানৰ মাতৃক ৷বায়েকক কৰা এই অত্যাচাৰ সহ্য হোৱা নাছিল দুই ভাতৃ মোহন আৰু সুৰুজ গিৰিৰ ৷একেদৰে সদায় স্বামীৰ অত্যাচাৰ সহি সহি ভাগৰি পৰিছিল৷ সেয়ে দুই ভাতৃ আৰু দুুই যুৱকৰ সহযোগত স্বামী সন্তোষ প্ৰসাদক হত্যাৰ পৰিকল্পনা ৰচিলে পত্নীয়ে ৷\nপূৰ্ব পৰিকল্পনা মতেই ২৫ মে'ৰ পুৱতি নিশা নিজ কোৱাৰ্টাৰতে ১বাজি ৩০মিনিটত ডিঙি কাটি বৰ্বৰ ভাৱে হত্যা কৰা হ'ল সন্তোষ প্ৰসাদক ৷মৃত্যুৰ যন্ত্ৰণাত দীৰ্ঘসময় কোঠাৰ ভিতৰতে চটফটাই থাকি প্ৰায় ১ঘন্টাৰ পিছত মৃত্যুক সাৱটিলে সন্তোষ প্ৰসাদে ৷মৃতদেহটো ২৬মে' অথাৎ মঙলবাৰে দিনটো কোঠাৰ ভিতৰতে ৰখোৱাৰ পিছত সন্ধিয়াৰ ভাগত দুই খুলখালী আৰু দুজন যুৱকৰ সহযোগত দুখন স্কুটিৰে মৃতদেহটো ট্ৰাংকত ভৰাই বহ্মপুএত পেলাই দিবৰ বাবে লৈ গৈছিল ৷কিন্তু সৌভাগ্যক্ৰমে মৃতদেহটো পেলাব লওঁতেই টহলদাৰী আৰক্ষীৰ চকুত পৰাত মৃতদেহ কঢ়িয়াই নিয়া স্কুটি আৰু ট্ৰাংকসহ জালত পৰে মোহন গিৰি ৷মোহন গিৰিৰ ভাষ্যৰ ভিত্তিতে নিশাৰ ভিতৰতে আৰক্ষীয়ে পত্নী গীতা গিৰি প্ৰসাদ আৰু আনজন খুলখালী সুৰোজ গিৰিক গ্ৰেপ্তাৰ কৰিবলৈ সক্ষ্যম হয় যদিও ঘটনাৰে জড়িত আন দুই যুৱকক কৰায়ত্ত কৰিবলৈ সক্ষম নহয় ৷ঘটনাক গাপ দিয়াৰ বাবে মংগলবাৰে দিনত হ্ত্যকাণ্ড সংঘটিত কৰা কোঠাতো ৰঙো কৰিছিল অভিযুক্ত কেইগৰাকীয়ে ৷মৃতদেহটো ট্ৰাংকত ভৰাই বহ্মপুএত পেলাই দিয়াৰ লগতে থানাত স্বামী নিৰুদ্দেশ হোৱাৰ এক লিখিত অভিযোগ দাখিল কৰাৰো পৰিকল্পনা কৰিছিল ৷সকলো পৰিকল্পনা মতে হৈ গৈছিল যদিও আৰক্ষীৰ চতুৰতাৰ বাবেই ঘটনাক অন্য ৰূপ দিয়াৰ পৰা বিফল হ'ল হত্যাকাৰী ৷ইতিমধ্য ফৰেনছিকৰ দল আনি ঘটনাৰ অন্য কিবা ক্লু পাই নেকি সেই দিশটো চাই থকাৰ লগতে হত়্যাকাণ্ডৰে জড়িত আন দুই সহযোগীক বিচাৰি অভিযান অব্যাহত ৰাখিছে আৰক্ষীয়ে।\nFirst published: May 27, 2021, 15:38 IST\nguwahati policeMurderMurder caseSaraighat Bridge


দৈনিক ৰাশিফলঃ ১৩ জুন, সোমবাৰ\nমেষ ৰাশি- আজি আপোনাৰ বাবে দিনটো শুভ। এই ৰাশিচিহ্নৰ অবিবাহিত লোকসকলে আজি বিবাহৰ প্ৰস্তাৱ লাভ কৰিব পাৰে। ব্যবসায়ত বন্ধুৰ সহায়ে আজি আপোনাক লাভম্বিত কৰিব। আজি আপুনি ভ্ৰমণৰ সুযোগ লাভ কৰিব। পৰিয়ালৰ প্ৰতি সৎভাৱ বৃদ্ধি পাব। ঘৰলৈ অতিথিৰ আগমন ঘটিব পাৰে। শিক্ষাৰ্থীসকলে যত্ন কৰিলে সুফল লাভ কৰিব। দাম্পত্য জীৱনত সুখ বৃদ্ধি পাব।\nবৃষ ৰাশি- আজি আপোনাৰ বাবে দিনটো শুভ। চাকৰিয়াল সকলে পদোন্নতিৰ সুযোগ লাভ কৰিব পাৰে। নতুন ব্যবসায় আৰম্ভ কৰাৰ বাবে দিনটো শুভ প্ৰমাণিত হ’ব। বন্ধুবৰ্গৰ পৰা সহায় সহযোগিতা লাভ কৰিব। পত্নীৰ পৰামৰ্শৰ প্ৰতি গুৰুত্ব দিয়ক। কোনো গুৰুত্বপূৰ্ণ সিদ্ধান্ত ল’বলৈ অভিজ্ঞ জনৰ পৰামৰ্শ লওক। শিক্ষাৰ্থীসকলে প্ৰতিযোগিতামূলক পৰীক্ষাত সুখ্যাতি অৰ্জন কৰিবলৈ সক্ষম হ’ব।\nমিথুন ৰাশি- আজি আপোনাৰ বাবে দিনটো কষ্টকৰ প্ৰমাণিত হ’ব। অত্যাধিক ব্যয়ে আজি আপোনাক চিন্তিত কৰিব পাৰে। পত্নীৰ স্বাস্থ্যৰ যতন লওক। বাৰ্তালাপৰ সময়ত সাৱধান হওক। আজি আপুনি ধনৰ লেনদেনৰ পৰা আঁতৰি থাকক। ব্যবসায়ত মনোযোগ দিয়ক নহ’লে লোকচানৰ সন্মুখীন হ’ব পাৰে। মাতৃৰ পৰা সহায় সহযোগিতা লাভ কৰিব।\nকৰ্কট ৰাশি- আজি আপোনাৰ বাবে দিনটো লাভজনক প্ৰমাণিত হ’ব। চাকৰিয়াল সকলে পদোন্নতিৰ সুযোগ লাভ কৰিব। এই ৰাশিচিহ্নৰ অবিবাহিত লোকসকলে আজি বিবাহৰ প্ৰস্তাৱ লাভ কৰিব পাৰে। দীৰ্ঘদিন ধৰি পাবলগীয়া ধন ঘূৰাই পাব। ব্যবসায়ত উন্নত শিক্ষাৰ্থীসকলে প্ৰতিযোগিতামূলক পৰীক্ষাত সুখ্যাতি অৰ্জন কৰিবলৈ সক্ষম। পিতৃৰ পৰা সহায় সহযোগিতা লাভ কৰিব।\nসিংহ ৰাশি- আজি আপোনাৰ বাবে দিনটো ব্যস্ততাৰে ভৰি থাকিব। অত্যাধিক খং পৰিহাৰ কৰক। ব্যবসায়ত মনোযোগ দিয়ক নহ’লে লোকচানৰ সন্মুখীন হ’ব পাৰে। ৰাজনীতিৰ সৈতে জড়িত হৈ থকা সকলৰ বাবে দিনটোত বাধা থাকিব পাৰে । কোনো গুৰুত্বপূৰ্ণ সিদ্ধান্ত ল’বলৈ অভিজ্ঞ জনৰ পৰামৰ্শ লওক। ঘৰলৈ অতিথিৰ আগমন ঘটিব পাৰে। পত্নীৰ সমৰ্থন লাভ কৰিব। মাতৃৰ স্বাস্থ্যৰ যতন লওক।\nকন্যা ৰাশি- আজি আপোনাৰ বাবে দিনটো শুভ। সমাজত আপোনাৰ সন্মান বৃদ্ধি পাব। সন্তানৰ পৰা এটি সুখবৰ লাভ কৰিব পাৰে। দীৰ্ঘদিনীয়া অৰ্ধসম্পূৰ্ণ কাম আজি সম্পূর্ণ হ’ব। আজি আপুনি ধৰ্মীয় অনুষ্ঠানত অংশগ্রহণ কৰিব পাৰে। বাহিৰত খাদ্য খোৱা পৰিহাৰ কৰক। বাহন ক্ৰয়ৰ পৰিকল্পনা কৰিব পাৰে। পিতৃ- মাতৃৰ পৰা সহায় সহযোগিতা লাভ কৰিব। শিক্ষাৰ্থীসকলে যত্ন কৰিলে সুফল লাভ কৰিব পাৰে।\nতুলা ৰাশি- আজি আপোনাৰ বাবে দিনটো শুভ। চাকৰিয়াল সকলে পদোন্নতিৰ সুযোগ লাভ কৰিব। ব্যবসায় সংক্ৰান্তত ভ্ৰমণ কৰিবলগীয়া হ’ব পাৰে। দীৰ্ঘদিন ধৰি চলি থকা আইনী প্ৰক্ৰিয়া আজি সমাধান হ’ব। ঘৰত ধৰ্মীয় অনুষ্ঠান থাকিব পাৰে। দাম্পত্য জীৱনত সুখ বৃদ্ধি পাব। শিক্ষাৰ্থীসকলে প্ৰতিযোগিতামূলক পৰীক্ষাত সুখ্যাতি অৰ্জন কৰিবলৈ সক্ষম হ’ব। কোনো গুৰুত্বপূৰ্ণ সিদ্ধান্ত ল’বলৈ অভিজ্ঞ জনৰ পৰামৰ্শ লওক।\nবৃশ্চিক ৰাশি- আজি আপোনাৰ বাবে দিনটো ব্যস্ততাৰে ভৰি থাকিব। আজি আপুনি এটা ধৰ্মীয় স্থানলৈ যোৱাৰ পৰিকল্পনা কৰিব পাৰে। বাৰ্তালাপৰ সময়ত সাৱধান হওক। পত্নীৰ স্বাস্থ্যই আজি আপোনাক চিন্তিত কৰিব পাৰে। আজি আপুনি ধনৰ লেনদেনৰ পৰা আঁতৰি থাকক। ৰাজনীতিৰ সৈতে জড়িত হৈ থকা সকলৰ বাবে দিনটো শুভ প্ৰমাণিত হ’ব। পিতৃৰ পৰা সহায় সহযোগিতা লাভ কৰিব।\nধনু ৰাশি- আজি আপোনাৰ বাবে দিনটো শুভ। দীৰ্ঘদিন ধৰি পাবলগীয়া ধন ঘূৰাই পাব । আজি আপুনি ভৱিষ্যতক লৈ ডাঙৰ সিদ্ধান্ত গ্ৰহণ কৰিব পাৰে। বাহন ক্ৰয়ৰ পৰিকল্পনা কৰিব পাৰে। পৰিয়ালৰ প্ৰতি সৎভাৱ বৃদ্ধি পাব। সমাজত আপোনাৰ সন্মান বৃদ্ধি পাব। নতুন ব্যবসায় আৰম্ভ কৰাৰ বাবে দিনটো শুভ প্ৰমাণিত হ’ব। মাতৃৰ সমৰ্থন লাভ কৰিব।\nমকৰ ৰাশি- আজি আপোনাৰ বাবে দিনটো শুভ। দীৰ্ঘদিনীয়া অৰ্ধসম্পূৰ্ণ কাম আজি সম্পূর্ণ হ’ব। বাহন ক্ৰয়ৰ পৰিকল্পনা কৰিব পাৰে। ব্যবসায়ত উন্নত। এই ৰাশিচিহ্নৰ অবিবাহিত লোকসকলে আজি বিবাহৰ প্ৰস্তাৱ লাভ কৰিব পাৰে। কোনো গুৰুত্বপূৰ্ণ সিদ্ধান্ত ল’বলৈ অভিজ্ঞ জনৰ পৰামৰ্শ লওক। বন্ধুবৰ্গৰ পৰা সহায় সহযোগিতা লাভ কৰিব । দাম্পত্য জীৱনত সুখ বৃদ্ধি পাব।\nকুম্ভ ৰাশি- আজি আপোনাৰ বাবে দিনটো কষ্টকৰ প্ৰমাণিত হ’ব। ব্যবসায়ত মনোযোগ দিয়ক নহ’লে লোকচানৰ সন্মুখীন হ’ব পাৰে।মাতৃৰ স্বাস্থ্যই আজি আপোনাক চিন্তিত কৰিব পাৰে। পত্নীৰ সমৰ্থন লাভ কৰিব। বাহিৰত খাদ্য খোৱা পৰিহাৰ কৰক। বাৰ্তালাপৰ সময়ত সাৱধান হওক। শিক্ষাৰ্থীসকলে প্ৰতিযোগিতামূলক পৰীক্ষাত সুখ্যাতি অৰ্জন কৰিবলৈ সক্ষম হ’ব।\nমীন ৰাশি- আজি আপোনাৰ বাবে দিনটো ব্যস্ততাৰে ভৰি থাকিব। ব্যবসায়ত মনোযোগ দিয়ক। ঘৰলৈ অতিথিৰ আগমন ঘটিব পাৰে। নতুন ব্যবসায় আৰম্ভ কৰাৰ বাবে দিনটো শুভ প্ৰমাণিত হ’ব। পত্নীৰ পৰামৰ্শৰ প্ৰতি গুৰুত্ব দিয়ক। পৰিয়ালৰ প্ৰতি সৎভাৱ বৃদ্ধি পাব। ৰাজনীতিৰ সৈতে জড়িত হৈ থকা সকলৰ বাবে দিনটোত বাধা থাকিব পাৰে। পিতৃ- মাতৃৰ পৰা সহায় সহযোগিতা লাভ কৰিব।\nউপায়ুক্তৰ পোহনীয়া গৰুৰ যত্ন ল'বলৈ দায়িত্ব অৰ্পণ ৭ পশু চিকিৎসকক! ভাইৰেল নিৰ্দেশনা পত্ৰ\nসাৱধান! অৰুণোদয় পোৱাসকলৰ ঘৰে-ঘৰে চলিব অভিযান, কৰ্তন হ'ব পাৰে আপোনাৰ নাম...


एक साल में बाइबल - ইণ্ডিয়ান ৰিভাইচ ভাৰচন - अप्रैल 6\n1. যিহোৱাৰ দাস মোচিৰ মৃত্যুৰ পাছত, যিহোৱাই মোচিৰ পৰিচাৰক নুনৰ পুত্ৰ যিহোচূৱাক ক’লে,\n2. “মোৰ দাস মোচিৰ মৃত্যু হ’ল; এতেকে তুমি এতিয়া উঠা আৰু এই লোকসকলৰ সৈতে, মই যি দেশ ইস্ৰায়েলৰ সন্তানসকলক দিছোঁ, সেই দেশলৈ যৰ্দ্দন নদী পাৰ হৈ যোৱা।\n3. যি যি ঠাইত তোমালোকে ভৰি দিবা, মই মোচিক কোৱাৰ দৰে সেইবোৰ ঠাই তোমালোকক দিলোঁ৷\n4. সেই মৰুপ্ৰান্তৰ পৰা লিবানোন হৈ মহানদী ফৰাৎ নদীলৈকে, সূৰ্য অস্ত যোৱা ফালৰ পৰা মহা-সমুদ্ৰ লৈকে হিত্তীয়াসকলৰ গোটেই দেশ তোমালোকৰ অঞ্চল হ’ব।\n5. তোমাৰ জীৱনৰ গোটেই কালত কোনো লোক তোমাৰ আগত থিয় হ’ব নোৱাৰিব; মই মোচিৰ লগত থকাৰ দৰে তোমাক ত্যাগ নকৰিম বা এৰি নাযাওঁ।\n6. তুমি বলৱান আৰু সাহিয়াল হোৱা; কিয়নো এই লোকসকলক যি দেশ দিবলৈ মই তেওঁলোকৰ পূৰ্বপুৰুষসকলৰ আগত শপত খাইছিলোঁ, তাক তুমিহে এই লোকসকলক অধিকাৰ প্ৰাপ্ত কৰাবা।\n7. মোৰ দাস মোচিয়ে তোমাক আজ্ঞা কৰা গোটেই ব্যৱস্থা সাৱধানে পালন কৰি সেই মতে কাৰ্য কৰিবলৈ, মথোন তুমি বলৱান আৰু অতিশয় সাহসিয়াল হোৱা; তুমি যি যি ঠাইলৈ যোৱা, সেই সকলো ঠাইতে কৃতকাৰ্য্য হ’বৰ কাৰণে তুমি সেই ব্যৱস্থাৰ পৰা সোঁ কি বাওঁহাতে নুঘূৰিবা।\n8. এই বিধান-পুস্তক খনৰ কথা তোমাৰ মুখৰ পৰা কেতিয়াও আঁতৰি নাযাওঁক; কিন্তু ইয়াতে থকা আটাইখিনি কথাকে পালন কৰি সেই মতে কাৰ্য কৰিবলৈ তুমি দিনে-ৰাতিয়ে ইয়াক ধ্যান কৰা; কিয়নো ইয়াকে কৰিলে তোমাৰ শুভগতি হ’ব আৰু তুমি কৃতকাৰ্য্য হ’বা।\n9. মই তোমাক আজ্ঞা দিয়া নাই নে? বলৱান আৰু সাহিয়াল হোৱা! ত্ৰাসিত বা ব্যাকুল নহ’বা; কিয়নো তুমি যি যি ঠাইলৈ যাবা, সেই সকলো ঠাইতে তোমাৰ ঈশ্বৰ যিহোৱা তোমাৰ লগত থাকিব।”\n10. তেতিয়া যিহোচূৱাই লোকসকলৰ বিষয়াসকলক আজ্ঞা দি ক’লে,\n11. “তোমালোকে চাউনিৰ মাজেদি গৈ লোকসকলক এই আজ্ঞা কৰা, ‘তোমালোক প্ৰত্যেকে নিজৰ কাৰণে বাটৰ সম্বল যুগুত কৰা; কিয়নো তোমালোকৰ ঈশ্বৰ যিহোৱাই অধিকাৰৰ অৰ্থে তোমালোকক যি দেশ দিছে, সেই দেশত সোমাই তাক অধিকাৰ কৰিবৰ বাবে তিনি দিনৰ ভিতৰত তোমালোকে সেই যৰ্দ্দন নদী পাৰ হৈ যাব লাগিব’।”\n12. তাৰ পাছত যিহোচূৱাই ৰূবেণীয়া আৰু গাদীয়াসকলক আৰু মনচিৰ ফৈদৰ আধাভাগ লোকক ক’লে,\n13. “যিহোৱাৰ দাস মোচিয়ে দিয়া আজ্ঞাত কোৱা বাক্য তোমালোকে সোঁৱৰা যে, ‘তোমালোকৰ ঈশ্বৰ যিহোৱাই তোমালোকক জিৰণি ল’বলৈ তোমালোকক এই দেশ দিছে।’\n14. মোচিয়ে তোমালোকক দিয়া দেশত তোমালোকৰ ল’ৰা, তিৰোতা আৰু তোমালোকৰ পশুবোৰ যৰ্দ্দনৰ পূব পাৰে থাকিব৷ কিন্তু তোমালোকৰ আটাই পৰাক্ৰমী বীৰপুৰুষসকলে সাজু হৈ তেওঁলোকৰ আগে আগে গৈ,\n15. যিহোৱাই তোমালোকক দিয়াৰ দৰে তোমালোকৰ ভাইসকলক জিৰণি নিদিয়া পৰ্য্যন্ত, তোমালোকৰ ভাইসকলক সাহাৰ্য আগবঢ়াব লাগিব; আৰু তোমালোকৰ ঈশ্বৰ যিহোৱাই তেওঁলোকক দিয়া দেশ, তেওঁলোকেও অধিকাৰ কৰিব৷ তেতিয়া যৰ্দ্দন নদীৰ পূব পাৰে সূৰ্যোদয় হোৱা যি দেশ যিহোৱাৰ দাস মোচিয়ে তোমালোকক দিলে, তোমালোকৰ আধিপত্যৰ দেশলৈ উভটি আহি তাক ভোগ কৰিবা৷”\n16. তেতিয়া তেওঁলোকে যিহোচূৱাক উত্তৰ দি ক’লে, “আপুনি আমাক যি যি আজ্ঞা দিছে, আমি সেই আজ্ঞা পালন কৰিম আৰু আপুনি আমাক য’লৈকে পঠিয়ায়, তা’লৈকে আমি যাম৷\n17. আমি সকলো বিষয়তে যেনেকৈ মোচিৰ আদেশ মানি চলিছিলোঁ, তেনেকৈ আপোনাৰো আদেশ মানি চলিম৷ কেৱল, মোচিৰ লগত থকাৰ দৰে, আপোনাৰ লগতো আপোনাৰ ঈশ্বৰ যিহোৱা থাকক৷\n18. যদি কোনোৱে আপোনাৰ আজ্ঞাৰ বিৰুদ্ধাচৰণ কৰে আৰু আপুনি দিয়া আজ্ঞাৰ কোনো কথা নুশুনে, তেনেহলে সেই জনৰ প্ৰাণদণ্ড হ’ব৷ কেৱল আপুনি বলৱান আৰু সাহিয়াল হওঁক।”\n1. তাৰ পাছত নুনৰ পুত্ৰ যিহোচূৱাই চিটীমৰ পৰা দুজন লোকক গোপনে চোৰাংচোৱা হিচাবে পঠিয়াই দিলে৷ তেওঁ ক’লে, “তোমালোক যোৱা, আৰু গোটেই দেশখন ভালদৰে চাবা; বিশেষকৈ যিৰীহো নগৰ নিৰীক্ষণ কৰি আহিবা।” তেতিয়া তেওঁলোক গ’ল আৰু গৈ এগৰাকী বেশ্যাৰ ঘৰ পালে৷ তাতে তেওঁলোকে আলহী হৈ থাকিল৷ সেই বেশ্যাৰ নাম ৰাহাব আছিল৷\n2. কিন্তু কোনো লোকে গৈ যিৰীহোৰ ৰজাক ক’লে, “চাওঁক, দেশৰ বুজ-বিচাৰ ল’বৰ অৰ্থে ইস্ৰায়েলৰ সন্তান সকলৰ কেইজনমান লোক এই ঠাইলৈ আহিছে।”\n3. তেতিয়া যিৰীহোৰ ৰজাই ৰাহাবলৈ এই কথা কৈ পঠিয়ালে বোলে, “তোৰ ওচৰলৈ অহা যি মানুহকেইজন এতিয়া তোৰ ঘৰত আহি আছে, সিহঁতক বাহিৰলৈ উলিয়াই দে; কিয়নো সিহঁতে গোটেই দেশত চোৰাংচোৱাগিৰি কৰিবলৈ আহিছে৷”\n4. কিন্তু মহিলা গৰাকীয়ে সেই মানুহ দুজনক লুকুৱাই থৈ ক’লে, “হয়, সঁচাকৈ সেই মানুহকেইজন মোৰ ওচৰলৈ আহিছিল, কিন্তু সিহঁত ক’ৰ পৰা আহিছিল, সেই বিষয়ে মই নাজানিলোঁ৷\n5. সন্ধিয়া হওতেই সিহঁত ওলাই গ’ল, তেতিয়া নগৰৰ দুৱাৰ প্ৰায় বন্ধ কৰা সময় হৈছিল৷ সিহঁত ক’লৈ গ’ল, সেই বিষয়ে মই ক’ব নোৱাৰোঁ; সম্ভৱতঃ তোমালোকে পাছে পাছে বেগাই খেদি গ’লে সিহঁতক ধৰিব পাৰিবা।”\n6. কিন্তু তাই তেওঁলোকক ঘৰৰ চালৰ ওপৰলৈ নিলে আৰু চালৰ ওপৰত ৰীতিমতে মেলি দিয়া শণঠাৰিবোৰেৰে তেওঁলোকক লুকুৱাই হ’ল।\n7. তাৰ পাছত মানুহবোৰে যৰ্দ্দন নদীৰ পাৰ-ঘাটলৈ যোৱা বাটেদি তেওঁলোকৰ পাছে পাছে খেদি গ’ল আৰু খেদি যোৱা লোক বাহিৰ হোৱা মাত্ৰকে নগৰৰ দুৱাৰ বন্ধ কৰা হ’ল।\n8. পাছত তেওঁলোক নৌ শোওঁতেই তাই চালৰ ওপৰত থৈ অহা সেই লোকসকলৰ ওচৰলৈ গ’ল,\n9. আৰু তাই সেই মানুহ কেইজনক ক’লে, “মই জানিলোঁ যে, যিহোৱাই তোমালোকক এই দেশ দিলে আৰু তোমালোকৰ পৰা আমি ত্ৰাসিত হৈছোঁ৷ আটাই দেশনিবাসীয়ে তোমালোকৰ আগত ভয়ত আতুৰ হৈ পৰিছে৷\n10. আমি শুনিবলৈ পাইছোঁ যে, তোমালোকে মিচৰৰ পৰা ওলাই অহা সময়ত যিহোৱাই তোমালোকৰ সাক্ষাতে চূফ সাগৰৰ পানী শুকুৱাইছিল আৰু আমি ইয়াকো শুনিলো যে, তোমালোকে যৰ্দ্দনৰ সিটো পাৰত থকা ইমোৰীয়াসকলৰ চীহোন আৰু ওগ নামৰ ৰজা দুজনক কেনে ব্যৱহাৰ কৰি নিঃশেষে বিনষ্ট কৰিছিলা।\n11. এই সকলোবোৰ বৃত্তান্ত শুনা মাত্ৰকে আমাৰ হৃদয়বোৰো ভয়ত আতংকিত হৈ আছে; এতিয়া তোমালোকৰ বিৰুদ্ধে যাবলৈ আমাৰ মাজত কোনো এজনৰো সাহস নাই৷ তোমালোকৰ ঈশ্ৱৰ যিহোৱা, তেৱেঁই ওপৰত থকা স্ৱর্গ আৰু তলত থকা পৃথিৱীৰ ঈশ্ৱৰ৷\n12. এই হেতুকে মই এতিয়া বিনয় কৰোঁ যে, মই তোমালোকলৈ দয়া ব্যৱহাৰ কৰাৰ কাৰণে তোমালোকেও মোৰ পিতৃ বংশলৈ দয়া ব্যৱহাৰ কৰিবলৈ,\n13. আৰু তোমালোকে মোৰ পিতৃ, মাতৃ, ভাই আৰু ভনীসকলক আৰু তেওঁলোকৰ সকলোকে জীয়াই ৰাখিবলৈ আৰু মৃত্যুৰ পৰা আমাৰ প্ৰাণ উদ্ধাৰ কৰিবলৈ, যিহোৱাৰ নামেৰে মোৰ আগত শপত খাই মোক সত্যতা প্ৰমাণৰ চিন দিয়া।”\n14. তেতিয়া সেই মানুহ কেইজনে তাইক ক’লে, “যদি তোমালোকে আমাৰ এই কাৰ্যৰ কথা প্ৰকাশ নকৰা, তেন্তে তোমালোকৰ প্ৰাণৰ সলনি আমাৰ প্ৰাণ যাব; আৰু যেতিয়া যিহোৱাই আমাক এই দেশ দিব, তেতিয়া আমি তোমালৈ দয়া আৰু সত্য ব্যৱহাৰ কৰিম।”\n15. তাৰ পাছত তাই খিড়িকিয়েদি তেওঁলোকক ৰচীৰে নমাই দিলে; কিয়নো তাইৰ ঘৰ নগৰৰ গড়ৰ গাতে লাগি আছিল আৰু তাই গড়ৰ ওপৰত বাস কৰিছিল।\n16. তাৰ পাছত তাই তেওঁলোকক ক’লে, “খেদি যোৱা লোকে যেন তোমালোকক লগ নাপায়, এই কাৰণে পৰ্বতলৈ যোৱা আৰু খেদি যোৱা মানুহ উলটি নহালৈকে, সেই ঠাইতে তিন দিন লুকাই থাকিবা৷ তাৰ পাছত নিজ বাটেদি গুচি যাবা।”\n17. তাতে মানুহ কেইজনে তাইক ক’লে, “আমি কোৱাৰ দৰে তুমি নকৰিলে, তুমি আমাক কৰিব দিয়া শপতৰ বিষয়ত আমি নিৰ্দ্দোষী হ’ম৷\n18. চোৱা, তুমি এই যি খিড়িকিয়েদি আমাক নমাই দিলা, আমি যেতিয়া এই দেশৰ ভিতৰলৈ অাহিম, তেতিয়া এই খিড়িকীত সেন্দুৰ বৰণীয়া সূতাৰে বটা এই ৰছীডাল বান্ধি ৰাখিবা আৰু তোমাৰ পিতৃ, মাতৃ, ভাইসকল আৰু তোমাৰ পিতৃবংশৰ সকলো লোককে তোমাৰ নিজ ঘৰত একত্ৰিত কৰি লুকুৱাই ৰাখিবা।\n19. তেতিয়া যি কোনোৱে তোমাৰ ঘৰৰ দুৱাৰৰ পৰা বাটলৈ ওলাব, তাৰ ৰক্তপাতৰ দোষ তাৰ মূৰৰ ওপৰতে পৰিব আৰু আমি নিৰ্দ্দোষী হ’ম; কিন্তু যি কোনোৱে তোমাৰ লগত ঘৰত থাকিব, তাৰ ওপৰত যদি কোনোৱে হাত দিয়ে, তেন্তে সেই ৰক্তপাতৰ দোষ আমাৰ মূৰৰ ওপৰত পৰিব।\n20. কিন্তু তুমি যদি আমাৰ এই কাৰ্যৰ কথা প্ৰকাশ কৰা, তেন্তে আমাক খুউৱা শপতৰ বিষয়ে আমি নিৰ্দ্দোষী হ’ম।”\n21. ৰাহাবে সমিধান দি ক’লে, “তোমালোকে যেনেকৈ কৈছা, তেনেকৈ হওঁক৷” তাই এই কথা কৈ তেওঁলোকক বিদায় দিয়াৰ পাছত তেওঁলোক গুচি গ’ল আৰু তাই সেই সেন্দুৰ বৰণীয়া ৰছীডাল খিড়িকি খনতে বান্ধি থৈ দিলে।\n22. তাৰ পাছত তেওঁলোকে গৈ পৰ্বত পালে আৰু খেদি যোৱা মানুহবোৰ উলটি নহালৈকে তাতে তেওঁলোক তিন দিন থাকিল৷ পাছত খেদি যোৱা লোকসকলে তেওঁলোকক গোটেই বাটতে বিচাৰিলে কিন্তু তেওঁলোকক বিচাৰি নাপালে।\n23. তাৰ পাছত সেই মানুহ দুজন উলটি পৰ্বতৰ পৰা নামি নদী পাৰ হৈ নুনৰ পুত্ৰ যিহোচূৱাৰ ওচৰলৈ গ’ল আৰু তেওঁলোকলৈ ঘটা সকলো ঘটনাৰ বিষয়ে তেওঁক ক’লে।\n24. আৰু তেওঁলোকে যিহোচূৱাক ক’লে, “সঁচাকৈ ঈশ্বৰ যিহোৱাই সেই গোটেই দেশ আমাৰ হাতত সমৰ্পণ কৰিলে; আমাৰ কাৰণে দেশ-নিবাসী আটাইবোৰ লোক ভয়ত আতংকিত হৈ আছে।”\n1. ধন্য সেই লোক, যি লোকে দুখী-দৰিদ্ৰলৈ চিন্তা কৰে; যিহোৱাই তেওঁলোকক সঙ্কটৰ কালত উদ্ধাৰ কৰে।\n2. যিহোৱাই তেওঁলোকক ৰক্ষা কৰি জীয়াই ৰাখে; তেওঁলোক দেশত সুখী হ’ব; তুমি তেওঁলোকক শত্রুবোৰৰ ইচ্ছাত সমৰ্পণ নকৰিবা।\n3. তেওঁলোক অসুস্থ হৈ শয্যাত পৰি থাকিলে, যিহোৱাই তেওঁলোকক সহায় কৰে; নৰিয়া অৱস্থাত তুমি তেওঁলোকৰ সকলো ৰোগ সুস্থ কৰা।\n4. মই ক’লো, “হে যিহোৱা, মোক কৃপা কৰা, মোক সুস্থ কৰা, কিয়নো মই তোমাৰ বিৰুদ্ধে পাপ কৰিলোঁ।”\n5. মোৰ শত্রুবোৰে মোৰ বিৰুদ্ধে হিংসা কৰি কয়, “সি কেতিয়া মৰিব? কেতিয়া তাৰ নাম লুপ্ত হব?”\n6. তেওঁলোকৰ কোনোৱে মোক চাবলৈ আহিলে, অনর্থক কথাবোৰ কয়; তেওঁলোকৰ হৃদয় দুষ্টতাৰে ভৰি থাকে আৰু বাহিৰলৈ গৈ তাক কৈ ফুৰে।\n7. মোক ঘৃণা কৰা সকলোৱে একেলগে মিলি মোৰ বিৰুদ্ধে ফুচফুচায়; তেওঁলোকে মোৰ অনিষ্ট কৰিবলৈ একত্ৰিত হৈ আলোচনা কৰে ।\n8. তেওঁলোকে ভাৱে যে মোক কিবা ভয়ানক বেয়া বস্তুৱে ধৰিছে; সেয়ে মই য’ত পৰি আছোঁ, তাৰ পৰা পুনৰায় নুঠিম।”\n9. মোৰ যি অন্তৰঙ্গ মিত্র, যিজনক মই বিশ্বাস কৰিছিলোঁ আৰু যি জনে মোৰ লগত আহাৰ কৰিছিল, মোৰ সেই বন্ধুৱেও মোৰ বিৰুদ্ধে ভৰি দাঙিলে।\n10. কিন্তু হে যিহোৱা, তুমি মোৰ প্রতি কৃপা কৰা; মোক তোলা যাতে মই তেওঁলোকক প্ৰতিফল দিব পাৰোঁ।\n11. ইয়াৰ দ্বাৰা মই জানিম যে তুমি মোৰ ওপৰত সন্তুষ্ট, কিয়নো মোৰ শত্রু মোৰ ওপৰত জয়ী হ’ব নোৱাৰিলে।\n12. তুমি মোৰ সততাৰ কাৰণে মোক ধৰি ৰাখিলা; তুমি অনন্ত কালৰ কাৰণে মোক তোমাৰ সন্মুখত উপস্থিত কৰিলা।\n13. ধন্য ইস্রায়েলৰ ঈশ্বৰ যিহোৱা, অনাদি কালৰ পৰা অনন্ত কাল পর্যন্ত। আমেন, আৰু আমেন।\n15. ভাল অন্তদৃষ্টিয়ে অনুগ্ৰহ জয় কৰে; কিন্তু বিশ্বাস-ঘাতকসকলৰ পথ দুৰ্গম।\n16. জ্ঞানে প্ৰতিটো সিদ্ধান্ত লওঁতে সুবিবেচনা কৰে; কিন্তু অজ্ঞানী লোকে মুৰ্খতা বিস্তাৰ কৰে।\n26. পাছত তেওঁলোকে গালীল প্ৰদেশৰ সন্মুখত থকা গেৰাচেনীয়া সকলৰ দেশ পালেগৈ।\n27. তাতে যীচুৱে বামত উঠোতে, নগৰৰ এটা ভূতে পোৱা মানুহ তেওঁৰ আগত উপস্থিত হ’ল৷ সি বহু দিনৰ পৰা কাপোৰ পিন্ধা নাছিল আৰু ঘৰতো থকা নাছিল কিন্তু মৈদামবোৰতহে থাকিছিল।\n28. সি যীচুক দেখাৰ লগে লগে কান্দিব ধৰিলে আৰু তেওঁৰ সন্মূখতে পৰিল৷ পাছত বৰ মাতেৰে ক’ব ধৰিলে, “হে সৰ্ব্বোপৰি ঈশ্বৰৰ পুত্ৰ যীচু, আপোনাৰ লগত মোৰ কি কাম? মই মিনতি কৰিছোঁ, মোক যাতনা নিদিব।”\n29. কিয়নো সেই মানুহৰ পৰা ওলাই যাবলৈ তেওঁ অশুচি আত্মাক আদেশ দিছিল; কিয়নো সেই অশুচি আত্মাই মানুহ জনক বহু দিনৰ পৰা ধৰি আছিল৷ মানুহ জনক শিকলি আৰু বেৰীৰে বান্ধি ৰাখিছিল আৰু পহৰাও দি থকা হৈছিল; কিন্তু সি বান্ধ ছিগি, ভূতৰ দ্বাৰাই চালিত হৈ নিৰ্জন ঠাইলৈ আহি আছিল।\n30. তেতিয়া যীচুৱে তাক সুধিলে, “তোৰ নাম কি?” তেতিয়া সি ক’লে, “বাহিনী”; কিয়নো তাৰ ভিতৰত অনেক ভূত সোমাই আছিল।\n31. পাছত সেই ভূতহঁতক অগাধ ঠাইলৈ যাবৰ বাবে আজ্ঞা নিদিবলৈ ভূতবোৰে তেওঁক বিনয় কৰিলে।\n32. সেই সময়ত পর্বতত এজাক গাহৰি চৰি আছিল৷ তেতিয়া ভূতবোৰে সেই গাহৰিবোৰৰ ভিতৰত সোমাবলৈ অনুমতি বিচাৰি যীচুক মিনতি কৰিলে৷ তেতিয়া যীচুৱে তেনেদৰেই সিহঁতক অনুমতি দিলে৷\n33. সেই সময়তেই মানুহ জনৰ পৰা ভূতবোৰ ওলাই, গাহৰিবোৰৰ ভিতৰত সোমাল আৰু লগে লগে গাহৰি জাক লৰি গৈ, গৰাৰ পৰা সৰোবৰত পৰি মৰিল।\n34. এই ঘটনা দেখি ৰখীয়াবোৰে পলাই গৈ নগৰ আৰু গাৱেঁ-ভুয়ে সম্বাদ দিলে।\n35. তেতিয়া মানুহবোৰে এই ঘটনা চাবলৈ ওলাই আহিল আৰু যীচুৰ ওচৰলৈ আহি দেখিলে যে, যি মানুহ জনৰ পৰা ভূত ওলাই গৈছিল, সি কাপোৰ পিন্ধি সচেতন আৰু জ্ঞান পোৱা হৈ যীচুৰ চৰণৰ ওচৰত বহি আছে৷ ইয়াকে দেখি আটাইলোকে ভয় কৰিলে।\n36. আৰু সেই ভূতে পোৱা লোক জনে কেনেকৈ ৰক্ষা পালে, দেখাবোৰে সেই বিষয়ে আনবোৰ লোকৰ আগত ক’লে।\n37. তেতিয়া গেৰাচেনীয়া সকলৰ দেশৰ চাৰিওফালৰ মানুহে আহি তেওঁলোকৰ ওচৰৰ পৰা আতৰি যাবলৈ যীচুক অনুৰোধ কৰিলে; কিয়নো তেওঁলোকৰ বৰ ভয় লাগিছিল।\n38. সেয়েহে তেওঁ নাৱত উঠি, উলটি গ’ল। তেতিয়া যি মানুহৰ পৰা ভূত ওলাই গ’ল, সি তেওঁৰ লগত থাকিবলৈ মিনতি কৰিলে; কিন্তু তেওঁ তাক পঠিয়াই দি ক’লে,\n39. “তোমাৰ ঘৰলৈ যোৱা, ঈশ্বৰে তোমাৰ জীৱনলৈ কেনে মহৎ কৰ্ম কৰিলে, সেই বিষয়ে বৰ্ণনা কৰাগৈ।” তেতিয়া সি তাৰ পৰা গৈ, যীচুৱে তালৈ যি মহৎ কৰ্ম কৰিলে, সেই বিষয়ে গোটেই খন নগৰত ঘোষণা কৰিব ধৰিলে।\n40. পাছত যীচু ঘূৰি আহোতে, লোক সকলে তেওঁক আদৰেৰে গ্ৰহণ কৰিলে; কিয়নো তেওঁলৈ সকলোৱে অপেক্ষা কৰি আছিল।\n41. আৰু সেই ঠাইৰ নাম-ঘৰৰ যায়ীৰ নামেৰে এজন অধিকাৰীয়ে আহি যীচুৰ চৰণত পৰিল আৰু তেওঁৰ ঘৰলৈ যাবৰ বাবে তেওঁক বিনয় কৰিলে;\n42. কিয়নো তেওঁৰ মাথোন এজনী বাৰ বছৰীয়া জীয়েক আছিল আৰু তায়ো মৰোঁ মৰোঁ হৈ আছিল। তাতে তেওঁ আহোতে, লোক সকল তেওঁৰ ওচৰত ভিৰ লাগি আছিল৷\n43. সেই ভিৰৰ মাজত বাৰ বছৰ ধৰি তেজ যোৱা ৰোগ ভোগ কৰি থকা এজনী তিৰোতা আছিল৷ তেওঁ চিকিৎসকৰ ওচৰত গৈ, সর্ব্বস্ৱ ধন, সম্পত্তি ব্যয় কৰিও সুস্থ হোৱা নাছিল৷\n44. সেই জনী তিৰোতাই যীচুৰ পাছফালেদি আহি, তেওঁৰ কাপোৰৰ দহি চুই দিলে আৰু তেওঁৰ তেজ যোৱা তেতিয়াই বন্ধ হৈ গ’ল।\n45. তাতে যীচুৱে ক’লে, “মোক কোনে চুলে?” তেতিয়া সকলোৱে স্পৰ্শ নকৰা বুলি কোৱাত পিতৰ আৰু তেওঁৰ লগত যোৱা সকলে ক’লে, “হে নাথ, লোক সকলে আপোনাক বেৰি ধৰি, হেচি-মেলি ভিৰ কৰি ৰাখিছে।”\n46. কিন্তু যীচুৱে ক’লে, “কোনোবাই মোক চুলে; কিয়নো মোৰ পৰা শক্তি ওলাই যোৱা মই গম পালোঁ।”\n47. তাতে সেই তিৰোতা জনীয়ে দেখিলে যে, তেওঁলৈ ঘটি যোৱা ঘটনাটো কোনো কাৰণত গুপুত কৰি ৰাখিব নোৱাৰিব৷ তেতিয়া তেওঁ কঁপি কঁপি আহি যীচুৰ সন্মুখত উবুৰি হৈ পৰিল আৰু কিয় তেওঁক চুইছিল আৰু কেনেকৈ মুহুর্ওতে সুস্থ হ’ল; সেই বিষয়ে সকলোৰ আগত ক’লে।\n48. তেতিয়া যীচুৱে তেওঁক ক’লে, “আইটি, তোমাৰ বিশ্বাসেই তোমাক সুস্থ কৰিলে; শান্তিৰে যোৱা।”\n49. তেওঁ এই কথা কৈ থাকোতেই, নাম-ঘৰৰ অধিকাৰী জনৰ ঘৰৰ পৰা কোনো এজনে আহি তেওঁক ক’লে, “তোমাৰ জীয়েৰা মৰিল; গুৰুক পুনৰ দুখ নিদিবা।”\n50. কিন্তু যীচুৱে সেই কথা শুনি তেওঁক উত্তৰ দিলে, “ভয় নকৰিবা; বিশ্বাস মাথোন কৰা আৰু তাতেই তাই ৰক্ষা পৰিব।”\n51. পাছত ঘৰলৈ আহি, পিতৰ, যোহন, যাকোব, আৰু ছোৱালীৰ মাক-দেউতাকৰ বাহিৰে, কোনো এজনকে তেওঁৰ লগত সোমাবলৈ নিদিলে।\n52. আৰু সকলোৱে সেই সময়ত তাইৰ কাৰণে কান্দি কান্দি হিয়া ভুকুৱাই আছিল। কিন্তু তেওঁ ক’লে, “তোমালোকে নাকান্দিবা; তাই মৰা নাই, তাই মাত্র টোপনিতহে আছে।”\n53. কিন্তু তাই মৰিল বুলি তেওঁলোকে জানি তেওঁক হাঁহিলে।\n54. কিন্তু তেওঁ তাইৰ হাতত ধৰি, মাতি ক’লে, “আইটি, উঠা।”\n55. তেতিয়াই তাইৰ প্ৰাণ উভতি আহিল আৰু তাই উঠি বহিল৷ তেতিয়া তাইক খাবলৈ দিবৰ বাবে যীচুৱে আদেশ দিলে৷\n56. তাতে তাইৰ মাক-দেউতাকে বিস্ময় মানিলে; কিন্তু এই ঘটনাৰ কথা কাকো নকবলৈ তেওঁ তেওঁলোকক আদেশ দিলে।


এইবাৰকে ধৰি চাৰিবাৰ! জেৰী হলৰ সৈতে মিডিয়া সম্ৰাট ৰূপাৰ্ড মাৰ্ডকৰ বিবাহ বিচ্ছেদ\nRupert Murdoch: এইবাৰকে ধৰি চাৰিবাৰ! জেৰী হলৰ সৈতে মিডিয়া সম্ৰাট ৰূপাৰ্ড মাৰ্ডকৰ বিবাহ বিচ্ছেদ\nজেৰী হল আৰু ৰূপাৰ্ড মাৰ্ডক।\nRupert Murdoch আকৌ এবাৰ মিডিয়া সম্ৰাট ৰূপাৰ্ড মাৰ্ডকৰ বিবাহ বিচ্ছেদ ঘটিছে। তেওঁৰ বৰ্তমানৰ পত্নী তথা মডেল জেৰী হলৰ সৈতে বিবাহ বিচ্ছেদ হৈছে। অষ্ট্ৰেলিয়ান-আমেৰিকান উদ্যোগপতিজনে পূৰ্বে তিনিবাৰ বিবাহ পাশত আৱদ্ধ হৈছিল আৰু বিচ্ছেদ ঘটিছিল।\nৰূপাৰ্ড মাৰ্ডকে ২০১৬ চনৰ মাৰ্চত লণ্ডনত ৬৫ বছৰীয়া জেৰী হলক বিয়া কৰাইছিল। ফৰ্বছ আলোচনীয়ে অনুমান কৰা মতে যে মাৰ্ডকৰ মুঠ সম্পত্তিৰ মূল্য ১.৭ বিলিয়ন ডলাৰতকৈও (১৭০০ কোটি ডলাৰ) অধিক।\nৰূপাৰ্ড মাৰ্ডক আৰু জেৰী হলৰ বিয়াৰ সময়ৰ ফটো।\nবিচ্ছেদ স্বত্বেও, মাৰ্ডক ফক্স নিউজ আৰু ৱাল ষ্ট্ৰীট জাৰ্নেলকে ধৰি অন্যান্য কোম্পানীৰ মালিক হৈ আছে। তেওঁ নিউয়ৰ্ক পোষ্ট, টাইমছ অফ লণ্ডন আৰু ব্ৰিটিছ টেবলইড দ্য চানৰ গৰাকী। মাৰ্ডক বা জেৰীয়ে তেওঁলোকৰ বিচ্ছেদৰ বিষয়ে কোনো মন্তব্য কৰা নাই।\nমাৰ্ডকৰ প্ৰথম পত্নী আছিল অষ্ট্ৰেলিয়াৰ বিমান সেৱক পেট্ৰিচিয়া বুকাৰ। ১৯৬০ ৰ দশকৰ শেষৰ ফালে তেওঁৰ সৈতে মাৰ্ডকৰ বিচ্ছেদ হৈছিল।\nমাৰ্ডকৰ দ্বিতীয় পত্নী এগৰাকী সাংবাদিক আছিল। নামটো আছিল আনা। ৩০ বছৰ একেলগে থকাৰ পিছত তেওঁলোক ১৯৯৯ চনত পৃথক হৈছিল।\nৰূপাৰ্ড মাৰ্ডক আৰু জেৰী হল।\nমাৰ্ডকে তেতিয়া ৱেণ্ডি ডেঙক বিয়া কৰাইছিল। ২০১৩ চনত সেই বিয়াখনৰো পৰিসমাপ্তি ঘটিছিল।\nজেৰী এগৰাকী অভিনেত্ৰী। তেওঁ দ্য ৰোলিং ষ্টোনৰ মুখ্য কণ্ঠশিল্পী মিক জেগাৰৰ দীৰ্ঘদিনীয়া সংগী আছিল। তেওঁলোকৰ চাৰিটা সন্তানো আছে।


শিশু সুৰক্ষা খণ্ড | সমাজ কল্যাণ বিভাগ | অসম চৰকাৰ, ভাৰত\nশিশু সুৰক্ষা খণ্ড\nHome ❯ শিশু সুৰক্ষা খণ্ড\nশিশুৰ জীৱন ধাৰণ, সুৰক্ষা, উন্নয়ন, সৱলীকৰণ আৰু সকলো ক্ষেত্ৰতে অংশ গ্ৰহণ এই সমগ্ৰ দিশতে উন্নয়ন সাধনৰ উদ্দেশ্যৰে অসম সমাজ কল্যাণ বিভাগে নিৰন্তৰ প্ৰচেষ্টা অব্যাহত ৰাখিছে। অসমত শিশু সুৰক্ষা আৰু পুনৰসংস্থাপন সেৱাৰ অংশ হিচাপে, বিভাগে শিশু গৃহ, পৰ্যবেক্ষণ গৃহ, বিশেষ গৃহৰ আদিৰ দৰে শিশু তত্বাৱধান প্ৰতিষ্ঠানৰ(চি.চি.আই.) কাৰ্য্যতন্ত্ৰ তৈয়াৰ কৰিছে। এই চি.চি.আই. সমূহৰ সামগ্ৰীক উন্নয়নৰ বাবেও বিভাগে বিশেষ গুৰুত্ব আৰোপ কৰে যাতে সমাজৰ মুখ্য ধাৰাত তেওঁলোকক সহজে সামৰি লব পাৰি।\nশিশু সুৰক্ষা তত্বাৱধান সুনিশ্চিত কৰাৰ বাবে সমাজ কল্যাণ বিভাগৰ কিছুমান লক্ষ্য হৈছেঃ\nবঞ্চিত, দৰিদ্ৰ, মাঁওৰা সকলৰ বাবে যত্ন আৰু সুৰক্ষা প্ৰদান কৰা।\nশিশুৰ পুনঃসংস্থাপনৰ বাবে তেওঁলোকক শিক্ষা আৰু বৃত্তিগত প্ৰশিক্ষণ প্ৰদান কৰা।\nবাল্য বিবাহ আৰু শিশু সৰবৰাহ প্ৰতিৰোধ কৰা।\nশিশুৰ সম্পৰ্কীয় সজাগতা বৃদ্ধি কৰা।\nশিশু অধিকাৰ সুৰক্ষাৰ বাবে অসম ৰাজ্যিক আযুক্তালয়\nশিশুৰ সুৰক্ষা, উন্নয়ন, জীৱন ধাৰণ আৰু অংশগ্ৰহণ ইত্যাদিৰ উদ্দেশ্যে শিশু সুৰক্ষা আইন, ২০০৫ৰ সুৰক্ষা আয়ুক্তালয়ৰ ১৭নং ধাৰাৰ অধীনত শিশু অধিকাৰ সুৰক্ষা অসম ৰাজ্যিক আয়ুক্তালয়ৰ গঠন কৰা হয়।\nআয়ুক্তালয়ৰ কাৰ্য্যাৱলী সমূহ তলত উল্লেখ কৰা হলঃ\nশিশুক সুৰক্ষা প্ৰদানকাৰী বলৱত হৈ থকা আইন সমূহ পৰীক্ষা আৰু পৰ্য্যবেক্ষণ কৰা আৰু প্ৰয়োজন অনুসাৰে সেইবোৰৰ সঠিক ৰূপায়ন কৰাৰ ক্ষেত্ৰত পৰামৰ্শ প্ৰদান কৰা।\nশিশু উতপীড়ন ঘটনাৰ তদন্ত কৰা আৰু সেইবোৰৰ বিৰুদ্ধে পদক্ষেপ গ্ৰহণ কৰা।\nদুৰ্দশাগ্ৰস্ত শিশু, পিছপৰা শিশু, আইনী মেৰপেছত পৰা শিশু, শিশু অপৰাধী, পৰিয়াল বিহীন শিশু আৰু জেলত থকা লোকৰ সন্তানকে ধৰি বিভিন্ন ধৰণে খতিগ্ৰস্ত শিশু যেনে সন্ত্ৰাসবাদ, সাম্প্ৰদায়িক সংঘৰ্ষ, প্ৰাকৃতিক দূৰ্যোগ, ঘৰুৱা হিংসা, এইচ.আই.ভি./এইডচ সংক্ৰমণ, সৰবৰাহকৃত, অত্যাচাৰ আৰু শোষণ ভুক্তভোগী, যৌন আতিশয্যাৰ বলি হোৱা শিশু সকলৰ সকলো অধিকাৰ উপভোগ কৰাৰ ক্ষেত্ৰত বাধা প্ৰদান কৰা উপাদান সমূহ পৰীক্ষা কৰা আৰু তেওঁলোকৰ বাবে প্ৰয়োজনী যত্ন লোৱা তথা সুৰক্ষা প্ৰদান কৰাৰ বাবে সঠিক পদক্ষেপ গ্ৰহণ কৰাৰ পৰামৰ্শ প্ৰদান কৰা।\nকেন্দ্ৰীয় চৰকাৰ, ৰাজ্য চৰকাৰ বা আন কৰ্তৃপক্ষৰ অধীনষ্ঠ গৃহ সমূহ যেনে সংশোধনী গৃহ, শিশু সুৰক্ষা গৃহ বা শিশু গৃহ যত শিশু সকলক বিভিন্ন উদ্দেশ্যৰ বাবে ৰখা হয় এনে গৃহ সমূহৰ লগতে গৃহ সমূহত শিশু ৰখাৰ কাৰণ সম্পৰ্কেও পৰিদৰ্শন কৰা।\nডি.চি.পি.ইউ. কি ?\nজিলা শিশু সুৰক্ষা একক হৈছে জিলা খনত সংযুক্ত শিশু সুৰক্ষা আইন আঁচনি(আই.চি.পি.এছ.) ৰূপায়ন কৰা আৰু জিলা খনত অব্যাহত থকা সকলো শিশু সুৰক্ষামূলক কাৰ্য্যক্ৰমৰ সৈতে সমন্বয় স্থাপন কৰাৰ বাবে দায়বদ্ধ প্ৰাথমিক একক। ই হৈছে জিলা এখনৰ বাবে শিশু সুৰক্ষা একক, যি অসম চৰকাৰে গঠন কৰিছিল, আৰু ই হৈছে জিলাখনত কিশোৰ ন্যায়(শিশুৰ যত্ন আৰু সুৰক্ষা) আইন, ২০১৫ আৰু অন্য শিশু সুৰক্ষা সম্পৰ্কীয় ব্যৱস্থা সমূহ ৰূপায়ন কৰাটো সুনিশ্চত কৰে।\nচৰকাৰৰ দ্বাৰা পৰিচালিত প্ৰতিষ্ঠান\nবে-চৰকাৰী সংগঠনৰ দ্বাৰা পৰিচালিত শিশু আৱাস


coronavirus-nagaland-keeps-42-people-under-observation-but-no-confirmation-till-now-skd– News18 Assam\nঅসমৰ ওচৰ পালেহি কোৰোণা ভাইৰাছ! নাগালেণ্ডত ৪২জন লোকৰ দেহত এই ভাইৰাছ থকাৰ সন্দেহ\nUpdated:February 11, 2020, 12:29 PM IST\nস্বাস্থ্য মন্ত্ৰী এছ পাংনুৱে জনাইছে যে ৪২জনৰ ভিতৰত ৭জনক নিজৰ ঘৰতে পৃথকে ৰখা হৈছে আৰু দিনত দুবাৰকৈ নিৰীক্ষণ কৰা হৈছে।\nচীনৰ পৰা বিশ্বৰ কেইবাখনো দেশলৈ বিয়পিছে মাৰাত্মক কোৰোণা ভাইৰাছ। ভাৰতৰ কেৰালাতো দুজনকৈ লোকৰ দেহত এই ভাইৰাছ থকাৰ কথা নিশ্চিত কৰা হৈছে। কিন্তু এইবাৰ অসমৰ কাষ পালেহি এই ভয়ংকৰ ভাইৰাছ! নাগালেণ্ডত চীন তথা আন দেশৰ পৰা অহা ৪২জন লোকৰ দেহত কোৰোণা ভাইৰাছ থকাৰ সন্দেহ কৰা হৈছে। অৱশ্যে এতিয়াও এই কথা নিশ্চিত হোৱা নাই। এই লোককেইজনক নিৰীক্ষণত ৰাখিছে নাগালেণ্ড চৰকাৰে। ‘দ্য নিউ ইণ্ডিয়ান এক্সপ্ৰেছ’ত প্ৰকাশ পাইছে এই খবৰ।\nৰাজ্যখনত এইপৰ্যন্ত কোনো লোক এই ভাইৰাছত আক্ৰান্ত হোৱা নাই বুলি জনাইছে নাগালেণ্ড চৰকাৰে। স্বাস্থ্য মন্ত্ৰী এছ পাংনু ফমে জনাইছে যে ৪২জনৰ ভিতৰত ৭জনক নিজৰ ঘৰতে পৃথকে ৰখা হৈছে আৰু দিনত দুবাৰকৈ নিৰীক্ষণ কৰা হৈছে।\nমন্ত্ৰীজনে জনায় যে ৩০ জানুৱাৰীৰ পৰা প্ৰতিদিনে ডিমাপুৰ বিমানবন্দৰত অৱতৰণ কৰা সকলো যাত্ৰীৰ স্ক্ৰীণিং কৰা হৈছে। আনহাতে, বিৰোধী নেতা টি আৰ জেলিয়াঙে দাবী জনায় যে ম্যানমাৰ আৰু মণিপুৰ হৈ চীনৰ পৰা অহা আৰু দেশৰ আন প্ৰান্তৰ পৰা পথেৰে অহা লোকসকলৰো স্ক্ৰীণিং কৰা উচিত।\nউল্লেখযোগ্য যে নাগালেণ্ড, মণিপুৰ, মিজোৰাম আৰু অৰুণাচল প্ৰদেশ আছে ম্যানমাৰ সীমান্তত। অৰুণাচলৰ বৃহৎ অংশ এলেকা পৰে চীন সীমান্তত। দুদিন পূৰ্বে মণিপুৰত নিষিদ্ধ কৰা হৈছিল চীন, ম্যানমাৰ আৰু আন দক্ষিণ এছিয়াৰ দেশৰ পৰা অহা পেকেট খাদ্য।


গেংটকত অনুষ্ঠিত হ’ব নৱজ্যোতি মহাবিদ্যালয়ৰ প্রাক্তন ছাত্র সন্মিলন : লেইজাৰ ট্রেভেলছৰ বিশেষ ৰেহাই - SANGBAD PRAHARI\nHome অন্যান্য আঞ্চলিক শিক্ষা-শিক্ষানুষ্ঠান গেংটকত অনুষ্ঠিত হ’ব নৱজ্যোতি মহাবিদ্যালয়ৰ প্রাক্তন ছাত্র সন্মিলন : লেইজাৰ ট্রেভেলছৰ বিশেষ ৰেহাই\nগেংটকত অনুষ্ঠিত হ’ব নৱজ্যোতি মহাবিদ্যালয়ৰ প্রাক্তন ছাত্র সন্মিলন : লেইজাৰ ট্রেভেলছৰ বিশেষ ৰেহাই\nSangbad Prahari November 08, 2018 অন্যান্য, আঞ্চলিক, শিক্ষা-শিক্ষানুষ্ঠান,\nগুৱাহাটী : বৰপেটা জিলাৰ পশ্চিম আৰু বঙাইগাঁও জিলাৰ পূৱ অংশক সামৰি এক বৃহত্তৰ অঞ্চলৰ এক অন্যতম উচ্চ শিক্ষানুষ্ঠান কলগাছিয়াস্থিত নৱজ্যোতি মহাবিদ্যালয়ৰ প্রাক্তন ছাত্র সন্মিলন ছিকিমৰ ৰাজধানী গেঙটকত অনুষ্ঠিত কৰা হ’ব। গুৱাহাটীস্থ লেইজাৰ ট্রেভেলছৰ (#Leisure_Travels) বিশেষ ৰেহাইৰ সৌজন্যত বৰপেটাৰ পৰা গেংটকলৈ বাছেৰে কৰিবলগীয়া এই ভ্ৰমণত সাধাৰণ মূল্য ১৩,০০০ টকাৰ পৰিৱৰ্তে ইয়াৰ মূল্য মাত্ৰ ৫,০০০ টকালৈ হ্ৰাস কৰিছে৷ মুখ্য আয়োজক ডঃ বাতেন প্ৰধানীয়ে জানিবলৈ দিয়া মতে—\n১৷ তিনিদিনীয়া ভ্ৰমণত ২ ৰাতি হোটেলত থকাৰ সুবিধা৷\n২৷ হোটেলত থাকিব ২ বাৰ চাহ-জলপানিৰ ব্যৱস্থা৷\n৩৷ ৰেষ্টুৰেণ্টত ৩ বাৰকৈ দুপৰীয়া আৰু নৈশ আহাৰ ভোজনৰ ব্যৱস্থা৷\n৪৷ ভ্ৰমণ গোটটোত থাকিব এগৰাকী ভ্ৰমণ পৰিচালক৷\n৫৷ এটা দিন হোটেলত কনফাৰেন্সৰ ব্যৱস্থা৷\nএই ছাত্ৰ সন্মিলনৰ মুখ্য উদ্দেশ্যসমূহ:\n১. নিজৰ অতীত, বর্তমান আৰু ভৱিষ্যত ইজনে সিজনৰ লগত বিনিময় কৰা৷\n২. এখন স্মৰণিকাৰ (আলোচনী) জৰিয়তে লিপিৱদ্ধ কৰা৷\n৩. আর্থিকভাৱে দূর্বল সহপাঠীৰ ল'ৰা-ছোৱালীৰ শিক্ষাৰ খৰচ বহন কৰিবলৈ এটা পুঁজি (fund) গঠন কৰা৷\n৪. সাধ্যনুসাৰে ইজনে সিজনৰ কর্ম ক্ষেত্রত সহযোগিতাৰ প্রতিশ্রুতিৱদ্ধ হোৱা৷\n৫. কাৰোবাৰ মনত পুহি ৰখা সপোন (সম্ভৱপৰ) পূৰণ কৰিবলৈ সহায়ৰ হাত আগবঢ়োৱা৷\nঅহা ১৯,২০ আৰু ২১ ডিচেম্বৰত অনুষ্ঠিত হ’বলগীয়া এই ছাত্ৰ সন্মিলনত অংশগ্ৰহণ কৰিব বিচৰা ইচ্ছুক প্রাক্তন ছাত্রসকলে অহা ২৫ নৱেম্বৰৰ ভিতৰত উদ্যোক্তাসকলৰ লগত যোগাযোগ কৰাৰ উপৰি তলত দিয়া ফর্মত নিজৰ নাম ভর্তি কৰিব পাৰিব৷ সবিশেষ জানিবলৈ (+৯১)৯৮৫৪০৪০৪০৪/৭০০২২১৭২৯১ মোবাইল নম্বৰত যোগাযোগ কৰিবলৈ উদ্যোক্তাসকলে আহ্বান জনাইছে৷\nTags # অন্যান্য # আঞ্চলিক # শিক্ষা-শিক্ষানুষ্ঠান\nBy Sangbad Prahari - November 08, 2018\nLabels: অন্যান্য, আঞ্চলিক, শিক্ষা-শিক্ষানুষ্ঠান


কেতিয়াবা IPS, কেতিয়াবা RAWৰ এজেণ্ট! ব্ৰহ্মঠগ মৃদুপৱনে কেনেকৈ পাইছিল নামী–দামী মানুহৰ এপইণ্টমেণ্ট? চৰ্চাত এগৰাকী 'চেলিব্ৰেটি জ্যোতিষী’ আটলাণ্টা কাশ্যপ!– News18 Assam\nকেতিয়াবা IPS, কেতিয়াবা RAWৰ এজেণ্ট! ব্ৰহ্মঠগ মৃদুপৱনে কেনেকৈ পাইছিল নামী–দামী মানুহৰ এপইণ্টমেণ্ট? চৰ্চাত এগৰাকী 'চেলিব্ৰেটি জ্যোতিষী’ আটলাণ্টা কাশ্যপ!\n»কেতিয়াবা IPS, কেতিয়াবা RAWৰ এজেণ্ট! ব্ৰহ্মঠগ মৃদুপৱনে কেনেকৈ পাইছিল নামী–দামী মানুহৰ এপইণ্টমেণ্ট? চৰ্চাত এগৰাকী 'চেলিব্ৰেটি জ্যোতিষী’ আটলাণ্টা কাশ্যপ!\nUpdated:September 27, 2021, 3:58 PM IST\nনিজকে ভাৰত চৰকাৰৰ গৃহ বিভাগৰ উচ্চপদস্থ বিষয়া বুলি পৰিচয় দিয়া মৃদুপৱন নেওগে এসময়ত আনকি আৰক্ষীৰ এছ পি পৰ্যায়ৰ বিষয়াকো ফাঁকি দি বিভিন্ন সুবিধা বিচাৰিছিল।\nLast Updated: September 27, 2021, 3:58 PM IST\nএদিন যদি ৰ'ৰ এজেণ্ট, এদিন উচ্চ পদস্থ প্ৰশাসনিক বিষয়া! ডিঙি আৰু হাতৰ কথা বাদেই দিলো, ভৰিতো সোণ পিন্ধা মৃদুপৱনৰ মুখা এতিয়া খোল খাই গৈ আছে। ওলাই পৰিছে প্ৰৱঞ্চক মৃদুপৱনৰ কু-কীৰ্তি।\nহাইপ্ৰফাইল প্ৰৱঞ্চক মৃদুপৱন নেওগৰ দেহৰক্ষী ৰাজেশ দীক্ষিত আৰু গাড়ীচালক বিছান বড়োক মাৰাথন জেৰা অব্যাহত ৰাখিছে নগাঁও সদৰ আৰক্ষীয়ে। নিজকে ভাৰত চৰকাৰৰ গৃহ বিভাগৰ উচ্চপদস্থ বিষয়া বুলি পৰিচয় দিয়া মৃদুপৱন নেওগে এসময়ত আনকি আৰক্ষীৰ এছ পি পৰ্যায়ৰ বিষয়াকো ফাঁকি দি বিভিন্ন সুবিধা বিচাৰিছিল।\nচিনেমাৰ কায়দাত বিভিন্ন লোকক প্ৰৱঞ্চনা কৰা মৃদুপৱন নেওগে আজিৰ পৰা ৪ বছৰ আগতে অসমৰ এটা ছেটেলাইট চেনেল ক্ৰয় কৰাও চেষ্টা কৰিছিল। মৃদুপৱন কয়লাৰ ছিণ্ডিকেটৰ লগতো জড়িত থকাৰ অভিযোগ উঠিছিল। ২০০৯ চনতে ড্ৰাগছৰ গোচৰত অভিযুক্ত হোৱা মৃদুপৱন নেওগে অসমৰ পৰা মুম্বাইলৈ পলায়ন কৰিছিল।\nমৃদুপৱন আৰক্ষীৰ জালত পৰাৰ পিছতে এতিয়া চৰ্চালৈ আহিছে আটলাণ্টা কাশ্যপ নামৰ এগৰাকী মহিলা। আটলাণ্টা কাশ্যপ সম্বন্ধত মৃদুপৱনৰ ভগ্নী। বৰ্তমান মুম্বাইৰ এগৰাকী প্ৰতিষ্ঠিত জ্যোতিষী। একাংশ আগশাৰীৰ সংবাদ মাধ্যমত বিস্তৃত ভাৱে প্ৰকাশিত প্ৰতিবেদন অনুসৰি, আটলাণ্টা ওৰফে মৃণালিনী নেওগৰ এই জ্যোতিষ চৰ্চাৰ আঁৰতো আছে এক ক'লা অধ্যায়।\nআৰু এইগৰাকী আটলাণ্টা কাশ্যপৰ জৰিয়তেই মৃদুপৱনৰ চিনাকী হৈছিল কেন্দ্ৰীয় মন্ত্ৰী, শীৰ্ষস্থানীয় ৰাজনৈতিক নেতাৰ সৈতে। আৰু মন্ত্ৰীৰ সৈতে ঘনিষ্ঠতা থকা বুলি কৈ মৃদুপৱনে পৱঞ্চনা কৰি আছিল বহুলোকক।\nবোকাজানৰ প্ৰবঞ্চক, নিজকে ভাৰত চৰকাৰৰ গৃহ বিভাগৰ পৰামৰ্শদাতা বুলি দাবী কৰি অহা মৃদুপৱন মেট্ৰিক ফেইল। ঠগ, প্ৰবঞ্চনা কৰি গঢ়িছিল সম্পত্তিৰ পাহাৰ। চাকৰি দিয়াৰ নামতো বহুতৰ পৰা সংগ্ৰহ কৰিছিল ধন।\n২০১৬ চনত মৃদুপৱনে অসমৰ এটা ছেটেলাইট চেনেল ক্ৰয় কৰিবলৈ চুক্তিবদ্ধ হৈছিল যদিও পৰৱৰ্তী সময়ত তেওঁ চেনেলটোৰ মালিকীস্বত্ব লোৱাৰ পৰা বিৰত থাকে। কিন্তু ভাৰত চৰকাৰৰ গৃহ বিভাগৰ নাম লৈ মৃদুপৱনে বহু আৰক্ষী বিষয়াৰ সৈতে সম্পৰ্ক গঢ়ি তুলিলে। কোটি কোটি টকা প্ৰৱঞ্চনাৰে বিলাসী জীৱন-যাপন কৰা মৃদুপৱন নেওগে অৱশেষত নগাঁৱৰ এটি পুৰণি গাড়ী বিক্ৰী প্ৰতিষ্ঠানৰ পৰা ফৰচুনাৰ গাড়ী বিক্ৰীৰ নামত ৩০ লক্ষাধিক টকা আত্মসাৎ কৰাৰ পিছতে তেওঁৰ কু-কীৰ্তি সকলোৰে সন্মুখলৈ আহিছে। বৰ্তমান মৃদুপৱনক বিচাৰি নগাঁও আৰক্ষীয়ে তীব্ৰ অভিযান অব্যাহত ৰাখিছে।\nইতিমধ্যে, মহানগৰ আৰক্ষীয়েও নিজাববীয়াকৈ মৃদুপৱনৰ বিৰুদ্ধে গোচৰ ৰুজু কৰিছে। পানবজাৰত মহিলা থানাত মৃদুপৱনৰ বিৰুদ্ধে ২২৫/২১নম্বৰ আৰু ৪১৯/৬৬ আই টি ধাৰাত ৰুজু কৰা হৈছে গোচৰ।


ইইইইইই- অমিতাভ মহন্ত – ফটাঢোল\nAugust 1, 2020 গল্প\t3 Comments\nইইইইইই- অমিতাভ মহন্ত\nশুবলৈ পালে মোক একো নালাগে৷ য’তে ত’তে, যেতিয়াই তেতিয়াই যি কোনো পৰিস্থিতিতে টোপনি মৰা কলা আয়ত্ব কৰি মই এই টোপনি মৰা কামটোক মোটামুটি শিল্পৰ পৰ্য্যায়লৈ লৈ গৈছোঁ‌৷\nগভীৰ ৰাতি নৈশ বাছৰ যাত্ৰা, কাণত হেডফোন লগাই কুচি মুচি শুই নাকৰ শব্দত কাষৰ কেইজনক শুব নিদিয়াটো এই প্ৰকাৰ খাটাং৷ আনকি পৰীক্ষাহলত লিখিবলৈ বিশেষ মনঃপুত একো নাথাকিলে শুই যোৱাই শ্ৰেয় বুলি ভবা বিধৰ শাৰীত পৰোঁ মই৷\nকিন্তু অন্যৰ দৰে মোৰ বিছনাত আটাইতকৈ ভাল টোপনি নহয়৷ মই আটাইতকৈ ভালদৰে টোপনি মাৰিব পাৰো ক্লাচৰূমত৷ চাৰে অন্তৰ, মগজুৰ সকলো জ্ঞান উজাৰি দি পঢ়ুৱাই আছে আৰু এইফালে মই পৰম আনন্দেৰে মুখখন মেলি লেলাউটি উলিয়াই টোপনি মাৰি আছোঁ‌৷ লগৰবোৰে মোক আঁৰ-বেৰ কৰি ৰাখি বচাবলৈ চেষ্টা কৰিলেও, কেতিয়াবা মোৰ বেড লাক আৰু কেতিয়াবা মোৰ নাকৰ শব্দই মোক বিপদত নেপেলোৱা নহয়! কিন্তু চাৰহঁতেও ভালদৰে জানে, মই ময়েই৷\nকমাৰ্চ কলেজৰ এম কম শ্ৰেণীকোঠাৰ বিশেষত্ব হ’ল সংখ্যাগৰিষ্ঠা ছাত্ৰীবাহিনী৷ আমাৰ শ্ৰেণীৰ ৬৩ জন শিক্ষাৰ্থীৰ মাজৰ ৪৫ জনীয়েই ছাত্ৰী৷ মানে গাইপতি এজন ল’ৰাৰ বাবে আঢ়ৈটাকৈ অপচন৷ কিন্তু মন, মগজু, চকু হিলাই দিয়া একো অপচন যোৱা এবছৰে চকুত নপৰিল৷ পৰীক্ষাৰ আগতে নোটবোৰ ফটোষ্টেট কৰাৰ সময়তেই যি অলপ কথা-বাৰ্তা হয়৷ আৰু এইফালে ৰূমমেট মনোজৰ গাৰ্লফ্ৰেইণ্ডজনী ৰূমলৈ আহিলে যি অলপ-অচৰপ কথা হয়৷ এইক্ষেত্ৰত আচলতেই আজিলৈকে কোনো আগ্ৰহ জন্মা নাই৷ অৱশ্যে দিনটো ক্লাচত টোপনি মাৰি থাকিলে এইবোৰত আগ্ৰহ জন্মিবলৈ সময়নো ক’ত!\nকিন্তু সেইদিনাৰ পৰা ক্লাচৰ প্ৰথম বেঞ্চত চুপচাপ বহি থকা, কাজল সনা চকুৰ, জনছন বেবী পাউডাৰৰ গোন্ধত মলমলাই থকা, পুৰুষ সঙ্গ বিৱৰ্জিত সেইজনীয়ে মোৰ দৃষ্টি আকৰ্ষণ আৰু নিদ্ৰা দূৰীকৰণত বিশেষ ভুমিকা পালন কৰিছে৷ না না, প্ৰেম পিৰিতিৰ একো ঘটনা নহয়৷ ঘটনা বেলেগ৷\nযুগল চাৰ ওৰফে বাঘ হাজৰিকাৰ ক্লাচ৷ এই ক্লাচত শোৱা আৰু বুলেট ট্ৰেইনৰ আগত জঁ‌পিয়াই দিয়াৰ মাজত বৰ এটা পাৰ্থক্য নাই৷ তথাপি আগে পিছে দুই এবাৰ অন্তৰৰ আহ্বানত কামটো নকৰা নহয়৷ পিচে আজি সেই অনাও নেচেল৷ পলমকৈ অহা বাবে বৰ্তমান মই প্ৰথম বেঞ্চত বিৰাজমান৷ গতিকেই মই মেৰুদণ্ড পোন কৰি চকু দুটা কোনোমতে মেলি বৰ্ডত চলি থকা ডেবিট ক্ৰেডিটৰ খেলখনত ভাগ লৈছোঁ‌৷\nপিছৰ ক্লাচটো পৰাণ চাৰৰ৷ বিভিন্ন মুদ্ৰাৰে অঙ্গী-ভঙ্গী কৰি চাৰে কৰা ক্লাচটোত শুবলৈ আটাইতকৈ মজা৷ চাৰ অহাৰ আগতেই ক্লাচৰ মোৰ পেটেণ্টেড চুকটোত যাবলৈ সাজু হ’লোঁ‌৷ বেঞ্চৰ পৰা উঠোঁ‌তেই কলমটো মাটিত পৰি গ’ল৷ কাষৰ বেঞ্চখনৰ তলত কলমটো পৰি আছে৷ তলত হালি লৈ তুলিবলৈ লওঁতেই এটা শব্দ শুনা পালোঁ‌৷\nডেস্কৰ তলত বহি থকা অৱস্থাত মই৷ মোৰ হাতত কলম৷ কলমৰ পৰা এহাত দূৰত দুখন নোদোকা ভৰি৷ ভৰিৰ মালিকনীৰ ডিঙিটোৰ পৰা ভাহি আহিছে সেই আৰ্তনাদ৷……\nউঠিলোঁঁ। প্ৰকাণ্ড চকু দুটা আৰু প্ৰকাণ্ড কৰি সন্দেহজনক চাৱনিত মোৰ ফালে চাই আছে ময়দা সুন্দৰীয়ে৷ কলমটো পতাকাৰ দৰে উত্তোলন কৰি ঘোষণা কৰিলোঁ,\n– এইটো ল’বলৈহে আহিছিলোঁ৷\n“আব্বে চনে চেনী খাইছে চা…”\nছেহ! পৰাণ চাৰ ক্লাচত সোমালেই৷ পিছৰ বেঞ্চলৈ যোৱাৰ সুযোগেই নাপালোঁ৷ চাৰৰ লগত দৃষ্টি বিনিময় হ’ল৷ চাৰৰ চকু অনুসৰণ কৰি খালী ঠাই অলপ দেখিলোঁ‌৷ তাতেই বহিলোঁ‌৷ বতাহত ভাঁহি আহিল জনছন বেবী পাউডাৰৰ গোন্ধ৷ উৎস বেঞ্চমেট ময়দা সুন্দৰী৷ এই চাৰৰ ক্লাচত অনায়াসে শুব পাৰি, প্ৰথম বেঞ্চত হ’লেও৷ কিন্তু কিয়বা টোপনি নহা হ’ল দেখোন! তাইৰ কাণফুলি, নতুনকৈ ফুটোৱা নাক, মাজে মাজে খোলা চুলিত হাতেৰে কৰা খেলা, চাৰৰ কথাত মূৰ দুপিওৱা…… ধেই গুলি মাৰ টোপনি৷\nক্লাচত দেখোন সদাই দেখোঁ‌৷ এইজনী কেতিয়ানো ইমান ধুনীয়া হ’ল৷ ময়দাৰ প্ৰলেপো আমি ভবাৰ দৰে ইমান নহয় দেখোন৷ প্ৰেম নেকি?\nচাৰ ঘূৰিল, ময়ো পজিচনত৷ এখন ঠেং বাৰাণ্ডাত, এখন ক্লাছত৷ চকুৱে চকুৱে পৰিল৷ কিছুসময় মোলৈ চাই চকুৰেই তাচ্ছিল্য কৰি ক্লাচত মন দিলে তাই৷ কিনো কৰিম আৰু? সুৰসুৰকৈ বেঞ্চলৈ ঘূৰি আহিলোঁ‌৷\n“চন গ’ন কেছ বে… বল আমিয়েই আণ্টীৰ দোকানত টাকি দিওঁগৈ৷ ই হেনৰী ফেয়ল হৈ মেনেজমেণ্ট থিয়ৰী লিখিব দে৷”\nবাহিৰৰ পৰা মাইকেলৰ ক্ষোভিত কণ্ঠ৷\nদুটামান প্ৰক্সী কা‌হ মাৰি মই যে শ্ৰেণীত আছোঁ তাৰে উমান ৰাইজক দিলোঁ‌৷ এপাকত মোলৈ চালে৷ একেবাৰে ‘হেৰাফেৰি’ৰ ৰাজুৱে বাবুৰাওৰ ফালে চাই মৰা হাঁহিটো তাইক উপহাৰ দি বৰ্ডত মেনেজমেণ্ট বুজা আৰম্ভ কৰিলোঁ‌৷\nযা বে…… প্ৰেম কি বস্তু তহঁ‌তে বুজিলেহে৷\nপিছৰ দিনা ক্লাচত হাজিৰ হৈ দেখোঁ তাই দেখোন মাজৰ বেঞ্চত৷ আজি আকৌ এইজনীৰ হ’ল কি? কিবা ইংগিত? ৰহ্ আজি হেস্ত নেস্ত এটা কৰিবই লাগিব৷ লাহেকৈ পাঁচ টকীয়া বহীখন পকেটৰ পৰা উলিয়াই তাইৰ বেগটোৰ কাষত থৈ বহিবলৈ সাজু হ’লোঁ‌৷ আকৌ দুই চকুৰ মিলন৷ নাক- মুখ কোঁচাই চেলাউৰি দুডাল দুই ইঞ্চিমান ওপৰত উঠাই মোৰ ফালে চাই আছে৷ এইজনীৰ সমস্যা কি বাৰু? এদিন মোক হাঁহি এটা উপহাৰ দিলে কিনো যায় তাইৰ৷ চেলাউৰি গৈ তিনি ইঞ্চি ওপৰত অৱস্থান কৰিছে৷ হাতেৰেই বুজাই দিলোঁ,\n“মাই, নবহো তোৰ লগত৷ সেই দুডাল নমা আৰু৷” ছেণ্ডেল চোঁচৰাই শেষৰ বেঞ্চলৈ গতি কৰিলোঁ, বিষন্ন বদনে, আকুল নয়নে, ব্যাকুল হৈ…\n“কেনে লাগিল হেনৰী ফেয়ল? যা তাতে বহি ক্লাচ কৰ৷”\n– ৰাতি পাৰ্টী কৰোঁ দে৷\nৱাইন শ্বপৰপৰা ওলাই আহিছোঁ মাত্ৰ৷ বাপেকৰ বাজাজ চুপাৰৰ পিছৰ চিটত তাই৷ তীৰ্য্ক চাৱনিৰে মোক পাৰ কৰি গুচি গ’ল৷\nৰাতি পঙ্কজৰ ৰূমত৷\n– আঢ়ৈটা ফুল কি কৰিবলৈ আনিলি তেন্তে?\n– খা তঁহতে৷ এটাই দেখোন অকলে এটাকৈ টান? আজি কি হ’ল?\n– আমাৰ কি হ’ল বাদ দে৷ তই মিৰিণ্ডা লৈ কিয় বহি গ’লি? কিবা ময়দাৰ কেচ?\n– ধুৰ! বেকাৰ নাকামুৰিবি৷\nস্কুটাৰৰ পিছৰ চিটত তাই৷ বতাহত চুলিবোৰে তাইক আমনি কৰিছে৷ সেইবোৰ চম্ভালিবলৈ গৈ তাই হৈ পৰিছে অনিন্দ্য সুন্দৰী৷ আস্!\nগধুলিৰ স্মৃতিত মই আপোন পাহৰা৷ খাব জানিলে মিৰিণ্ডাতো নিচা লাগে৷\n– মাল এৰিলোঁ মই৷\n– এৰ এৰ৷ টোপনি এৰিলি, মাল এৰিলি৷ তাইৰ লাথ খাবৰ পিক টাইম হৈছেই৷ লাথ খাই উঠি গুৱাহাটী এৰি ক’ৰবাত পাহাৰে পৰ্বতে ধ্যান কৰি থাকিবি৷\n– ধুৰৰ্৷ বেকগ্ৰাউণ্ডত সদায় তয়েই কিয় থাক বে মাইকেল৷\nআজি জোচত আছোঁ! কোনোদিনে কৰিব সাহস নকৰা কামটো কৰি দিলোঁ‌৷ তাইক পাত্তা নিদিয়াকৈ তাইৰ কাষতে বহি লৈছোঁ বাপ্পেকে৷ বহি উঠি আকৌ দাঁত নিকটাই তাইৰ ফালে চাই হাঁহি এটাও মাৰি দিছোঁ‌৷ তাইৰ প্ৰতিক্ৰিয়া? আৰে মাৰ গুলী৷\nপৰাণ চাৰে মেনেজমেণ্ট স্কিল বুজাই আছে৷ চকু দুটাই লাহেকৈ আমনি কৰিছে৷ হঠাৎ গালত কিবা এটাই খুন্দা মাৰি গ’ল৷ এটা চকু মেলি তাইৰ ফালে চালোঁ‌৷ নাই তাই মৰমতে চুমা তুমা খোৱা নাই, তাই ক্লাচত ব্যস্ত৷ তলত কাগজৰ বল এটা পৰি আছে৷ আকৌ দুটা নতুন বল৷ শেষৰ বেঞ্চৰ পৰা মাইকেল, খৰি আৰু আন্ধাৰৰ সন্মিলিত আক্ৰমণ৷ মাটিৰ পৰা বল দুটা তুলি ল’লোঁ‌৷ চকুৱে মুখে শক্তি কাপুৰৰ হাঁহি৷ মাইকেললৈ এইম কৰি থাকোঁ‌তেই চেলাউৰি দুডালে ভেটা দিলে৷ দুই ইঞ্চি ওপৰত অৱস্থান কৰিছেই৷ সামান্য অপ্ৰস্তুত হৈ মেনেজমেণ্ট স্কিল বুজাত লাগিলোঁ‌৷\nআকৌ একেলগে দুটা বল৷ এইবাৰ ৰক্ষা নাই, মালিঙ্গা ষ্টাইলত এটেক দি দিলোঁ‌৷ ৱাইড বল৷ বল গৈ সুন্দৰীৰ নাকত৷ ঘোপাকৈ চাই তাই বলটো তুলি ল’লে৷ একলব্যৰ একাগ্ৰতাৰে মই ব্যস্ত মেনেজমেণ্ট স্কিল বুজাত৷ ক্লাচ শেষ হ’লে ছ’ৰী এটা ক’ব লাগিব৷ লগতে শেষৰ বেঞ্চৰ বানৰ সেনাকো ফালিব লাগিব৷\nচাৰে তাইৰ ফালে চোৱাৰ আগতেই মই তাইৰ ফালে চালোঁ‌৷ এই আপীয়ে কৰে কি? মান ইজ্জত খেদালে আজি মোৰ৷ ধেইৎ তেৰি, ইম্মান ইমমেচ্যুৰড্৷\n– চাৰ, এইখিনি ভালকৈ বুজি নাপালোঁ‌৷ আকৌ এবাৰ বুজাই দিব নেকি?\nবত্ৰিশটা দাঁত বাহিৰ কৰি তাইৰ প্ৰতি এক কৃতজ্ঞতাৰ হাঁহি মাৰি আছোঁ‌৷\nগল্প শেষেই আৰু! পোন্ধৰ চেকেণ্ডমান বাকী আছে-\nমোৰ ফালে চালে তাই৷ চেলাউৰি কোঁচাই নহয়, মৰমৰে! হাঁহিলে ইমান ধুনীয়া লাগে তাইক! বাটাৰৰ দৰে গলি শেষেই হৈ যাওঁ নেকি?\n“এতিয়া হাঁহোতেই জীৱন যাব বাছা৷ ডেটিং, মাজৰাতিৰ ফোন আৰু কত যে কি! সোনকালে চিখৰ খাই লেতেৰা কৰা দাঁতকেইটা ডাক্টৰৰ তাতে চুঁচি মাজি চাফা কৰাই ল’বি৷”\n« ধেন দিয়া – নয়নমণি হালৈ\nসৰবজান ইন ট্ৰেফিক -মাধুৰ্য্য গোস্বামী »\nহাঃ হাঃ, বেছ ৰস পালোঁ। একেবাৰে অব্যৰ্থ লক্ষ্যভেদ।\nমজা। এজ ইউজুৱেল


আমাৰ ইতিহাস | অসম শক্তি উন্নয়ন এজেঞ্চী | অসম চৰকাৰ, ভাৰত\nসত্তৰ দশকৰ আগভাগত তেল সম্পৰ্কীয় আঘাত পোৱাৰ পিছতেই দেশৰ নীতি প্ৰণেতাই সঠিক দৃষ্টি নিবন্ধন বা সিদ্ধান্তলৈ আহে যে জীৱাশ্ম ইন্ধনৰ ওপৰত নিৰ্ভৰতা কমি আহিছে বা আহিবই আৰু নতুন আৰু পুনঃনবীকৰণ শক্তি উত্স যেনে- সৌৰ, বায়ু, ক্ষুদ্ৰ জলবিদ্যুত, জৈৱিক শক্তি, কলা-কোষীয় ইন্ধন ইত্যাদিৰ পৰা শক্তি আহৰণৰ প্ৰতি দৃষ্টি দিয়া উচিত আৰু শক্তি ব্যৱহাৰ বা প্ৰয়োগৰ দক্ষতাও উন্নত কৰা উচিত।\nঅসম শক্তি উন্নয়ন সংস্থা (এ.ই.ডি.এ.) প্ৰথম অৱস্থাত, অসম বিজ্ঞান প্ৰযুক্তি আৰু পৰিবেশ পৰিষদৰ (এ.এচ.টি.ই.চি.)ৰ এটা অংশ হিচাপে আছিল। অৱস্থাত, অসম বিজ্ঞান প্ৰযুক্তি আৰু পৰিবেশ পৰিষদ, অসম চৰকাৰৰ বিজ্ঞান প্ৰযুক্তি আৰু পৰিবেশ বিভাগৰ অধীনত স্বায়ত্ত শাসিত পৰিষদ হিচাপে ১৯৮৬-৮৭ চনত বিজ্ঞান আৰু প্ৰযুক্তি, দূৰৱৰ্ত্তী চেতনা/ সংবেদন শক্তি (অগতানুগতিক আৰু পুনঃনবীকৰণ) আৰু পাৰিপাৰ্শ্বিক ক্ষেত্ৰত কিছুমান মুখ্য বা গুৰুত্বপূৰ্ণ কাৰ্যপন্থা বাস্তৱায়িত কৰাৰ উদ্দেশ্যে গঠিত হৈছিল।\nঅনানুষ্ঠানিকভাৱে অসম শক্তি উন্নয়ন সংস্থা,২০০২ চনৰ জুলাই মাহত বৈজ্ঞানিক পঞ্জীয়ন আইনৰ অধীনত (১৮৬০), মুখ্য সংস্থা হিচাপে স্বাধীনভাৱে কাম কৰিব পৰাকৈ, ভাৰত চৰকাৰৰ নব আৰু পুনঃনবীকৰণ শক্তি মন্ত্ৰালয়ৰ অধীনত অসমৰ বাবে গঠন কৰা হৈছিল।\nএই পৃষ্ঠা অন্তিমবাৰ আপডেট কৰা হৈছিল: 17 Apr 2021\nদৰ্শনকাৰীৰ গণনা: 69180


Flotral D in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Flotral D ar byavahar, ppali, parshwakriya, upkaar, kriya-pratikriya aaru satarkatabani\nFlotral D ৰ মূল্য আৰু পেকৰ চাইজ - Flotral D Price and Pack Size in Assamese - Flotral D ar mulya aaru pakor size\nFlotral D की जानकारी\nFlotral D ৰ লাভ আৰু ব্যৱহাৰসমূহ- Flotral D Benefits & Uses in Assamese- Flotral D ar laabh aaru byavaharsamuh\nFlotral D ৰ পালি আৰু সেয়া কেনেদৰে ল'ব- Flotral D Dosage & How to Take in Assamese - Flotral D ar paali aaru xeya kenedore lobo\nFlotral D ৰ পাৰ্শ্চক্ৰিয়াসমূহ- Flotral D Side Effects in Assamese- Flotral D ar parshwakriyasamuh\nFlotral D সংক্ৰান্ত সতৰ্কতাবাণীসমূহ- Flotral D Related Warnings in Assamese- Flotral D xonkranta xatarkatabanisamuh\nঅইন দৰৱৰ সৈতে Flotral Dৰ গুৰুতৰ ক্ৰিয়া-প্ৰতিক্ৰিয়া- Severe Interaction of Flotral D with Other Drugs in Assamese- Oinor xoite Flotral D ar gurutor kriya-pratikriya\nFlotral D মতভেদসমূহ- Flotral D Contraindications in Assamese- Flotral D nishedhsamuh\nFlotral D ৰ বিষয়ে সততে সোধা প্ৰশ্নসমূহ- Frequently asked Questions about Flotral D in Assamese- Flotral D ar bikhoye satate xodha prashnasamuh\nখাদ্য আৰু মদৰ সৈতে Flotral D ক্ৰিয়া-প্ৰতিক্ৰিয়া- Flotral D Interactions with Food and Alcohol in Assamese- khadya aaru modor xoite Flotral D kriya-pratikriya\nFlotral D ৰ লাভ আৰু ব্যৱহাৰসমূহ - Flotral D Benefits & Uses in Assamese - Flotral D ar laabh aaru byavaharsamuh\nFlotral D তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nFlotral D ৰ পালি আৰু সেয়া কেনেদৰে ল'ব - Flotral D Dosage & How to Take in Assamese - Flotral D ar paali aaru xeya kenedore lobo\nFlotral D-ৰ উপাদানসমূহ - Flotral D Active Ingredients in Assamese - Flotral D-ar upadaansamuh\nFlotral D ৰ পাৰ্শ্চক্ৰিয়াসমূহ - Flotral D Side Effects in Assamese - Flotral D ar parshwakriyasamuh\nগৱেষণাৰ ভিত্তিত, Flotral D ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nFlotral D সংক্ৰান্ত সতৰ্কতাবাণীসমূহ - Flotral D Related Warnings in Assamese - Flotral D xonkranta xatarkatabanisamuh\nFlotral D-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nযিবোৰ গৰ্ভৱতী মহিলাই চিকিতসকৰ পৰা কেনেকে ব্যৱহাৰ কৰিব লাগে তাৰ পৰামৰ্শ লোৱাৰ পূৰ্বেই Flotral D লব বিচাৰে। আপুনিও যদি সেয়া নকৰে তেন্তে আপোনাৰ স্বাস্থ্যত ক্ষতিকাৰক প্ৰভাৱ পেলাব।\nFlotral D-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা তেন্তে Taking Flotral D গ্ৰহণে গম্ভীৰ পাৰ্শ্ব-প্ৰতিক্ৰিয়া কৰিব পাৰে। চিকিতসকে প্ৰয়োজনীয় বুলি কোৱাৰ পূৰ্বে Flotral D গ্ৰহণ কৰিব নালাগে।\nবৃক্কত Flotral D কি প্ৰভাৱ দেখা গৈছে?\nবৃক্ক ৰ বাবে Flotral D সম্পূৰ্ণৰূপে সুৰক্ষিত।\nযকৃতত Flotral D কি প্ৰভাৱ দেখা গৈছে?\nFlotral Dৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Flotral D ৰ কি প্ৰভাৱ দেখা গৈছে?\nহৃদয় ৰ বাবে Flotral D সম্পূৰ্ণৰূপে সুৰক্ষিত।\nঅইন দৰৱৰ সৈতে Flotral Dৰ গুৰুতৰ ক্ৰিয়া-প্ৰতিক্ৰিয়া - Severe Interaction of Flotral D with Other Drugs in Assamese - Oinor xoite Flotral D ar gurutor kriya-pratikriya\nFlotral D তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nFlotral D মতভেদসমূহ - Flotral D Contraindications in Assamese - Flotral D nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Flotral D লোৱা অনুচিত যাতে -\nFlotral D ৰ বিষয়ে সততে সোধা প্ৰশ্নসমূহ - Frequently asked Questions about Flotral D in Assamese - Flotral D ar bikhoye satate xodha prashnasamuh\nএই Flotral D-এ অভ্য়াস বা নিচাৰ সৃষ্টি কৰে নেকি?\nনহয়, Flotral D আসক্তি সৃষ্টি কাৰক বুলি কোনো সাক্ষ্য নাই।\nহয়, আপুনি আৰামত মেচিনেৰী চলাব পাৰে বা বাহন চলাব পাৰে, যিহেতু Flotral D লোৱাৰ পিছত ই আপোনাৰ টোপনি ভাৱ নানে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Flotral D লোৱা উচিত।\nমানসিক ৰোগৰ চিকিত্সাৰ বাবে Flotral D লৈ কোনো লাভ নাই।\nখাদ্য আৰু মদৰ সৈতে Flotral D ক্ৰিয়া-প্ৰতিক্ৰিয়া - Flotral D Interactions with Food and Alcohol in Assamese - khadya aaru modor xoite Flotral D kriya-pratikriya\nখাদ্য আৰু Flotral Dৰ ক্ৰিয়া-প্ৰতিক্ৰিয়া\nখাদ্যৰ সৈতে Flotral Dৰ ক্ৰিয়া-প্ৰতিক্ৰিয়াৰ কোনো তথ্য নাই, এইবিষয়ত গৱেষণাৰ অভাৱৰ হেতু।\nমদ আৰু Flotral Dৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Flotral Dৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।\nFlotral D ৰ অনুকল্প - Substitutes for Flotral D in Assamese\nআপুনি বা আপোনাৰ পৰিয়ালৰ কোনোবাই Flotral D লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Flotral D ব্যৱহাৰ কৰিছিল নেকি?\nআপুনি কিমান পৰিমাণে Flotral D সেৱন কৰিছিল?\nআপুনি Flotral D ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Flotral D সেৱন কৰে?


ইলন মাস্ক্ - অসমীয়া ৱিকিপিডিয়া\nইলন ৰিভ্ মাস্ক্ (জন্ম: ২৮ জুন ১৯৭১) এগৰাকী পুঁজিপতি, বিনিয়োগকাৰী আৰু সমাজহিতৈষী লোক। দক্ষিণ আফ্ৰিকা, কানাডা আৰু আমেৰিকা যুক্তৰাষ্ট্ৰৰ নাগৰিকত্ব থকা ইলন মাস্ক্ স্পেছ্এক্সৰ (SpaceX) প্ৰতিষ্ঠাপক, মুখ্য কাৰ্য্যবাহী বিষয়া আৰু মূল পৰিকল্পনাকাৰী। তেওঁ টেছলা (Tesla Inc.) কোম্পানীটোৰ সহ-প্ৰতিষ্ঠাপক, মুখ্য কাৰ্য্যবাহী বিষয়া আৰু স্থপতি; নিউৰালিংকৰ সহ-প্ৰতিষ্ঠাপক আৰু মুখ্য কাৰ্য্যবাহী বিষয়া, আৰু পেইপলৰ সহ-প্ৰতিষ্ঠাপক। ব্লুমবাৰ্গ বিলিয়নাৰ্ছ্ ইণ্ডেক্স আৰু ফ'ৰ্বছৰ বাস্তৱ-সময়ৰ বিলিয়নাৰৰ তালিকা অনুসৰি ২০২২ চনৰ মে' মাহলৈ আনুমানিক ২৬৫ বিলিয়ন ডলাৰ সম্পত্তিৰে সৈতে মাস্ক্ সমগ্ৰ বিশ্বৰ ভিতৰতে সবাতোকৈ চহকী ব্যক্তি।\nএফ্ আৰ্ এছ্\nইলন ৰিভ্ মাস্ক্\nজুন ২৮ , ১৯৭১ (৫১ বছৰ)\nপ্ৰিট'ৰিয়া, ট্ৰান্সভাল, দক্ষিণ আফ্ৰিকা\nবেল এয়াৰ, লছ এঞ্জেলছ্, কেলিফ'ৰ্ণয়া, আমেৰিকা যুক্তৰাষ্ট্ৰ\nদক্ষিণ আফ্ৰিকা (১৯৭১–বৰ্তমানলৈ)\nআমেৰিকা যুক্তৰাষ্ট্ৰ (২০০২–বৰ্তমানলৈ)\n'স্পেছ্এক্স্'ৰ প্ৰতিষ্ঠাপক, মুখ্য কাৰ্য্যবাহী বিষয়া আৰু মূল স্থপতি\n'টেছলা'ৰ মুখ্য কাৰ্য্যবাহী বিষয়া, মূল স্থপতি\n'নিউৰালিংক'ৰ সহ-প্ৰতিষ্ঠাপক আৰু মুখ্য কাৰ্যবাহী বিষয়া\n"দ্য ব'ৰিং কোম্পানী"ৰ প্ৰতিষ্ঠাপক\n'এক্স ডট কম'ৰ (X.com) প্ৰতিষ্ঠাপক (পিছলৈ 'পেইপল' হ'লগৈ)\n'অপেন এ আই'ৰ সহ-প্ৰতিষ্ঠাপক\n'ছ'লাৰ চিটী'ৰ অধ্যক্ষ\n'মাস্ক্ ফাউণ্ডেশ্বন'ৰ অধ্যক্ষ\nজাষ্টিন ৱিলছন (বি. ২০০০; বিবি. ২০০৮)\nতাবুলাহ ৰিল্লি (বি. ২০১০; বিবি. ২০১২)\n(m. ২০১৩; div. ২০১৬)\nমেই মাস্ক্ (মাতৃ)\nএৰ্ৰল মাস্ক্ (পিতৃ)\n৮ (এজনৰ মৃত্যু)\nকিম্বল মাস্ক্ (ভাতৃ)\nটস্কা মাস্ক্ (ভনী)\nলিণ্ডন ৰিভ্ (সম্পৰ্কীয় ভগ্নী)\nৰয়েল ছ'চাইটিৰ সভ্যপদ\nদক্ষিণ আফ্ৰিকাৰ প্ৰিট'ৰিয়াত ডাঙৰ-দীঘল হোৱা মাস্কে ১৭ বছৰ বয়সত কানাডাৰ কুইনছ্ বিশ্ববিদ্যালয়ত পঢ়িবলৈ যায়। দুবছৰ পিছত তেওঁ পেনছিলভেনিয়া বিশ্ববিদ্যালয়ত ভৰ্ত্তি হয়। ইয়াৰ অন্তৰ্গত হোৱাৰ্টন স্কুলৰ পৰা অৰ্থনীতি বিজ্ঞানৰ ডিগ্ৰী আৰু কলেজ অৱ্ আৰ্টছ্ এণ্ড্ চায়েন্সেছৰ পৰা পদাৰ্থবিজ্ঞানৰ ডিগ্ৰী লাভ কৰে। ১৯৯৫ চনত তেওঁ ষ্টেনফ'ৰ্ড বিশ্ববিদ্যালয়ৰ পৰা প্ৰায়োগিক পদাৰ্থবিজ্ঞান আৰু বস্তুবিজ্ঞান বিষয়ত পি. এইচ. ডি. আৰম্ভ কৰিছিল। কিন্তু মাত্ৰ দুটা দিন পিছতে নিজাকৈ উদ্যোগী কেৰিয়াৰ গঢ়াৰ প্ৰতি থকা আগ্ৰহৰ বাবে গৱেষণাৰ কাম বাদ দিয়ে। ইয়াৰ পিছতে তেওঁ জিপ২ নামৰ ৱেব ছফ্টৱেৰ কোম্পানী এটাৰ সহ-প্ৰতিষ্ঠা কৰে। ১৯৯৯ চনত ৩৪০ নিযুত ডলাৰৰ বিনিময়ত কমপেকে ইয়াক ক্ৰয় কৰে। মাস্কে তাৰ পিছত X.com নামেৰে অনলাইন বেংক এটাৰ জন্ম দিয়ে।\n২০০২ চনৰ মে' মাহত ইলন মাস্কে বিমান আৰু মহাকাশযান নিৰ্মাণ কোম্পানী স্পেছ্এক্স্ প্ৰতিষ্ঠা কৰে। এতিয়া তেওঁ কোম্পানীটোৰ মুখ্য কাৰ্য্যবাহী বিষয়া (চি ই অ') আৰু মুখ্য আৰ্হি-নিৰ্মাতা। ২০০৩ চনত তেওঁ বৈদ্যুতিক গাড়ী আৰু সৌৰ ফলক নিৰ্মাণ কোম্পানী টেছলা (Tesla, Inc.) প্ৰতিষ্ঠা কৰিবলৈ বিত্তীয় সাহায্য আগবঢ়াইছিল। তেওঁ টেছলাৰ মুখ্য কাৰ্য্যবাহী বিষয়া আৰু স্থপতি হৈছিল। ২০০৬ চনত মাস্কে সৌৰশক্তি যোগান ব্যৱস্থাৰ ওপৰত আধাৰিত ছ'লাৰচিটী গঢ়িবলৈ বিশেষ উদ্যোগ লৈছিল। সম্প্ৰতি টেছলাৰ অংশীদাৰ ৰূপে পৰিগণিত ছ'লাৰচিটীৰ অধ্যক্ষৰ দায়িত্বও মাস্কেই পালন কৰি আহিছে। ২০১৫ চনত মাস্কে মানৱোপযোগী আৰু বন্ধুভাৱাপন্ন কৃত্ৰিম বুদ্ধিমত্তাৰ বিস্তাৰৰ বাবে অপেন এ.আই. (OpenAI) নামৰ অলাভজনক গৱেষণা কোম্পানী এটাৰ সহ-প্ৰতিষ্ঠা কৰিছিল। ২০১৬ চনৰ জুলাই মাহত তেওঁ নিউৰালিংকৰ সহ-প্ৰতিষ্ঠা কৰিছিল। এইটো মগজু আৰু কম্পিউটাৰৰ মাজত সংযোগ বিকাশৰ ওপৰত গুৰুত্ব দিয়া এটা স্নায়ুপ্ৰযুক্তীয় কোম্পানী। সম্প্ৰতি তেওঁ নিউৰালিংকৰ মুখ্য কাৰ্য্যবাহী বিষয়া। একেটা বছৰৰে ডিচেম্বৰ মাহত তেওঁ আন্তঃগাঁথনি আৰু সুৰংগ নিৰ্মাণ কোম্পানী দ্য ব'ৰিং কোম্পানীৰ প্ৰতিষ্ঠা কৰে।\nমাস্কৰ কৰ্মৰাজিসমূহ ব্যৱসায়িক লাভ আহৰণৰ প্ৰাথমিক চৰ্তটো পূৰণ কৰাতে সীমাৱদ্ধ নহয়। তেওঁৰ লক্ষ্য আৰু আঁচনিসমূহ ব্যক্তিগত লাভালাভৰ ঊৰ্ধত। মাস্কে হাইপাৰলুপ নামৰ অতি উচ্চবেগী যাতায়ত ব্যৱস্থা এটাৰ পৰিকল্পনা কৰিছে। উলম্ব দিশেৰে উৰণ আৰম্ভ কৰা আৰু অৱতৰণ কৰা শব্দতকৈ বেগী বৈদ্যুতিক জেটবিমান নিৰ্মাণৰো তেওঁ আঁচনি লৈছে। বৈদ্যুতিক ফেনেৰে সঞ্চালিত এই বিমানসমূহক "মাস্ক্ ইলেকট্ৰিক জেট" নাম দিয়া হৈছে। মাস্কে কৈছে যে স্পেছ্এক্স্, টেছলা আৰু ছ'লাৰচিটীৰ আঁচনিসমূহ সমগ্ৰ পৃথিৱী আৰু মানৱজাতিৰ ৰেহৰূপ সলনি কৰিবলৈ থকা তেওঁৰ স্বপ্নৰ দ্বাৰা পৰিচালিত হৈছে। তেওঁৰ অন্যান্য লক্ষ্যসমূহৰ ভিতৰত বহনক্ষম শক্তি উৎপাদন আৰু ব্যৱহাৰেৰে গোলকীয় উষ্ণতা হ্ৰাস, আৰু মানৱজাতিৰ ভৱিষ্যৎ নিৰাপদ কৰিবলৈ মংগল গ্ৰহত মানুহৰ এলেকা এটা গঢ়াৰ পৰিকল্পনাও আছে।\n1.1 শৈশৱ আৰু পৰিয়াল\n2 ব্যৱসায়িক কৰ্মজীৱন\n2.2 এক্স.কম আৰু পেইপল\n2.5 দ্য ব'ৰিং কোম্পানী\n3.1 বিবাহ, সম্পৰ্ক, আৰু সন্তান\nশৈশৱ আৰু পৰিয়ালসম্পাদনা কৰক\n১৯৭১ চনৰ ২৮ জুনত দক্ষিণ আফ্ৰিকাৰ ট্ৰান্সভালৰ প্ৰিট'ৰিয়াত মাস্কৰ জন্ম হৈছিল। তেওঁৰ মাতৃ আছিল কানাডাৰ ৰেজিনাৰ এগৰাকী মডেল আৰু পথ্য বিশেষজ্ঞ (dietitian) মেই মাস্ক্।  পিতৃ এৰল মাস্ক্ এগৰাকী দক্ষিণ আফ্ৰিকান বিদ্যুৎৰাসায়নিক অভিযন্তা, বিমান চালক আৰু নাবিক।  মাস্কৰ কনিষ্ঠ ভাতৃজনৰ নাম কিম্বল (জন্ম ১৯৭২) আৰু একমাত্ৰ ভনীৰ নাম তস্কা (জন্ম ১৯৭৪)।  তেওঁৰ মাকৰ ফালৰ ককা ড॰ জছোৱা হাল্ডেমেন এগৰাকী আমেৰিকাত জন্ম লভা কানাডিয়ান আছিল। তেওঁৰ আইতাক আছিল এগৰাকী ব্ৰিটিছ। মাস্কৰ পেনছিলভেনিয়াৰ ডাটছ্ বংশৰ লগতো যোগসূত্ৰ আছে।\nশৈশৱকালতে মাস্কৰ কণ্ঠশালুক আঁতৰাই পেলোৱা হৈছিল কাৰণ চিকিৎসকে তেওঁক বধিৰ বুলি সন্দেহ কৰিছিল। কিন্তু পিছলৈ মাকে সিদ্ধান্ত লৈছিল যে ইলনে 'অন্য এখন জগতত' চিন্তা কৰি আছিল।  ইলনৰ ডেকাকালত পৰিয়ালটো অতি চহকী আছিল। এৰ'ল মাস্কে এবাৰ কৈছিল, "আমাৰ হাতত কেতিয়াবা ইমান টকা হৈছিলগৈ যে আমি আমাৰ চন্দুকটোও বন্ধ কৰিব পৰা নাছিলো"। ইলনৰ দেউতাকক বৰ্ণবৈষম্য বিৰোধী প্ৰগতিশীল দলৰ প্ৰতিনিধি হিচাপে প্ৰিট’ৰিয়া চহৰ পৰিষদলৈও নিৰ্বাচন কৰা হৈছিল। মাস্কৰ সন্তানসকলেও বৰ্ণবাদৰ প্ৰতি পিতৃৰ অপছন্দৰ ভাগ লৈছিল বুলি জানিব পৰা গৈছে।\n১৯৮০ চনত মাক-দেউতাকৰ বিবাহ বিচ্ছেদৰ পিছত মাস্কে প্ৰধানকৈ প্ৰিট'ৰিয়া আৰু অন্যান্য ঠাইত দেউতাকৰ সৈতে বাস কৰিছিল। এই সিদ্ধান্তটো তেওঁ বিবাহ বিচ্ছেদৰ দুবছৰ পাছত কৰিছিল আৰু পৰৱৰ্তী সময়ত তাক লৈ অনুশোচনা কৰিছিল। মাস্ক তেওঁৰ দেউতাকৰ পৰা বিচ্ছিন্ন হৈ পৰিছিল, যাক তেওঁ এইদৰে বৰ্ণনা দিয়ে- "এজন ভয়ংকৰ মানুহ... সম্ভৱতঃ আপুনি ভাবিব পৰা প্ৰায় প্ৰতিটো বেয়া কামেই তেওঁ কৰিছে।"দেউতাকৰ ফালৰ পৰা তেওঁৰ এগৰাকী অৰ্ধ-ভগ্নী আৰু এজন অৰ্ধ-ভাতৃ আছে।  যুৱাৱস্থাত ইলনে দেওবৰীয়া এংলিকান বিদ্যালয়ত পঢ়িছিল। \nপ্ৰায় ১০ বছৰ বয়সত ইলনৰ কম্পিউটিং আৰু ভিডিঅ' গেমৰ প্ৰতি আগ্ৰহ জন্মিছিল, আৰু Commodore VIC-20 কম্পিউটাৰ এটা কিনিছিল। তেওঁ নিৰ্দেশনা সম্বলিত কিতাপ এখনৰ সহায়ত কম্পিউটাৰ প্ৰগ্ৰেমিং শিকিছিল, আৰু বাৰ বছৰ বয়সত নিজে সাজি উলিওৱা 'ব্লাষ্টাৰ' নামৰ ভিডিঅ' গেম এটাৰ ক'ড PC and Office Technology নামৰ আলোচনীখনৰ ওচৰত প্ৰায় ৫০০ ডলাৰ মূল্যত বিক্ৰী কৰিছিল। অলপ জটিল আৰু অন্তৰ্মুখী প্ৰকৃতিৰ শিশু  ইলনে সমগ্ৰ শৈশৱ কালছোৱাতে হাৰাশাস্তিৰ সন্মুখীন হৈছিল। এবাৰ কেইটামান শিশুৱে ইলনক চিৰিৰ ওপৰৰ পৰা বগৰাই দিয়াত তেওঁ চিকিৎসাধীন হ'বলগীয়া হৈছিল। প্ৰিট'ৰিয়া বালক হাইস্কুলৰ পৰা উত্তীৰ্ণ হোৱাৰ পূৰ্বে তেওঁ ৱাটাৰক্লফ হাউছ প্ৰিপাৰেটৰী স্কুল আৰু ব্ৰায়ানষ্টন হাইস্কুলতো কিছুদিন শিক্ষাগ্ৰহণ কৰিছিল।\nদক্ষিণ আফ্ৰিকাৰ প্ৰিট'ৰিয়া বালক হাইস্কুলৰ পৰা মাস্ক উত্তীৰ্ণ হৈছিল\nকানাডাৰ পৰা আমেৰিকা যুক্তৰাষ্ট্ৰলৈ যোৱাটো সহজ হ'ব বুলি জানি ইলনে কানাডাত জন্ম লাভ কৰা তেওঁৰ মাকৰ জৰিয়তে পাৰপত্ৰৰ বাবে আৱেদন কৰিছিল। নথি-পত্ৰ সাজু হৈ উঠাৰ আগলৈকে তেওঁ পাঁচ মাহৰ বাবে প্ৰিট'ৰিয়া বিশ্ববিদ্যালয়ত নাম লগাইছিল। ইয়াৰ ফলত তেওঁ দক্ষিণ আফ্ৰিকান সামৰিক বাহিনীৰ বাধ্যতামূলক সেৱাৰ পৰা ৰক্ষা পৰিছিল।  ১৯৮৯ চনৰ জুনত মাস্ক কানাডাত উপস্থিত হৈছিল আৰু এবছৰ ধৰি ছাচকাটচেৱানত তেওঁৰ সম্পৰ্কীয় ভাই এজনৰ লগত থাকিছিল। সেই সময়ত তেওঁ মাজে-সময়ে পাম আৰু কাঠমিল এটাত কাম কৰিছিল। ১৯৯০ চনত তেওঁ কিংষ্টনৰ অণ্টাৰিঅ'ৰ কুইনছ্ বিশ্ববিদ্যালয়ত নামভৰ্ত্তি কৰিছিল। ইয়াৰ দুবছৰ পাছত তেওঁ পেনছিলভেনিয়া বিশ্ববিদ্যালয়লৈ স্থানান্তৰিত হয় আৰু তাৰ পৰা তেওঁ ১৯৯৭ চনত অৰ্থনীতিবিজ্ঞানত বিএছছি ডিগ্ৰী আৰু পদাৰ্থবিজ্ঞানত বিএ ডিগ্ৰী লাভ কৰে।\n১৯৯৪ চনৰ গ্ৰীষ্মকালত মাস্কে ছিলিকন ভেলীত দুটা ইন্টাৰশ্বিপ কৰিছিল। এটা আছিল- শক্তি সংৰক্ষণ ষ্টাৰ্টআপ 'পিনাকল ৰিচাৰ্চ ইনষ্টিটিউট'ত, যিয়ে শক্তি সংৰক্ষণৰ বাবে বিদ্যুৎবিশ্লেষ্য উচ্চধাৰকৰ ওপৰত গৱেষণা কৰিছিল। আনটো আছিল- পালো আল্ট' ভিত্তিক ষ্টাৰ্টআপ 'ৰকেট চাইন্স গেমছ'। ১৯৯৫ চনত তেওঁ কেলিফৰ্ণিয়াৰ ষ্টেনফৰ্ড বিশ্ববিদ্যালয়ৰ পৰা বস্তু বিজ্ঞানত পি এইচ ডি লাভৰ সুযোগ পাইছিল। মাস্কে নেটস্কেপত চাকৰি এটা পাবলৈ চেষ্টা কৰিছিল যদিও তেওঁৰ সোধা-পোছাৰ কোনো সঁহাৰি নাপালে। দুদিন পাছতে তেওঁ ষ্টেনফ'ৰ্ডৰ পৰা নাম আঁতৰালে, আৰু পি এই ডিৰ পৰিৱৰ্তে ইণ্টাৰনেট বুমত যোগদান কৰি ইণ্টাৰনেট ষ্টাৰ্টআপ এটা আৰম্ভ কৰাৰ সিদ্ধান্ত ল'লে।\nব্যৱসায়িক কৰ্মজীৱনসম্পাদনা কৰক\n১৯৯৫ চনত মাস্ক্, তেওঁৰ ভাতৃ কিম্বাল, আৰু গ্ৰেগ কৌৰীয়ে এঞ্জেল ইনভেষ্টৰ্ছৰ ধনেৰে ৱেব চফ্টৱেৰ কোম্পানী জিপ২ প্ৰতিষ্ঠা কৰে। তেওঁলোকে পালো আল্ট'ৰ এটা সৰু ভাড়াঘৰত এই উদ্যোগটো ৰাখিছিল। কোম্পানীটোৱে বাতৰি কাকত প্ৰকাশন উদ্যোগৰ বাবে এখন ইণ্টাৰনেট চহৰ নিৰ্দেশিকা প্ৰস্তুত কৰি বিপণন কৰিছিল; য'ত মানচিত্ৰ, দিশ নিৰ্দেশনা আৰু হালধীয়া পৃষ্ঠা আছিল। মাস্কে কয় যে কোম্পানীটো সফল হোৱাৰ আগতে তেওঁ এটা এপাৰ্টমেণ্ট কিনিব পৰা নাছিল। তাৰ পৰিৱৰ্তে এটা অফিচ ভাড়া কৰি চোফাত শুই ৱাইএমচিএত গা ধুইছিল, আৰু এটা কম্পিউটাৰ ভাতৃৰ সৈতে যৌথভাৱে ব্যৱহাৰ কৰিছিল।\nমাস্কৰ মতে, "দিনত ৱেবছাইটটো সক্ৰিয় হৈ আছিল আৰু মই সপ্তাহৰ সাতোটা দিন গোটেই নিশা ইয়াৰ ক'ডিং কৰি আছিলোঁ।” মাস্ক্ ভাতৃদ্বয়ে দ্য নিউয়ৰ্ক টাইমছ্ আৰু চিকাগো ট্ৰিবিউনৰ সৈতে চুক্তি লাভ কৰিছিল, আৰু চিটিচাৰ্চৰ সৈতে একত্ৰীকৰণৰ পৰিকল্পনা ত্যাগ কৰিবলৈ পৰিচালনা সমিতিক সৈমান কৰাইছিল। অধ্যক্ষ ৰিচ ছ'ৰকিন চিইঅ'ৰ পদতো আছিল। মাস্কৰ চিইঅ' হোৱাৰ প্ৰচেষ্টা ব'ৰ্ডে বিফল কৰিছিল। ১৯৯৯ চনৰ ফেব্ৰুৱাৰী মাহত কম্পেকে 'জিপ২'ক নগদ ৩০৭ মিলিয়ন ডলাৰত অধিগ্ৰহণ কৰে, আৰু মাস্কে তেওঁৰ ৭ শতাংশ শ্বেয়াৰৰ বাবে ২২ মিলিয়ন ডলাৰ লাভ কৰে।\nএক্স.কম আৰু পেইপলসম্পাদনা কৰক\n১৯৯৯ চনত মাস্কে এক্স.কম (X.com) নামৰ এটা অনলাইন বিত্তীয় সেৱা আৰু ই-মেইলযোগে ধন পৰিশোধ কৰা কোম্পানী সহ-প্ৰতিষ্ঠা কৰিছিল। ষ্টাৰ্টআপটো আছিল সংঘীয়ভাৱে বীমাকৃত প্ৰাৰম্ভিক অনলাইন বেংকসমূহৰ ভিতৰত অন্যতম। ইয়াৰ কাৰ্য্যকলাপ আৰম্ভ হোৱাৰ প্ৰাৰম্ভিক মাহকেইটাত ২ লাখতকৈ অধিক গ্ৰাহকে এই সেৱাত যোগদান কৰিছিল। কোম্পানীটোৰ বিনিয়োগকাৰীসকলে মাস্কক অনভিজ্ঞ বুলি গণ্য কৰিছিল আৰু বছৰৰ শেষলৈকে তেওঁৰ ঠাইত ইনটুইটৰ চিইঅ' বিল হেৰিছক নিযুক্তি দিছিল। পিছৰ বছৰত প্ৰতিযোগিতাৰ পৰা হাত সাৰিবলৈ এক্স.কমে অনলাইন বেংক কনফিনিটিৰ সৈতে একত্ৰিত হয়। মেক্স লেভচিন আৰু পিটাৰ থিয়েলে প্ৰতিষ্ঠা কৰা কনফিনিটিৰ নিজা ধন স্থানান্তৰ সেৱা 'পেইপল' আছিল, যিটো এক্স.কমৰ সেৱাতকৈ অধিক জনপ্ৰিয় আছিল।\nএকত্ৰিত কোম্পানীটোলৈ মাস্ক্ চিইঅ’ হিচাপে ঘূৰি আহে। মাস্কে ইউনিক্সতকৈ মাইক্ৰ'ছফ্ট চফ্টৱেৰক পছন্দ কৰাৰ বাবে কোম্পানীটোত বিভাজনৰ সৃষ্টি হয় আৰু থিয়েলে পদত্যাগ কৰে। ফলস্বৰূপে প্ৰযুক্তিগত সমস্যা আৰু এক সংহত ব্যৱসায়িক আৰ্হিৰ অভাৱত ব'ৰ্ডে মাস্কক বহিষ্কাৰ কৰে আৰু ২০০০ চনৰ ছেপ্টেম্বৰ মাহত তেওঁৰ ঠাইত থিয়েলক নিযুক্তি দিয়ে। থিয়েলৰ অধীনত কোম্পানীটোৱে পেইপল সেৱাত মনোনিৱেশ কৰে আৰু ২০০১ চনত পেইপলৰ নাম সলনি কৰে। ২০০২ চনত ইবে'য়ে (eBay) পেইপলক ১.৫ বিলিয়ন ডলাৰৰ ষ্টকত অধিগ্ৰহণ কৰে। ১১.৭২% শ্বেয়াৰেৰে সৈতে সৰ্ববৃহৎ অংশীদাৰী হিচাপে মাস্কে ইয়াৰ পৰা ১৭৫.৮ মিলিয়ন ডলাৰ লাভ কৰে। ২০১৭ চনত মাস্কে পেইপলৰ পৰা এক অজ্ঞাত পৰিমাণৰ ধনৰ বিনিময়ত X.com ডমেইনটো ক্ৰয় কৰিছিল। ইয়াৰ আঁৰৰ কাৰণ হিচাপে মাস্কে ডমেইনটোৰ লগত আৱেগ জড়িত হৈ থকা বুলি কৈছিল।\n২০১৯ চনত মাস্কে নোৰাড আৰু বায়ুসেনাৰ মহাকাশ কমাণ্ডক স্পেচএক্স ষ্টাৰশ্বিপৰ পৰিকল্পিত সামৰ্থ্যৰ বিষয়ে ব্যাখ্যা কৰিছে\n২০০১ চনত মাস্কে অলাভজনক 'মংগলগ্ৰহ সমাজ'ৰ (মাৰ্চ চ'ছাইটি) সৈতে জড়িত হৈ পৰিছিল। মংগল গ্ৰহত উদ্ভিদৰ বাবে এটা বৃদ্ধি-কক্ষ স্থাপনৰ পৰিকল্পনাৰ পৰা তেওঁ অনুপ্ৰাণিত হৈছিল আৰু নিজেই প্ৰকল্পটোৰ বাবে ধন আগবঢ়োৱাৰ বিষয়ে আলোচনা কৰিছিল। ২০০১ চনৰ অক্টোবৰ মাহত মাস্কে জিম কেণ্ট্ৰেল আৰু মাইক গ্ৰীফিনৰ সৈতে মস্কোলৈ গৈ নৱীকৃত আন্তঃমহাদেশীয় বেলিষ্টিক মিছাইল (আইচিবিএম) ক্ৰয় কৰে যিয়ে সেউজ গৃহৰ যন্ত্ৰভাৰসমূহ (পে'লোড) মহাকাশলৈ পঠিয়াব পাৰে। তেওঁ এন পি অ’ লাভ’চকিন আৰু কছমোট্ৰাছ নামৰ কোম্পানীকেইটা সাক্ষাৎ কৰে। কিন্তু মাস্কক দেখিবলৈ এজন ন-শিকাৰু যেন লাগিছিল আৰু ৰাছিয়াৰ এজন মুখ্য ডিজাইনাৰে আনকি তেওঁক থু পেলাইছিল।\nদলটো খালী হাতে আমেৰিকালৈ উভতি আহিল। ২০০২ চনৰ ফেব্ৰুৱাৰী মাহত দলটোৱে তিনিটা আইচিবিএম বিচাৰি ৰাছিয়ালৈ উভতি যায়। কচমোট্ৰাছৰ সৈতে তেওঁলোকৰ আন এখন বৈঠক হৈছিল আৰু তেওঁলোকক ৮০ লাখ ডলাৰত এটা ৰকেটৰ প্ৰস্তাৱ দিয়া হৈছিল, যিটো মাস্কে নাকচ কৰিছিল। মাস্কে ইয়াৰ পৰিৱৰ্তে এটা কোম্পানী আৰম্ভ কৰাৰ সিদ্ধান্ত লয় যিয়ে সুলভ মূল্যৰ ৰকেট নিৰ্মাণ কৰিব পাৰে। পূৰ্বৰ ব্যৱসায়িক লাভৰ পৰা ১০০ মিলিয়ন ডলাৰ খটুৱাই মাস্কে ২০০২ চনৰ মে' মাহত স্পেচ এক্সপ্ল'ৰেচন টেকন'লজিছ কৰ্প'ৰেচন প্ৰতিষ্ঠা কৰে। বাণিজ্যিকভাৱে ইয়াৰ চমু নাম স্পেচএক্স্ (SpaceX)। ২০২১ চনলৈকে তেওঁ কোম্পানীটোৰ মুখ্য কাৰ্যবাহী বিষয়া হৈ আছে আৰু মুখ্য অভিযন্তাৰ উপাধিও তেওঁৰ নামত আছে।\n২০০৬ চনত স্পেচএক্সে প্ৰথমবাৰৰ বাবে ফেলকন ১ ৰকেট উৎক্ষেপণৰ চেষ্টা কৰে। যদিও ৰকেটটোৱে পৃথিৱীৰ কক্ষপথত উপনীত হ'ব নোৱাৰিলে, সেই বছৰৰ শেষৰ ফালে নাছাই ইয়াক বাণিজ্যিক কক্ষীয় পৰিবহণ সেৱা কাৰ্যসূচীৰ চুক্তি প্ৰদান কৰে। পুনৰ দুটা প্ৰচেষ্টা ব্যৰ্থ হোৱাৰ পিছত, মাস্কৰ ইমানেই মানসিক চাপৰ সৃষ্টি হৈছিল যে তেওঁ "দুঃস্বপ্নৰ পৰা জাগি উঠিছিল, চিঞৰিছিল আৰু শাৰীৰিক বিষত পৰিছিল" বুলি জানিব পৰা গৈছে। স্পেচএক্সে ২০০৮ চনত ফেলকন ১ক কক্ষপথলৈ প্ৰেৰণ কৰাত সফল হয়, যাৰ ফলত ই তেনে কৰিবলৈ সক্ষম হোৱা প্ৰথমখন ব্যক্তিগত তৰল-ইন্ধন ব্যৱহৃত ৰকেট হিচাপে পৰিণত হয়। সেই বছৰৰ শেষৰ ফালে স্পেচএক্সে নাছাৰ পৰা ১৬ বিলিয়ন ডলাৰৰ বাণিজ্যিক পুনৰযোগান সেৱা কাৰ্যসূচীৰ চুক্তি লাভ কৰে। এই চুক্তি আছিল- ২০১১ চনত স্পেচ শ্বাটলে অৱসৰ লোৱাৰ পাছত তাৰ ঠাইত ফেলকন ৯ ৰকেট আৰু ড্ৰেগন মহাকাশযানৰ জৰিয়তে আন্তঃৰাষ্ট্ৰীয় মহাকাশ কেন্দ্ৰলৈ যাবলগীয়া ১২ টা উৰণৰ বাবে। ২০১২ চনত ড্ৰেগন বাহনখন আই এছ এছত গৈ উপনীত হয়। কোনো ব্যক্তিগত উদ্যোগৰ জৰিয়তে আই এছ এছলৈ যোৱাৰ উদাহৰণ এয়াই প্ৰথম।\nপুনৰ ব্যৱহাৰযোগ্য ৰকেটৰ লক্ষ্যৰ দিশত কাম কৰি ২০১৫ চনত স্পেচএক্সে ফেলকন ৯ৰ প্ৰথম পৰ্যায় সফলতাৰে অৱতৰণ কৰে। পিছলৈ ইয়াক এটা স্বশাসিত মহাকাশবন্দৰ ড্ৰ'ন জাহাজত অৱতৰণ কৰা হয়, যিটো এক সাগৰভিত্তিক পুনৰুদ্ধাৰ মঞ্চ। ২০১৮ চনত স্পেচএক্সে ফেলকন হেভি উৎক্ষেপণ কৰে। ইয়াৰ উদ্বোধনী অভিযানত মাস্কৰ ব্যক্তিগত টেছলা ৰ'ডষ্টাৰ বাহনখন নকল যন্ত্ৰভাৰ হিচাপে লৈ গৈছিল। ২০১৭ চনত স্পেচএক্সে ইয়াৰ পৰৱৰ্তী প্ৰজন্মৰ উৎক্ষেপণ বাহন আৰু মহাকাশযান ব্যৱস্থা, বিগ ফেলকন ৰকেট উন্মোচন কৰে, যাৰ নাম পাছলৈ সলনি কৰি ষ্টাৰশ্বিপ ৰখা হয়। ষ্টাৰশ্বিপে স্পেচএক্সৰ পূৰ্বৰ সকলো উৎক্ষেপকৰ ক্ষমতাক একেলগে সমৰ্থন কৰিব। ২০১৮ চনত স্পেচএক্সে ২০২৩ চনৰ পৰিকল্পিত চন্দ্ৰ প্ৰদক্ষিণ অভিযান ঘোষণা কৰে। এই ব্যক্তিগত উৰণৰ নাম ৰখা হৈছিল ডিয়াৰমুন প্ৰজেক্ট। ২০২০ চনত স্পেচএক্সে ডেমো-২ নামৰ ইয়াৰ প্ৰথমখন মানৱবাহী উৰণ অভিযান আৰম্ভ কৰে। ইয়াৰ জৰিয়তে স্পেচএক্স্ এজন ব্যক্তিক কক্ষপথত স্থাপন কৰোৱা আৰু আই এছ এছত মানৱবাহী মহাকাশযান নমোৱা প্ৰথমটো ব্যক্তিগত কোম্পানী হিচাপে পৰিগণিত হয়।\n২০১৫ চনত স্পেচএক্সে কৃত্ৰিম উপগ্ৰহযোগে ইণ্টাৰনেট ব্যৱস্থাৰ যোগান ধৰিবলৈ নিম্ন কক্ষীয় কৃত্ৰিম উপগ্ৰহ "ষ্টাৰলিংক নক্ষত্ৰমণ্ডল"ৰ বিকাশ আৰম্ভ কৰিছিল। ২০১৮ চনৰ ফেব্ৰুৱাৰী মাহত ইয়াৰ প্ৰথম দুটা আৰ্হি উপগ্ৰহ উৎক্ষেপণ কৰা হৈছিল। ২০১৯ চনৰ মে' মাহত প্ৰথম ৬০টা কাৰ্যক্ষম উপগ্ৰহ উৎক্ষেপণ কৰাৰ লগে লগে নক্ষত্ৰমণ্ডলৰ বৃহৎ অংশ এটা সম্পূৰ্ণ হৈছিল। নক্ষত্ৰমণ্ডলটোৰ চানেকি, নিৰ্মাণ আৰু নিয়োগৰ বাবে দশকজোৰা প্ৰকল্পটোৰ মুঠ ব্যয় স্পেচএক্সে প্ৰায় ১০ বিলিয়ন ডলাৰ হ'ব বুলি অনুমান কৰিছে।\nজ্যোতিৰ্বিজ্ঞানীসকলে কোম্পানীটোক সমালোচনা কৰি কৈছে যে ষ্টাৰলিংকৰ উপগ্ৰহসমূহে আকাশখন ছানি ধৰিছে, আৰু বিশেষজ্ঞসকলে যুক্তি দিছে যে ইয়াৰ ফলত মহাকাশত সংঘৰ্ষ আৰু বিপদ হোৱাৰ আশংকা আছে। মাস্কে এই সমালোচনাক নাকচ কৰি কৈছে যে উপগ্ৰহৰ কোনো প্ৰভাৱ নপৰে আৰু “মহাকাশ অত্যন্ত বিশাল, আৰু উপগ্ৰহবোৰ অতি ক্ষুদ্ৰ।”\nমাস্কৰ খুলশালীয়েক লিণ্ডন আৰু পিটাৰ ৰাইভে ২০০৬ চনত যুটীয়াভাৱে ছ'লাৰচিটি প্ৰতিষ্ঠা কৰিছিল। কোম্পানীটোৰ বাবে প্ৰাৰম্ভিক ধাৰণা আৰু বিত্তীয় মূলধন মাস্কে যোগান কৰিছিল। ২০১৩ চনলৈকে ছ'লাৰচিটি আমেৰিকাৰ দ্বিতীয় বৃহত্তম সৌৰশক্তি ব্যৱস্থা প্ৰদানকাৰী কোম্পানী আছিল। ২০১৪ চনত মাস্কে নিউয়ৰ্কৰ বাফেলোত ছ'লাৰচিটিৰ এটা উন্নত উৎপাদন কেন্দ্ৰ নিৰ্মাণৰ ধাৰণাটো প্ৰচাৰ কৰে, যিটো আমেৰিকাৰ সৰ্ববৃহৎ সৌৰ প্ৰকল্পৰ আকাৰৰ তিনিগুণ। ২০১৪ চনত এই কাৰখানাটোৰ নিৰ্মাণৰ কাম আৰম্ভ হয় আৰু ২০১৭ চনত সম্পূৰ্ণ হয়। ২০২০ চনৰ আৰম্ভণিলৈকে ই পেনাচনিকৰ সৈতে যৌথ উদ্যোগ হিচাপে কাম কৰিছিল। ২০১৬ চনত টেছলাই ২ বিলিয়ন ডলাৰতকৈ অধিক মূল্যত ছ’লাৰচিটিক অধিগ্ৰহণ কৰিছিল আৰু 'টেছলা এনাৰ্জী' সৃষ্টি কৰিবলৈ ইয়াক বেটাৰী শক্তি সংৰক্ষণ সামগ্ৰী বিভাগৰ সৈতে একত্ৰিত কৰিছিল।\nদ্য ব'ৰিং কোম্পানীসম্পাদনা কৰক\n২০১৬ চনত মাস্কে সুৰংগ নিৰ্মাণৰ বাবে দ্য বৰিং কোম্পানী প্ৰতিষ্ঠা কৰে। ২০১৭ চনৰ আৰম্ভণিতে কোম্পানীটোৱে নিয়ন্ত্ৰণকাৰী সংস্থাসমূহৰ সৈতে আলোচনা আৰম্ভ কৰে আৰু স্পেচএক্সৰ চৌহদত ৩০ ফুট (৯.১ মিটাৰ) বহল, ৫০ ফুট (১৫ মিটাৰ) দীঘল, আৰু ১৫ ফুট (৪.৬ মিটাৰ) গভীৰ "পৰীক্ষামূলক খাদ" নিৰ্মাণৰ কাম আৰম্ভ কৰে। কাৰণ স্পেচএক্সৰ কাৰ্যালয়সমূহৰ বাবে কোনো অনুমতি পত্ৰৰ প্ৰয়োজন নাছিল। ২০২১ চনৰ আৰম্ভণিতে লাছ ভেগাছ কনভেনচন চেণ্টাৰৰ তলৰ এটা সুৰংগ নিৰ্মাণ সম্পূৰ্ণ কৰা হয়। স্থানীয় বিষয়াসকলে সুৰংগ ব্যৱস্থাটোৰ অধিক সম্প্ৰসাৰণৰ বাবে অনুমোদন জনাইছে।\nবিপণন আৰু প্ৰচাৰৰ উদ্দেশ্যে ২০১৮ চনত দ্য বৰিং কোম্পানীয়ে ২০০০ টা অভিনৱ ফ্লেমথ্ৰ'ৱাৰ (জুইৰে আক্ৰমণ কৰা অস্ত্ৰ) বিক্ৰী কৰে। এই ধাৰণাটো, আৰু সামগ্ৰিকভাৱে ফ্লেমথ্ৰ’ৱাৰৰ ধাৰণাটোৰ প্ৰতি তেওঁৰ আকৰ্ষণ মেল ব্ৰুকছৰ পৰিচালনাত নিৰ্মিত স্পেচবলছ্ (১৯৮৭) ছবিখনৰ পৰা অনুপ্ৰাণিত হৈছিল।\nএকবিংশ শতিকাৰ প্ৰথমটো দশকৰ আৰম্ভণিৰে পৰা ২০২০ চনৰ শেষলৈকে মাস্কে কেলিফৰ্ণিয়াত বাস কৰিছিল, য'ত টেছলা আৰু স্পেচএক্স প্ৰতিষ্ঠা কৰা হৈছিল। এতিয়াও তাত তেওঁলোকৰ মুখ্য কাৰ্যালয় অৱস্থিত। ২০২০ চনত তেওঁ টেক্সাছলৈ গুচি যায়। তেওঁ কয় যে কেলিফৰ্ণিয়াই ইয়াৰ অৰ্থনৈতিক সফলতাৰ সৈতে "আত্মসন্তুষ্টি" লভিবলৈ লৈছে।\n২০২১ চনৰ মে' মাহত চেটাৰ্ডে নাইট লাইভ আয়োজন কৰাৰ সময়ত মাস্কে কয় যে তেওঁৰ এছপাৰগাৰ চিনড্ৰম (স্বপ্নবিভোৰতাত ভুগি থকা এবিধ ৰোগ) আছে। বিবিচিয়ে লিখিছিল, "মিষ্টাৰ মাস্কে তেওঁৰ এই অৱস্থাৰ বিষয়ে এয়াই হয়তো প্ৰথমবাৰ কৈছে।"\nবিবাহ, সম্পৰ্ক, আৰু সন্তানসম্পাদনা কৰক\nকুইনছ্ বিশ্ববিদ্যালয়ত পঢ়ি থকাৰ সময়ত মাস্কে তেওঁৰ প্ৰথম পত্নী জাষ্টিন উইলছনক লগ পায় আৰু ২০০০ চনত তেওঁলোকৰ বিয়া হয়। জাষ্টিন এগৰাকী কানাডিয়ান। ২০০০ চনত দক্ষিণ আফ্ৰিকাত ছুটীত থকাৰ সময়ত তেওঁ মেলেৰিয়াত আক্ৰান্ত হৈছিল আৰু প্ৰায় মৃত্যুমুখত পৰিছিল। ২০০২ চনত তেওঁলোকৰ প্ৰথম সন্তানৰ মাত্ৰ ১০ সপ্তাহ বয়সত আকস্মিক শিশু মৃত্যুৰ চিনড্ৰম (SIDS) ৰোগত আক্ৰান্ত হৈ মৃত্যু হয়। তেওঁৰ মৃত্যুৰ পিছত দম্পতীহালে পৰিয়ালটোক আগুৱাই নিবলৈ আইভিএফ পদ্ধতি ব্যৱহাৰ কৰাৰ সিদ্ধান্ত লয়। ২০০৪ চনত তেওঁলোকৰ যমজ সন্তান জন্ম হয় আৰু ২০০৬ চনত একেলগে তিনিটা সন্তান জন্ম হয়। ২০০৮ চনত দম্পতীহালৰ বিবাহ বিচ্ছেদ হয় আৰু তেওঁলোকৰ সন্তানক তত্ত্বাৱধানৰ দায়িত্ব ভগাই লয়। ২০২২ চনৰ এপ্ৰিল মাহত তেওঁলোকৰ এজন সন্তানে তেওঁৰ লিংগ পৰিচয় প্ৰতিফলিত কৰিবলৈ, আৰু জৈৱিক পিতৃ মাস্কৰ সৈতে কোনো সম্বন্ধ ৰাখিব নিবিচৰা বাবে তেওঁৰ নাম সলনি কৰিবলৈ অনুৰোধ দাখিল কৰে।\n২০০৮ চনত মাস্কে ইংৰাজ অভিনেত্ৰী তালুলা ৰাইলীৰ সৈতে সময় কটাবলৈ আৰম্ভ কৰে। ২০১০ চনৰ ছেপ্টেম্বৰ মাহত স্কটলেণ্ডৰ ডৰ্নক কেথেড্ৰেলত তেওঁলোকৰ বিবাহ সম্পন্ন হয়। ২০১২ চনত তেওঁ ৰাইলীৰ পৰা বিবাহ বিচ্ছেদৰ কথা ঘোষণা কৰে। ২০১৩ চনত মাস্ক্ আৰু ৰাইলেৰ পুনৰ বিবাহ হয়। ২০১৪ চনৰ ডিচেম্বৰ মাহত তেওঁ ৰাইলীৰ পৰা দ্বিতীয়বাৰৰ বাবে বিবাহ বিচ্ছেদৰ বাবে আবেদন জনায়; কিন্তু পিছলৈ এই আৱেদন প্ৰত্যাহাৰ কৰা হয়। ২০১৬ চনত দ্বিতীয়টো বিবাহ বিচ্ছেদ চূড়ান্ত কৰা হয়। তাৰ পিছত মাস্কে ২০১৭ চনত কেইবামাহো এম্বাৰ হাৰ্ডক লগ কৰিবলৈ যায়। তেওঁ ২০১২ চনৰ পৰা এম্বাৰ হাৰ্ডৰ সৈতে লাগি আছিল বুলি খবৰত প্ৰকাশ পাইছে। পিছলৈ জনি ডিপে অভিযোগ উত্থাপন কৰিছিল যে হাৰ্ড জনি ডিপৰ সৈতে বৈবাহিক সম্বন্ধত থকাৰ পিছতো মাস্কে সম্পৰ্ক চলাই ৰাখিছে। মাস্ক আৰু হাৰ্ড- দুয়োৱে এই সম্পৰ্কক অস্বীকাৰ কৰিছিল।\n২০১৮ চনত মাস্ক্ আৰু কানাডাৰ সংগীতজ্ঞ গ্ৰাইমছে প্ৰকাশ কৰে যে তেওঁলোকে ৰোমাণ্টিক মিলন চলাই ৰাখিছিল। ২০২০ চনৰ মে' মাহত গ্ৰাইমছে তেওঁলোকৰ পুত্ৰ সন্তান জন্ম দিয়ে। মাস্ক্ আৰু গ্ৰাইমছৰ মতে সন্তানটোৰ নাম আছিল "X Æ A-12"; কিন্তু এই নামটোৱে কেলিফৰ্ণিয়াৰ নিয়ম উলংঘা কৰিলেহেঁতেন কাৰণ ইয়াত আধুনিক ইংৰাজী বৰ্ণমালাত নথকা আখৰ আছিল। তাৰ পিছত ইয়াক "X Æ A-Xii" লৈ সলনি কৰা হৈছিল। ইয়াৰ ফলত অধিক বিভ্ৰান্তিৰ সৃষ্টি হয়, কিয়নো Æ টো আধুনিক ইংৰাজী বৰ্ণমালাত নথকা এটা আখৰ। অৱশেষত শিশুটিৰ নাম "X AE A-XII" মাস্ক্ হিচাপে চূড়ান্ত কৰা হয়। ইয়াত প্ৰথম নাম "X", মধ্য নাম "AE A-XII" আৰু উপাধি "মাস্ক্"। মাস্কে ২০২১ চনৰ ছেপ্টেম্বৰ মাহত দম্পতীহাল “অৰ্ধ-বিচ্ছিন্ন” হোৱাৰ বাতৰি নিশ্চিত কৰিছিল। ২০২১ চনৰ ডিচেম্বৰ মাহত টাইমৰ সৈতে হোৱা এক সাক্ষাৎকাৰত তেওঁ কয় যে তেওঁ অবিবাহিত। ২০২২ চনৰ মাৰ্চ মাহত গ্ৰাইমছে মাস্কৰ সৈতে তেওঁৰ সম্পৰ্কৰ বিষয়ে কৈছিল: “মই হয়তো তেওঁক মোৰ বয়ফ্ৰেণ্ড্ বুলি ক’ম, কিন্তু আমি অতি পৰিৱৰ্তনশীল।” তেওঁ আৰু প্ৰকাশ কৰে যে তেওঁলোকৰ প্ৰথম কন্যাৰ জন্ম ২০২১ চনৰ ডিচেম্বৰ মাহত ভেৰোনীয়া মাতৃৰ জৰিয়তে হৈছিল। সেই মাহৰ শেষৰ ফালে গ্ৰাইমছে টুইট কৰি কয় যে তেওঁ আৰু মাস্কৰ মাজত পুনৰ বিচ্ছেদ ঘটিছে- “কিন্তু তেওঁ মোৰ শ্ৰেষ্ঠ বন্ধু আৰু মোৰ জীৱনৰ প্ৰেম”।\n↑ "Billionaire Tesla CEO Elon Musk Buys Neighbor's Home in Bel Air For Million". Forbes. https://www.forbes.com/sites/trulia/2013/11/01/billionaire-tesla-ceo-elon-musk-buys-home/। আহৰণ কৰা হৈছে: November 1, 2013.\n↑ "Inside Elon Musk's M Bel Air Mansion". Bloomberg News. Archived from the original on February 7, 2015. https://web.archive.org/web/20150207033543/http://www.bloomberg.com/news/videos/b/6e27fcba-309d-494e-b87d-c73fb8bb1750। আহৰণ কৰা হৈছে: August 21, 2013.\n↑ Hull, Dana (April 11, 2014). "Timeline: Elon Musk's accomplishments". http://www.mercurynews.com/business/ci_25541448/timeline-elon-musk-accomplishments। আহৰণ কৰা হৈছে: June 11, 2015.\n↑ Zanerhaft, Jaron (2013). "Elon Musk: Patriarchs and Prodigies". C-Suite QuarterlyCSQ. http://csq.com/2013/01/elon-musk-patriarchs-and-prodigies/। আহৰণ কৰা হৈছে: June 11, 2015.\n↑ Musk, Elon (July 14, 2018). "To be clear, I am notaconservative. Am registered independent & politically moderate." (en ভাষাত). Twitter@elonmusk. https://twitter.com/elonmusk/status/1018265614295523328। আহৰণ কৰা হৈছে: January 22, 2019.\n↑ "Actor Talulah Riley files to divorce billionaire Elon Musk, again". The Guardian. March 21, 2016. https://www.theguardian.com/technology/2016/mar/21/elon-musk-talulah-riley-file-divorce-second-marriage। আহৰণ কৰা হৈছে: April 20, 2016. ""The pair first married in 2010 and divorced in 2012. They remarried 18 months later.""\n↑ Halls, Eleanor (30 November 2018). "Is Elon Musk behind his girlfriend Grimes's AI-loving new single?". The Telegraph. https://www.telegraph.co.uk/music/artists/elon-musk-behind-girlfriend-grimess-ai-loving-new-single/। আহৰণ কৰা হৈছে: 1 December 2018.\n↑ "Elon Musk". Forbes. https://www.forbes.com/profile/elon-musk/.\n↑ "Real Time Billionaires" (en ভাষাত). Forbes. https://www.forbes.com/real-time-billionaires/। আহৰণ কৰা হৈছে: January 17, 2022.\n↑ Vance (2015), pp. 25, 31.\n↑ সাঁচ:Triangulation, discussion of his family starts around the 15th minute\n↑ Vargas, Chanel (March 6, 2018). "11 Things to Know About Stunning 69-Year-Old Model Maye Musk". Town & Country. https://www.townandcountrymag.com/style/a18205769/maye-musk-facts/। আহৰণ কৰা হৈছে: March 25, 2020.\n↑ 14.0 14.1 Usborne, Simon (February 21, 2018). "Meet the Musks: who's who in Elon's extended family?". The Guardian. ISSN 0261-3077. https://www.theguardian.com/technology/shortcuts/2018/feb/21/meet-elon-musk-family.\n↑ * May, Dana Hull and Patrick. "Exploring the otherworldly ambitions of Elon Musk" (en ভাষাত). The Buffalo News. https://buffalonews.com/business/local/exploring-the-otherworldly-ambitions-of-elon-musk/article_2fc57479-93eb-5016-b724-016b48a4f4f3.html। আহৰণ কৰা হৈছে: October 24, 2021.\nFriend, Tad (August 17, 2009). "Plugged In". The New Yorker. https://www.newyorker.com/magazine/2009/08/24/plugged-in.\nDolan, Kerry A.. "How To Raise A Billionaire: An Interview With Elon Musk's Father, Errol Musk". Forbes. https://www.forbes.com/sites/kerryadolan/2015/07/02/how-to-raise-a-billionaire-an-interview-with-elon-musks-father-errol-musk/। আহৰণ কৰা হৈছে: March 25, 2020.\n↑ 16.0 16.1 Smith, Adam (June 28, 2021). "50 years of Elon Musk's huge wealth, from emeralds to SpaceX and Tesla" (en ভাষাত). The Independent. https://www.independent.co.uk/life-style/gadgets-and-tech/elon-musk-birthday-ceo-tesla-b1874017.html.\n↑ "The Musk of Romance". Wired. ISSN 1059-1028. https://www.wired.com/story/tosca-musk-romance-passionflix/.\n↑ Vance (2015), pp. 31–32\n↑ Eligon, John; Chutel, Lynsey (2022-05-05). "Elon Musk LeftaSouth Africa That Was Rife With Misinformation and White Privilege" (en-US ভাষাত). The New York Times. ISSN 0362-4331. https://www.nytimes.com/2022/05/05/world/africa/elon-musk-south-africa.html.\n↑ 20.0 20.1 20.2 20.3 Strauss, Neil (November 15, 2017). "Elon Musk: The Architect of Tomorrow". Rolling Stone. https://www.rollingstone.com/culture/features/elon-musk-inventors-plans-for-outer-space-cars-finding-love-w511747.\n↑ Hull, Dana; May, Patrick (April 10, 2014). "2014: Rocket Man: The otherworldly ambitions of Elon Musk". The Mercury News. https://www.mercurynews.com/2014/04/10/2014-rocket-man-the-otherworldly-ambitions-of-elon-musk/.\n↑ Crilly, Rob (March 25, 2018). "Elon Musk's father has baby with step-daughter he has known since she was four". The Daily Telegraph (London). https://www.telegraph.co.uk/news/2018/03/25/elon-musks-father-has-baby-step-daughter-has-known-since-four/.\n↑ "Elon Musk reveals Tesla's plan to be at the forefront ofaself-driving-car revolution — and why he wants to be buried on Mars". Business Insider. https://www.businessinsider.com/elon-musk-interview-axel-springer-tesla-accelerate-advent-of-sustainable-energy.\n↑ Grubb, Jeff (April 7, 2015). "How games helped make Elon Musk the real-life Tony Stark". প্ৰকাশক San Francisco. https://venturebeat.com/2015/04/07/how-games-helped-make-elon-musk-the-real-life-tony-stark/.\n↑ Vance (2015), p. 38.\n↑ O'Kane, Sean (June 9, 2015). "Play the PC game Elon Musk wrote asapre-teen". The Verge (New York City: Vox). https://www.theverge.com/2015/6/9/8752333/elon-musk-blastar-pc-game.\n↑ Vance (2015), pp. 33–34.\n↑ Vance (2015), pp. 40–41.\n↑ Mak, Aaron (December 4, 2019). "Elon Musk Says "Pedo Guy" WasaCommon Insult in His Youth. We Checked With His Schoolmates.". Slate. https://slate.com/technology/2019/12/elon-musk-trial-pedo-guy-diver-lawsuit.html.\n↑ Junod, Tom (November 15, 2012). "Elon Musk: Triumph of His Will". Esquire. https://www.esquire.com/news-politics/a16681/elon-musk-interview-1212/। আহৰণ কৰা হৈছে: May 29, 2020.\n↑ 32.0 32.1 Clifford, Catherine (June 12, 2018). "Multi-billionaire Elon Musk: 'I arrived in North America at 17 with $2,000'". CNBC. https://www.cnbc.com/2018/06/12/telsas-elon-musk-tweets-he-arrived-in-north-america-at-17-with-2000.html.\n↑ Vance (2015), pp. 43–44.\n↑ Vance (2015), pp. 46–47.\n↑ Locke, Taylor (December 20, 2019). "Elon Musk's college pal: This is what 'differentiates Elon from the rest of humanity'". CNBC. https://www.cnbc.com/2019/12/20/elon-musks-college-friend-on-why-hes-different-from-everyone-else.html.\n↑ Hull, Dana (April 11, 2014). "Timeline: Elon Musk's accomplishments". Mercury News. http://www.mercurynews.com/business/ci_25541448/timeline-elon-musk-accomplishments.\n↑ Meisenzahl, Elizabeth. "SpaceX, founded by Penn graduate Elon Musk, launches U.S. astronauts into space". thedp.com. https://www.thedp.com/article/2020/05/penn-elon-musk-space-x-rocket-launch। আহৰণ কৰা হৈছে: June 1, 2020.\n↑ "How internships helped Elon Musk figure out his future". CNBC. July 16, 2018. https://www.cnbc.com/2018/07/09/how-internships-helped-elon-musk-figure-out-his-future.html। আহৰণ কৰা হৈছে: December 28, 2019.\n↑ Maidment, Paul (March 15, 2016). "7 college dropouts who made millions". CNBC. https://www.cnbc.com/2014/11/03/college-dropouts-who-made-millions.html.\n↑ 45.0 45.1 45.2 Huddlestone, Tom Jr. (June 19, 2018). "Elon Musk slept on his office couch and 'showered at the YMCA' while starting his first company". CNBC. https://www.cnbc.com/2018/06/19/how-elon-musk-founded-zip2-with-his-brother-kimbal.html.\n↑ Chafkin, Max (December 1, 2007). "Entrepreneur of the Year, 2007: Elon Musk". Inc.. http://www.inc.com/magazine/20071201/entrepreneur-of-the-year-elon-musk.html। আহৰণ কৰা হৈছে: February 22, 2022.\n↑ Fox, Emily Jane (October 21, 2015). "How Elon Musk's Mom (and her Twin Sister) Raised the First Family of Tech" (en-US ভাষাত). Vanity Fair. https://www.vanityfair.com/news/2015/10/elon-musk-family-maye-musk। আহৰণ কৰা হৈছে: March 24, 2022.\n↑ "Zip2 Founder Launches 2nd Firm: Readies Financial Supersite. – Free Online Library". www.thefreelibrary.com. https://www.thefreelibrary.com/Zip2+Founder+Launches+2nd+Firm:+Readies+Financial+Supersite.-a055603529। আহৰণ কৰা হৈছে: April 12, 2021.\n↑ Cooper, Charles. "CitySearch, Zip2 to merge in $300 million deal". ZDNet. https://www.zdnet.com/article/citysearch-zip2-to-merge-in-300-million-deal/। আহৰণ কৰা হৈছে: March 25, 2021.\n↑ Junnarkar, Sandeep (February 16, 1999). "Compaq buys Zip2". CNET. http://news.cnet.com/Compaq+buys+Zip2/2100-1023_3-221675.html। আহৰণ কৰা হৈছে: December 13, 2020.\n↑ 54.0 54.1 Hartmans, Matt Weinberger, Avery. "How billionaire Tesla and SpaceX CEO Elon Musk went from getting bullied asachild to becoming one of the most successful and provocative men in tech". Business Insider. https://www.businessinsider.com/the-rise-of-elon-musk-2016-7। আহৰণ কৰা হৈছে: April 3, 2020.\n↑ 58.0 58.1 Vance (2015), p. 86.\n↑ "The PayPal Mafia". Fortune. http://fortune.com/2007/11/13/paypal-mafia/। আহৰণ কৰা হৈছে: July 4, 2015.\n↑ 65.0 65.1 Vance (2015), p. 89.\n↑ Odell, Mark (September 30, 2014). "Timeline: The rise of PayPal". Financial Times. https://www.ft.com/content/86432398-4897-11e4-9d04-00144feab7de.\n↑ "SEC 10-K". PayPal. December 31, 2001. https://www.sec.gov/Archives/edgar/data/1103415/000091205702009834/a2073071z10-k405.htm.\n↑ Huang, Echo. "Elon Musk boughtaweb domain worth millions with "sentimental value" to him". Quartz. https://qz.com/1026167/elon-musk-just-bought-x-com-the-domain-he-once-owned-from-paypal/। আহৰণ কৰা হৈছে: April 3, 2020.\n↑ Statt, Nick (July 10, 2017). "Elon Musk now owns X.com, the defunct domain of his second startup". The Verge. https://www.theverge.com/2017/7/10/15949862/elon-musk-x-com-paypal-tesla-spacex-domain-name.\n↑ 72.0 72.1 Vance, Ashlee (May 14, 2015). "Elon Musk's space dream almost killed Tesla". https://www.bloomberg.com/graphics/2015-elon-musk-spacex/.\n↑ Wayne, Leslie (February 5, 2006). "A Bold Plan to Go Where Men Have Gone Before". The New York Times. https://www.nytimes.com/2006/02/05/business/yourmoney/05rocket.html.\n↑ California Business Search (C2414622 – Space Exploration Technologies Corp), https://businesssearch.sos.ca.gov/, r কৰা হৈছে: December 13, 2020\n↑ Koren, Marina (May 6, 2021). "Elon Musk Is Maybe, Actually, Strangely, Going to Do This Mars Thing". The Atlantic. https://www.theatlantic.com/science/archive/2021/05/elon-musk-spacex-starship-launch/618781/.\n"https://as.wikipedia.org/w/index.php?title=ইলন_মাস্ক্&oldid=325214"ৰ পৰা অনা হৈছে\nশেষ সম্পাদনা কৰা হৈছে 24 June 2022 তাৰিখে 15:51 বজাত\nএই পৃষ্ঠাখন ২৪ জুন, ২০২২ তাৰিখে ২১:২১ বজাত অন্তিম সংশোধন কৰা হৈছিল।


লোভনীয় চাকৰিৰ প্ৰস্তাৱ এৰি কষ্টকৰ পথ বাছি লোৱা এজন মেধাৱী ছাত্ৰনেতাৰ কথাৰে....\nলোভনীয় চাকৰিৰ প্ৰস্তাৱ এৰি কষ্টকৰ পথ বাছি লোৱা এজন মেধাৱী ছাত্ৰনেতাৰ কথাৰে….\nগুৱাহাটী , August 13, 2020 12:21 pm\nসৰুৰে পৰা খুব ষ্টাইলিচ্ আছিল ল’ৰাজন। কাঢ়া ইষ্ট্ৰি কৰা ছাৰ্ট-পেণ্ট, চিকচিকিয়া পলিচ কৰা জোতাযোৰ পিন্ধি বিদ্যালয়লৈ যাওঁতে ডিঙিত মৰা টাইডাল গাঁঠিটোও অলপ ইফাল-সিফাল হ’ব নোৱাৰিছিল তাৰ। ল’ৰাজনৰ ঘৰ ভাৰতৰ পূব প্ৰান্তৰৰ অন্তিমটো ৰেল জংচন মাকুম নামৰ এখন সৰু চহৰৰ পৰা প্ৰায় তিনি কিঃ মিঃ দূৰৈৰ ৩৮ নং ৰাষ্ট্ৰীয় ঘাইপথৰ কাষত। মাকুমৰে জে বি এম বাল্যভৱনত শিক্ষা জীৱন আৰম্ভ কৰি তিনিচুকীয়াৰ চেণ্ট ষ্টিফেন্স হাইস্কুলৰ পৰা উচ্চ মাধ্যমিক আৰু ডিব্ৰুগড়ৰ অনিৰুদ্ধদেৱ জুনিয়ৰ কলেজৰ পৰা উচ্চতৰ মাধ্যমিক এই দুয়োটা পৰীক্ষাতে কেইবাটাও বিষয়ত লেটাৰসহ প্ৰথম বিভাগত উত্তীৰ্ণ হৈছিল। ভূ-তত্ব বিভাগত কটন কলেজৰ পৰা প্ৰথম শ্ৰেণীৰ স্নাতক আৰু গুৱাহাটী বিশ্ববিদ্যালয়ৰ পৰা উক্ত বিষয়তে প্ৰথম শ্ৰেণীৰ স্নাতকোত্তৰ সন্মান লাভ কৰে।\nমেধাৱী ছাত্ৰজনলৈ বহু ছাত্ৰ-ছাত্ৰীৰ স্বপ্নৰ প্ৰতিষ্ঠান আই আই টিৰ পৰা আহিছিল ‘কাউঞ্চেলিঙ’ৰ বাবে পত্ৰ, বিদেশৰ কোম্পানীৰ অতি উচ্চ বেতনৰ চাকৰিৰ প্ৰস্তাৱ। কিন্তু কটন কলেজত পঢ়িবলৈ যোৱাৰ পৰাই ছাত্ৰজনৰ জীৱনলৈ আহিছিল এক অভূতপূৰ্ব পৰিৱৰ্তন। ছাত্ৰজনে তাত কৃষক মুক্তি সংগ্ৰাম সমিতিৰ নেতা অখিল গগৈৰ সান্নিধ্যলৈ আহিল। মন-মগজুত অংকুৰিত হ’ল এখন শ্ৰেণীবিহীন, শোষণহীন সমাজৰ স্বপ্ন। জাতীয়তাবাদৰ আধাৰত সমাজবাদৰ আদৰ্শৰে অসমৰ প্ৰতি দিল্লীৰ উপনিৱেশিক মানসিকতা, শোষণ, আঞ্চলিক বৈষম্যৰ লগতে দুৰ্নীতি, ভ্ৰষ্টাচাৰৰ বিৰুদ্ধে এক অবিৰত সংগ্ৰাম সংগঠিত কৰাত অন্যতম ভূমিকা গ্ৰহণ কৰিলে ছাত্ৰজনে। লগে-লগে ৰাষ্ট্ৰৰ দৃষ্টিত তেওঁ হৈ পৰিল এজন ৰাষ্ট্ৰদ্ৰোহী। নাম বিতু সোণোৱাল। কৃষক মুক্তি সংগ্ৰাম সমিতিৰ অন্যতম ভাতৃ সংগঠন ছাত্ৰ মুক্তি সংগ্ৰাম সমিতিৰ কেন্দ্ৰীয় সমিতিৰ সভাপতি তেওঁ।\n“প্ৰাৰম্ভিক অৱস্থাত তাক চাকৰি এটাত সোমাই ল’বলৈ দেউতাক হিচাপে স্বাভাৱিকতেই মই জোৰ দিছিলো। যৌৱনৰ এনে সময়বোৰত পৃথিৱী সলনি কৰাৰ বৈপ্লৱিক চেতনাই বহুতৰে মগজুত স্থান পায়। প্ৰায়বোৰৰ ক্ষেত্ৰতেই এয়া সাময়িক পৰিঘটনা ৰূপে বিবেচিত হয়, সেই তাহানিতে মোৰ বহু বন্ধুবৰ্গৰ মাজতো এনে কল্পনা দেখিছিলো। কিন্তু পাছত চাকৰি-বাকৰি লৈ স্থিতাৱস্থাত চামিল হৈ গৈছিল। তাৰ ক্ষেত্ৰতো এয়াই হ’ব বুলি ভাবিছিলো।” সৰু কিন্তু আটোমটোকাৰিকৈ সজোৱা ঘৰটোৰ চ’ৰাঘৰত আমাক কথাষাৰ কৈছিল এসময়ত অসম আৰক্ষীত কৰ্মৰত বিতুৰ দেউতাক ৰবীন সোণোৱালে।\nআজিৰ বিদেশত কৰ্মৰত হোৱা হ’লে স্বাভাৱিকতে লাভ কৰাত সামৰ্থৱান হ’লহেঁতেন শীত-তাপ নিয়ন্ত্ৰিত বিলাসী ফ্লেটৰ, নামী-দামী ব্ৰেণ্ডৰ গাড়ীৰ গৰাকী, এসময়ৰ অত্যন্ত ষ্টাইলিচ্ ছাত্ৰজনে বজাৰ কৰিলেহেঁতেন বিদেশী শ্বপিং ম’লত, হয়তো অৱসৰ-বিনোদন কৰিলেহেঁতেন কোনোবা সমুদ্ৰতীৰৰ পঞ্চতাৰকাযুক্ত ৰিজ’ৰ্টত। ইণ্টাৰনেচনেল ফ্লাইটত কেতিয়াবা ঘৰলৈ অহা বিতুক দেখি চুবুৰীয়াই ক’লেহেঁতেন “ওৱাও, এয়াহে ল’ৰা।” বিবাহযোগ্য কন্যাৰ অভিভাৱকে প্ৰস্তাৱ প্ৰেৰণ কৰিলেহেঁতেন, এনেও মডেল সদৃশ অত্যাধুনিকা স্বাভাৱিকতেই আকৰ্ষিত হ’লহেঁতেন, বেংক বেলেঞ্চতো ক’বই নালাগে।\n“নাই, এতিয়া তাৰ জীৱনৰ পথ আৰু আদৰ্শৰ ক্ষেত্ৰত মোৰ কোনো আক্ষেপ নাই। কৰক, সি দেশ-জাতিৰ হকে যি ভাল দেখে কৰক। অটল আৰু দৃঢ় হৈ থাকক সি তাৰ আদৰ্শত।” এইবাৰ মাক পুণ্যলতা সোণোৱালে মন্তব্য আগবঢ়ালে। উল্লেখযোগ্য যে আমি বিতুৰ ঘৰলৈ যাওঁতে তেওঁ গুৱাহাটীৰ কেন্দ্ৰীয় কাৰাগাৰত বন্দী হৈ আছিল। “ক’ৰ’ণা”’ত আক্ৰান্ত হোৱা সত্বেও চিকিৎসাৰ পৰা বঞ্চিত হোৱাৰ খবৰে ঘৰখনক উদ্বিগ্ন কৰি তুলিছিল। তৎসত্বেও পিতৃ-মাতৃৰ এনে আপোচহীন দৃঢ় স্থিতিত অভিভূত হৈ পৰিছিলো।\nতাৎপৰ্যপূৰ্ণ যে বিগত সাতটাকৈ মাহ কাৰাগাৰত বন্দী হৈ থকা সত্বেও “আছু”, “অসম জাতীয়তাবাদী যুৱ-ছাত্ৰ পৰিষদ”ৰ দৰে “কা” বিৰোধী সংগ্ৰামী সংগঠনৰ কোনো এজন নেতায়ো তেওঁলোকৰ খবৰ এটা ল’বলৈ অহা নাই। বিতুৰ পিতৃ-মাতৃয়ে কয় যে, “এই ক্ষেত্ৰত আমাৰ কোনো আক্ষেপ নাই। কিন্তু তেওঁলোকৰ বিশেষকৈ “আছু”ৰ এনে আচৰণে আমাক দুখ দিছে।”\nকৃষক মুক্তি সংগ্ৰাম সমিতি, ছাত্ৰ মুক্তি সংগ্ৰাম সমিতি আদি সংগঠনৰ প্ৰতি শাসকৰ দৃষ্টিভংগী অত্যন্ত কঠোৰ আৰু ৰূঢ়। সেইবাবেই হওক অথবা আন কিবা কাৰকৰ বাবেই হওক জনসাধাৰণৰ এক বৃহৎ অংশ এতিয়াও এক নিৰাপদ দূৰত্বত অৱস্থানৰত। তেনে অৱস্থাত বিতুৰ দৰে ছাত্ৰই স্থিতাৱস্থাৰ বিৰুদ্ধে সংগ্ৰামৰত হৈ নিজৰ সম্ভাৱনাময় অত্যন্ত বিলাসী জীৱনৰ ভৱিষ্যতটো ধ্বংস কৰা নাইনে?\n“প্ৰথম অৱস্থাত দাদাৰ এনে কাৰ্যকলাপ মই অকণো ভাল পোৱা নাছিলো। তাক নমতাকৈও আছিলো। কিন্তু পাছলৈ তাৰ দৃঢ়তাৰ কাষত মোৰ সকলো অভিমান কৰ্পূৰৰ দৰে উৰি গ’ল। স্পষ্টকৈ কৈছো, সি চাকৰি কৰিব নালাগে। যিটো পথত সি থাকিব বিচাৰে তাতে থাকক। চাওঁক, হাতৰ মুঠিতে লুকাব পৰা এটা ক্ষুদ্ৰ গুটিতে ভৱিষ্যতৰ এডাল বিশাল বটবৃক্ষৰ সম্ভাৱনা লুকাই থাকে। শাসকে আজি জনসাধাৰণক পানীৰ দৰে বুলি ভাবিছে। য’ত যেনেকৈ থ’ব, তেনেকৈয়ে থকাৰ আশা কৰিছে। কিন্তু সেই জনসাধাৰণৰ পুঞ্জীভূত ক্ষোভ সংঘৱদ্ধ হ’লে তাৰে সৈতে হোৱা সংঘাতত শাসকৰ দাম্ভিক জাহাজ টাইটানিকৰ দৰে ধ্বংস হৈ এদিন ডুব যাব। পানীৰ দৰে জনসাধাৰণৰ ওপৰেদি শাসক নামৰ জাহাজখন চলি থাকে।” সংগীত বিষয়ত প্ৰথম শ্ৰেণীৰ স্নাতকোত্তৰ ডিগ্ৰীধাৰী আৰু বৰ্তমানে এখন সম্ভ্ৰান্ত ব্যক্তিগত খণ্ডৰ শিক্ষা প্ৰতিষ্ঠানত কৰ্মৰত বিতুৰ একমাত্ৰ ভনীয়েকে কৈছিল এই কথাষাৰ।\nএৰা ঠিকেইতো, বিশ্বৰ ঐতিহাসিক যুগান্তৰকাৰী সংগ্ৰামসমূহলৈ যদি দৃষ্টিপাত কৰা হয় তেন্তে দেখা যায় এনে সংগ্ৰামসমূহৰ প্ৰাৰম্ভিক পৰ্যায়ত সাধাৰণতে নগণ্য সংখ্যক ব্যক্তিয়েহে নেতৃত্ব প্ৰদান কৰে। শাসকৰ ভয়ো ইয়াতেই।\nআমাৰ নিজস্ব সূত্ৰৰে কৰা অনুসন্ধানত ছাত্ৰনেতাজনৰ বহু ব্যতিক্ৰমী, অবিশ্বাস্য তথ্য লাভ কৰিছিলো। যি সময়ত অসমৰ একাংশ সংগঠনৰ কেন্দ্ৰীয়তো বাদেই জিলা আনকি আঞ্চলিক পৰ্যায়ৰ বহু সুবিধাবাদী নেতাই চান্দা, কমিচনৰ ধনেৰে একোটা বিলাসী জীৱনৰ গৰাকী হৈছে, ৰাতিপুৱা বিজেপি দলক লেই-লেই ছেই-ছেই কৈ গালি পাৰি পাছবেলা সেই দলতে শৰণাপন্ন হৈ যোগ দিছেগৈ, তেনে সময়ত এই ছাত্ৰনেতাজনলৈ আজিও দেউতাকে পেঞ্চনৰ পৰা নিয়মিয়াকৈ টকা পঠিয়াই থাকে। তেওঁৰ ম’বাইল ফোনৰ মাহেকীয়া বিল সদায় পৰিশোধ কৰি আহিছে একমাত্ৰ ভগ্নীয়ে। বহুজনৰ বাবে এয়া অবিশ্বাস্য যে কাৰাগাৰৰ পৰা মুক্তি লাভ কৰাৰ পাছত তেওঁৰ টিভিটো ভগ্নীক ৰিচাৰ্জ কৰি দিবলৈ কৈছিল। এনে স্থিতিৰ কাৰণ হ’ল সংঠনৰ টকাৰে তেওঁ জীৱন-নিৰ্বাহ নকৰে। এনে এজন ছাত্ৰ নেতা কেনেকৈ ৰাষ্ট্ৰৰ নিৰাপত্তাৰ বাবে ভাবুকি হ’ব পাৰে সেয়া শাসকেহে জানে। সংগ্ৰাম আৰু সংগঠনৰ ব্যস্ততাৰ মাজতো সময় উলিয়াই ৰে’লৱে ষ্টেচনৰ কাষৰ একাংশ অট’ৰিক্সা, ৰিক্সা, ঠেলাচালকৰ সন্তানক বিনামূলীয়াকৈ টিউচন কৰি দিছিল। এসময়ৰ অত্যন্ত চৌখিন ছাত্ৰজনে বৰ্তমান চৌখিনতাৰ প্ৰতি হৈ পৰিল সম্পূৰ্ণ উদাসীন।\nবিগত বৰ্ষৰ ডিচেম্বৰ মাহত আৰম্ভ হোৱা “কা” বিৰোধী সংগ্ৰামত অসমৰ প্ৰায়বোৰ জাতীয়-জনগোষ্ঠীয় সংগঠনৰ নেতৃত্বই অংশগ্ৰহণ কৰিছিল। ৰাষ্ট্ৰৰ ৰোষত পৰিল মাথো কৃষক মুক্তি সংগ্ৰাম সমিতি আৰু তেওঁলোকৰ ভাতৃ সংগঠনসমূহ। প্ৰকৃততে ৰাষ্ট্ৰৰ কঠোৰ আচৰণেই প্ৰমাণ কৰিছে তেওঁলোকৰ প্ৰাসংগিকতা। এই সময়ত মন কৰিবলগীয়া যে বিতু সোণোৱাল, ধৈৰ্য্য কোঁৱৰ, মানস কোঁৱৰ আদিয়ে কাৰাগাৰৰ পৰা মুক্তি লাভ কৰাৰ পাছতে ছেগাছোৰোকাকৈ এই ক’ৰ’ণা কালৰ মাজতো “কা” বিৰোধী সংগ্ৰামখন পুনৰ আৰম্ভ হৈছে। যাৰ বাবে ইমান দিনে নিশ্চুপ হৈ থকা আন একাংশ সংগঠনেও পুনৰ উক্ত ধাৰাটো পুনঃ আৰম্ভ কৰিবলৈ বাধ্য হৈছে।\nসংগ্ৰামী দৃঢ়তাই বিতু সোণোৱালৰ দৰে ছাত্ৰনেতাক আমাৰ সমাজ ব্যৱস্থাত প্ৰাসঙ্গিক কৰি ৰাখিছে, সংগ্ৰামী ৰাইজে নিশ্চিতভাৱে আশাকৰে যে অনাগত দিনতো এই দৃঢ়তাৰ ধাৰাবাহিকতা অব্যাহত হৈ থাকিব।


গল্পঃ এজন বক্তাৰ নিৰ্মাণ (চুটি গল্প)\nHomeঅনূদিত গল্পগল্পঃ এজন বক্তাৰ নিৰ্মাণ (চুটি গল্প)\ntranslatorsassam May 09, 2021\nএজন বক্তাৰ নিৰ্মাণ\nমূল: ষ্টিফেন ক্ৰেইন\nহুইলমভাইলৰ স্কুলখনৰ এইটো এটা নিয়ম আছিল যে, যেতিয়া ল’ৰা-ছোৱালীবোৰে এটা বিশেষ শ্ৰেণী পাইছিল, তেতিয়া সিহঁতে শুকুৰবাৰৰ আবেলিটো বাগ্মীতাৰ বিকাশৰ কাৰণে উৎসৰ্গা কৰিব লাগিছিল ৷ এইটো এটা দুখ লগাকৈ মূৰ্খামিৰে ভৰা বিশ্বাস আছিল যে বক্তাৰ এনেদৰেই নিৰ্মাণ হ’ব পাৰে ৷ স্কুলখনৰ আইনমতে, দুৰ্ভগীয়া ল’ৰা আৰু ছোৱালীবোৰক টানি আনি তেওঁলোকৰ সমনীয়া পণ্ডিতসকলৰ আগত শতিকাটোৰ মাজ ভাগৰ সাহিত্যৰ বিষয়ে ক’বলৈ দিয়া হয় ৷ সম্ভৱতঃ নিজৰ মনৰ ভাব সকলোতকৈ ভালকৈ প্ৰকাশ কৰিবলৈ সক্ষম হোৱা শিশু কেইজন, যি কেইজন বাক-শক্তিৰ প্ৰতি খুব সংবেদনশীল আছিল, সেই কেইজনৰে সকলোতকৈ বেছি দুৰ্গতি হৈছিল ৷ সৰু অজ্ঞ কেইজনে, যিসকলে থিয় হৈ গতানুগতিক কবিতা এটাৰ আঠ শাৰী সিহঁতৰ শ্ৰেণীৰ বন্ধুসকলৰ সম্মুখত খৰকৈ গাই দিব পাৰিছিল, সিহঁতে তেনে কোনো পীড়া ভোগ নকৰিছিল ৷ থিয় হৈ সিহঁতৰ মনৰ কথা সিহঁতৰ লগৰ প্ৰাণীবোৰৰ আগত বেকত কৰিবলৈ, আচলতে এই আঁচনিয়ে শিশুসকলৰ মনত চিৰদিনৰ কাৰণে এটা ভয় ভাবৰহে সৃষ্টি কৰিছিল ৷\nজিমি ত্ৰেস্কতৰ এটা ধাৰণা আছিল যে ভাবিব নোৱৰা মূৰ্খামিৰ প্ৰদৰ্শনীৰ দ্বাৰা সি সেই উচ্চ শ্ৰেণীৰ কোঠাটোলৈ, য’ত বন্দীসকলক এনে ধৰণৰ দণ্ড ভোগ কৰোৱা হৈছিল, উত্তীৰ্ণ হোৱাৰ পৰা হাত সাৰিব পাৰিব ৷ সেইখন সাম্ৰাজ্যত প্ৰৱেশ কৰি য’ত এনে কিছুমান মহান কাম কৰিব লাগে যিবোৰ তাৰ কাৰণে মৃত্যুতকৈও ভয়ংকৰ আছিল, তাতকৈ সি এক কম বৰ্ণময় ঠাইতে থাকিবলৈ বেছি পচন্দ কৰিছিল ৷ পাছে, সি পচন্দ কৰক বা নকৰক, তাক সেই নিৰ্যাতনৰ ঠাইখনলৈ আগবঢ়াই দিয়া হ’ল ৷\nপ্ৰত্যেক শুকুৰবাৰে কমেও দহজন সৰু সৰু শিশুৱে শিক্ষকৰ ডেস্কৰ ওচৰৰ মঞ্চখনত আৰোহণ কৰি এনেকুৱা কিবাকিবি ভোৰভোৰাব লাগিছিল, যিবোৰ সিহঁতৰ কোনেও বুজিব নোৱাৰিছিল ৷ এইবিলাক সিহঁতক পাকৈত বক্তা কৰাৰ আয়োজন আছিল ৷ যদিহে সিহঁতক ভেকুলীৰ দৰে টোৰটোৰাবলৈও আদেশ কৰা হ’লহেঁতেন, সেইটোৱেও সিহঁতৰ বেছিভাগকেই সুবক্তা হোৱাৰ পথত সমানেই আগুৱাই দিলেহেঁতেন ৷\nবৰ্ণানুক্ৰমে জিমি ত্ৰেস্কত হতভগীয়াসকলৰ তালিকাৰ শেষৰ ফালে আছিল, কিন্তু তাৰ পালো অলপো কম অৱশ্যাম্ভাৱী নাছিল ৷ “তেন্নাৰ, তিমেন্স, ত্ৰাছ, ত্ৰেস্কত --”, সি তাৰ দুৰ্যোগৰ দিনটো ওচৰ চাপি অহা দেখিছিল ৷\nসি শিক্ষয়িত্ৰীগৰাকীৰ আগত নিস্ক্ৰিয়ৰ দৰে আছিল যেতিয়া তেওঁ তাৰ মূৰত “লাইট ব্ৰিগেডৰ আক্ৰমণ”ৰ দুৰ্বোধ্য শাৰীবোৰ সুমুৱাই দিবলৈ চেষ্টা কৰিছিল:\n“আধা লিগ, আধা লিগ,\nআধা লিগ সম্মুখলৈ -”\nলিগ সম্পৰ্কে তাৰ একো ধাৰণাই নাছিল ৷ যদিহে কেতিয়াবা এনেয়ে কোনোবাই তাক সি ঘৰৰ পৰা আধা লিগ দূৰত থকা বুলি ক’লেহেঁতেন, সি কিজানি ঘৰৰ পৰা পঞ্চাশ মাইল আঁতৰত থকা বুলি ভাবি খুব ভয় খালেহেঁতেন ; কিন্তু সি বৰ সাহসেৰে মৃত্যুৰ উপত্যকাত ঐতিহাসিক ছশ বীৰৰ সম্মুখীন হ’ল, যিসকলে সেই ঠাইত কিবা এটা কৰি আছিল, যিটো কিবা এটা খুব ভাল কাম আছিল, তেনেকৈয়ে তাক কোৱা হৈছিল ৷ সি গোটেইবোৰ পংক্তি শিকিছিল ৷\nকিন্তু যেতিয়া তাৰ নিজৰ ভাগৰ শুকুৰবাৰৰ আবেলিটো ওচৰ চাপি আহিছিল, সি চিন্তাত পৰিছিল আৰু তাৰ পৰিয়ালক জনাবলৈ আৰম্ভ কৰিছিল যে এটা ভয়ানক অসুখ তাৰ হ’বলৈ ধৰিছে, আৰু সেইটোৱে তাক যিকোনো মূহুৰ্ততেই তাৰ প্ৰাণৰ স্কুলখনলৈ যোৱাৰ পৰা বিৰত কৰিব পাৰে ৷\nসেই মহান শুকুৰবাৰৰ দিনা ডাঃ ত্ৰেস্কট ঘৰত নাছিল যিদিনা ল’ৰাটোৰ নামৰ ওচৰ-পাজৰৰ শিশুবোৰে সিহঁতৰ ভাগৰ বক্তব্য ৰাখিব লগা আছিল, আৰু ল’ৰাটোৰ মাক জিমিৰ আচৰিত ধৰণৰ অসুস্থতাৰ কাৰণে ভাবিব নোৱৰা ধৰণে শঙ্কিত হৈছিল, যি অসুস্থতাৰ কাৰণে ল’ৰাটোৱে জুইকুৰাৰ ওচৰৰ কাপোৰ এখনত বাগৰি বাগৰি অতি কষ্টেৰে কেঁকাই আছিল ৷\nতেওঁ তাৰ ভৰি দুখন ৰঙা পৰি যোৱাকৈ সৰিয়হ দিয়া গৰম পানীত ধুৱাইছিল ৷ তেওঁ সৰিয়হ বঁতি তাৰ বুকুত লেপ এটাও দিছিল ৷\nসি ঘোষণা কৰিছিল যে এই সকলোবোৰ চিকিৎসাই তাৰ একোৱেই ভাল নকৰিলে -- একোৱেই ভাল নকৰিলে ৷ বহুত কষ্ট ভোগ কৰি থকা ল’ৰা এজনৰ ভাবেৰে সি সেই গোটেই দিনটো সম্পূৰ্ণ মাতৃত্বসুলভ মনোযোগবোৰ সহ্য কৰি থাকিল ৷ এনেকৈয়ে প্ৰথম শুকুৰবাৰটো ভালে ভালে পাৰ হ’ল ৷\nঅসীম ধৈৰ্যেৰে সি জুইকুৰাৰ সম্মুখত বহিছিল আৰু ছবি থকা কিতাপবোৰ চাইছিল, আৰু যেতিয়াই মাকে সি অলপ ভাল পোৱা যেন ভবা বুলি সন্দেহ কৰিছিল তেতিয়াই আকৌ কিবা এটা বৰ কষ্ট পাই থকা বুলি অভিযোগ কৰিছিল ৷ তাৰ পাছৰ শনিবাৰৰ দিনটো বন্ধৰ দিন আছিল, আৰু সি আশ্বৰ্যকৰভাৱে অসুখবোৰৰ কবলৰ পৰা সম্পূৰ্ণ মুক্ত হৈ পৰিছিল, আৰু তজবজীয়া স্বাস্থ্যৰ ল’ৰাটি হৈ খেলিবলৈ ওলাই গৈছিল ৷\nতাৰ কোনোধৰণৰ অসুখ মাজতে হোৱা নাছিল তাৰ পাছৰ সপ্তাহৰ বৃহস্পতিবাৰৰ নিশালৈকে ৷ সেই নিশা সি আকৌ ঘোষণা কৰিলে - তাৰ খুব, খুবেই বেয়া লাগিছে ৷ মাক ইতিমধ্যেই পুতেকৰ স্বাস্থ্যসম্পৰ্কে সদায়ে শঙ্কিত হৈ আছিলেই ৷ কিন্ত ডাঃ ত্ৰেস্কতে কিবাকিবি প্ৰশ্ন সুধিছিল যাৰ উত্তৰবোৰ বিশ্বাস কৰিব নোৱৰা ধৰণৰ আছিল ৷ তৃতীয় শুকুৰবাৰটোত জিমিক ডাঃ ত্ৰেস্কটৰ গাড়ীৰ পৰা নমাই স্কুলত থৈ অহা হ’ল ৷ বাকী ল’ৰা-ছোৱালীবোৰে, বিশেষকৈ যিবোৰে দুঃস্বপ্নৰ পৰ্বতখন ইতিমধ্যেই পাৰ হৈ আহিছিল, তালৈ সন্তোষেৰে চাইছিল ৷ সিহঁতে তাৰ মাজত কচাইৰ হাতত নিহত হ’বলৈ ওলোৱা আন এটি ভেৰা দেখিবলৈ পাইছিল ৷ শ্ৰেণীকোঠাৰ বেঞ্চত বহি জিমিয়ে কেতিয়াবা ভয় লগা স্পষ্টতাৰে “লাইট ব্ৰিগেডৰ আক্ৰমণ”ৰ প্ৰতিটো শাৰী মনত পেলাব পাৰিছিল, আৰু কেতিয়াবা তাৰ মন বগা উকা কাগজ এখন যেন হৈছিল ৷ ভূগোল, গণিত আৰু বানান -- সাধৰণতে টান বিষয় -- তাৰ মনৰ পৰা পলাই গ’ল ৷ তাৰ মনত মাত্ৰ সেই আতংকই খেলা কৰি আছিল - কেতিয়া তাৰ নামটো মতা হ’ব আৰু সি মঞ্চলৈ গৈ, মুখ ঘূৰাই, মূৰ দোৱাই তাৰ বাণীবোৰ সহপাঠী সকলৰ আবৃত্তি কৰিব লাগিব ৷\nহতাশভাৱে পলম কৰাৰ কিবাকিবি উপায় তাৰ মনলৈ আহিছিল ৷ যদিহে সি কিবা সঁচা অসুখ-বিসুখ বা তেনেকুৱা যন্ত্ৰণাৰ সেৱা লাভ কৰিব পাৰিলেহেঁতেন, সি বৰ সুখ পালেহঁতেন ৷ কিন্তু নিৰন্তৰ অবিচলিতভাৱে মূহুৰ্তবোৰ আগবাঢ়ি গৈছিল তাৰ মহা সংকটৰ ফালে, আৰু তাৰ পলায়নৰ সকলো আঁচনি মাত্ৰ তীব্ৰ আতংকৰ তৰংগ এটাত মিলি গৈছিল ৷\nবাহিৰৰ মেপল গছবোৰে আবেলিৰ দুৰ্বল হৈ অহা সূৰ্যৰ ৰশ্মিক পৰাভূত কৰি থিয় হৈ আছিল, ছায়াভৰা শ্ৰেণীকোঠাটোলৈ প্ৰশান্তি নামি আহিছিল, কিন্তু তাৰ মাজতো জুই একুৰাৰ মাজেৰে পাৰ হৈ অহা শিশুবোৰৰ স্বস্তিৰ নিশ্বাস অনুভৱ কৰিব পৰা গৈছিল ৷ সিহঁতে শান্তভাৱে সাজু হৈছিল আনবিলাকৰ শাস্তিবোৰ এটা দৃশ্যৰ দৰে চাবলৈ ৷\nঅকণমানি জনি টেনাৰে উৎসৱটো আৰম্ভ কৰিলে ৷ সি গধুৰ, গধুৰ খোজেৰে মঞ্চলৈ উঠি গ’ল, আৰু এনে ধৰণে মূৰ দোৱালে যে সি পৰিবলৈয়ে ধৰিছিল ৷ সি ঘপককৈ ক’বলৈ আৰম্ভ কৰিলে যে যেতিয়া আয়াৰলেণ্ডৰ বদনাম কৰা হ’ব তেতিয়া তাৰ কাৰণে নীৰৱে বহি থকাটো অসম্ভৱ, আৰু সি তাৰ সম্মুখৰ বীৰ সৈন্যসকলক সুধিছিল - প্ৰত্যেক বৃটিছ যুদ্ধক্ষেত্ৰ ইমাৰেল্ড দ্বীপৰ সন্তানসকলৰ হাড়েৰে ভৰি পৰা নাছিল নেকি ৷ সি আকৌ কোৱা শুনা গ’ল যে সি বৰ গভীৰ দুখ আৰু আশ্বৰ্যৰে সন্মানীয় উত্তৰ গ্লেনমৰ্গেনশ্বায়াৰৰ সদস্যসকলৰ মন্তব্যবোৰ শুনিছিল যে আইৰিশ সৈন্য-গোটৰ মহাৰাণীৰ কাৰণে আনুগত্যৰ প্ৰতি সন্দেহ কৰিব পাৰি ৷ তেনেহ’লে কি ঊদ্দেশ্যত, সি সুধিছিল, আইৰিশসকলৰ তেজ এশখন যুদ্ধক্ষেত্ৰত বৈ গৈছিল ? তেনেহ’লে কি ঊদ্দেশ্যত আইৰিশসকলে সাহস আৰু দেশপ্ৰেমেৰে মৃত্যুক সাবটি লৈছিল এই পৃথিৱীৰ প্ৰতিটো প্ৰান্তৰত য’ত ইংলেণ্ডৰ বিজয়ৰ পতাকা উৰিছিল ? যদিহে উত্তৰ গ্লেনমৰ্গেনশ্বায়াৰৰ সন্মানীয় সদস্যসকলে ডাবলিনৰ সৈন্যসকলৰ মাজত হোৱা সামান্য ভুল বুজাবুজিকেই মহাৰাণী আৰু সাম্ৰাজ্যৰ বিৰুদ্ধে চলা মহা ষড়যন্ত্ৰৰ ৰূপ দিব খোজে, তেনেহ’লে এতিয়া আয়াৰলেণ্ডৰ কাৰণে তিক্ততাৰে নিজৰ মৃত সন্তানসকলৰ বাবে ভবাৰ সময় আহি পৰিছে, যাৰ সমাধি ইংলেণ্ডৰ প্ৰত্যেক বিকাশৰ ঢাপত প্ৰতীক হৈ ৰৈছে, তথাপিও যাৰ গৌৰৱ তেওঁলোকৰ পৰা ইমান সহজতে কাঢ়ি লোৱাৰ অধিকাৰ ৰাখে উত্তৰ গ্লেনমৰ্গেনশ্বায়াৰৰ সন্মানীয় সদস্যসকলে ৷ তদুপৰি, উত্তৰ গ্লেনমৰ্গেনশ্বায়াৰৰ সন্মানীয় সদস্যসকল --\nক’বই নালাগে যে অকণমানি জনি টেনাৰৰ ভাষাই উত্তৰ গ্লেনমৰ্গেনশ্বায়াৰৰ সন্মানীয় সদস্যসকলক এটা অগ্নিকুণ্ডৰ মাজলৈ লৈ গৈছিল ৷ কিন্তু জনিৰ আচলতে খং উঠা নাছিল ৷ সি মাত্ৰ খৰধৰ কৰিছিল ৷ সি উত্তৰ গ্লেনমৰ্গেনশ্বায়াৰৰ সন্মানীয় সদস্যসকলৰ আধ্যা পেলাইছিল, ক’ব পাৰি কেইটামান বেগী আৰু দীঘল খোজেৰে ৷\nতাৰ পিছত সুসি তাইমেন মঞ্চলৈ গৈছিল, আৰু মৃত্যুৰ দৰে শেঁতা মুখ এখনেৰে ঘোষণা কৰিছিল যে তাই মে দিৱসৰ ৰাণী হ’ব ৷ এই ছোৱালীজনীয়ে অনাৱশ্যক ক্লেশভোগৰ এখন সম্পূৰ্ণ নিখুঁত ছবিৰ প্ৰতিনিধিত্ব কৰিছিল ৷ তাইৰ সৰু ওঁঠযুৰি নীলা হৈ গৈছিল, আৰু তাইৰ বহলকৈ মেলা চকুযুৰিত এটা শূন্য, আতংকৰ চাৱনি আছিল ৷ নিৰ্বিকাৰ ত্ৰাছ উপাধিৰ ল’ৰাটো, যাৰ ঘূৰণীয়া মুখমণ্ডলত মাত্ৰ চহা ভাব এটা ফুটি উঠিছিল, সি জীৱনৰ লক্ষ্য আৰু অৰ্থ সম্পৰ্কে কিছুমান অস্বীকাৰ কৰিব নোৱাৰা সত্য শান্তভাৱে ব্যক্ত কৰিছিল ৷\nতাৰ আসনত বহি জিমি ত্ৰেস্কট ওচৰ চাপি অহা মহাপতনৰ কথা ভাবি ভাবি ভয়তে আধা অন্ধ হৈ গৈছিল ৷ সি ইচ্ছা কৰিছিল শ্ৰীমান ত্ৰাছে চিৰকাল জীৱনৰ লক্ষ্য আৰু অৰ্থ সম্পৰ্কে কৈয়ে থাকিব, কৈয়ে থাকিব ৷ সি ভাবিছিল যে যদি স্কুলখনত তেতিয়া জুই লাগিলেহেঁতেন, তেতিয়া সি অলপ ৰক্ষা পৰিলেহেঁতেন ৷ বেলেগ যিকোনো সম্ভাৱনাই ভাল আছিল ৷ জুই একুৰাৰ মাজত মৃত্যু বৰণ কৰাটো “লাইট ব্ৰিগেডৰ আক্ৰমণ“ৰ আবৃত্তি কৰাতকৈ নিৰাপদ আছিল ৷ কিন্তু শ্ৰীমান ত্ৰাছে অতি সোনকালেই তাৰ জীৱন সম্পৰ্কীয় গধুৰ সত্যৰ বক্তব্যৰ সামৰণি মাৰিলে ৷ জিমিয়ে শিক্ষকজনে তেওঁৰ নাম মতা শুনিলে, আৰু তাৰ এনে লাগিছিল যেন গোটেই পৃথিৱীয়ে তাক ঘূৰি ঘূৰি চাবলৈ ধৰিছে ৷ কেনেকৈ মঞ্চত আৰোহণ কৰিলে সি গমেই ধৰিব নোৱাৰিলে ৷ গাৰ কিছু অংশ সীহৰ দৰে গধুৰ আৰু কিছু অংশ বতাহৰ দৰে পাতল হৈ বিচ্ছিন্ন হোৱা যেন অনুভৱ হৈছিল তাৰ ৷ সুসি টাইমেনৰ দৰেই তাৰ মুখখন শেঁতা হৈ গৈছিল ৷ সি এটা কেৱল মানসিক পীড়াত ভুগি থকা শিশুত পৰিণত হৈছিল ; এয়াই এই বিষয়ে বিশেষকৈ ক’ব লগা সকলো ; আৰু জনাবুজাসকলৰ কাৰণে এই প্ৰদৰ্শনীখন এখন ককুৰৰ যুঁজতকৈ বেছিকৈ শিক্ষণীয় বিবেচিত নহ’লহেঁতেন ৷\nসি আচহুৱা ধৰণে মূৰ দোৱালে, উশাহটো যেন বন্ধ হ’ব তাৰ, এটা বুজিব নোৱৰা শব্দ উচ্চাৰণ কৰিলে, আৰু তেতিয়া হঠাতে কৈ উঠিল,\n“আধা লেগ -- ”\n“লিগ,” শিক্ষয়িত্ৰীগৰাকীয়ে শান্তভাৱে ক’লে ৷\n“আধা লেগ --”\n“লিগ,” শিক্ষয়িত্ৰীগৰাকীয়ে কৈছিল ৷\n“লিগ,” জিমিয়ে পুনৰাবৃত্তি কৰিলে বিতত হৈ ৷\n“আধা লিগ, আধা লিগ, আধা লিগ সম্মুখলৈ ৷”\nসি এইখিনিতেই ৰৈ গ’ল আৰু শিক্ষয়িত্ৰীগৰাকীলৈ হতভগীয়া এটিৰ দৰে চালে ৷\n“আধা লিগ,” সি সেপ ঢুকি ক’লে -- “আধা লিগ --”\nসি বোধহয় এই শব্দ দুটা কৈয়েই থাকিলেহেঁতেন, গতিকে অলপ পাছত শিক্ষয়িত্ৰীগৰাকীয়ে ক’লে, “আগ বাঢ়া ৷”\n“আধা লিগ,” জিমিয়ে উত্তৰ দিলে ৷\nশিক্ষয়িত্ৰীগৰাকীয়ে কিতাপখন মেলি লৈছিল, আৰু তেওঁ তাৰ পৰা পঢ়িছিল:\n“সকলোৱে মৃত্যুৰ উপত্যকাত\nঘোঁৰাত উঠি --”\n“এতিয়া, আৰম্ভ কৰা,” তেওঁ কৈছিল ৷\nজিমিয়ে আৰম্ভ কৰিছিল,\nঘোঁৰাত উঠি -- উঠি -- উঠি”\nসি অসীম কাকুতিভৰা চাৱনিৰে শিক্ষয়িত্ৰীৰ ফালে চাইছিল, আৰু উশাহ নসলোৱাকৈ ফুচফুচাই কৈছিল, “ঘোঁৰাত উঠি কি ?”\nগাভৰু শিক্ষয়িত্ৰীগৰাকী চুলিৰ গুৰিলৈকে বিৰক্ত হৈছিল ৷\n“ ঘোঁৰাত উঠি ছশ বীৰ সৈনিক,”\nতেওঁ তাক ভেকাহি মাৰি কৈছিল ৷\nশ্ৰেণীটো এই নিষ্ঠুৰ প্ৰদৰ্শনী প্ৰত্যক্ষ কৰি ফুচফুচনি আৰু খিলখিলনিৰে ভৰি পৰিছিল ৷ সিহঁত সম্ৰাট নিৰ’ৰ সময়ৰ ষ্টেডিয়ামত খেল চাই থকা ৰোমান জনতাৰ দৰেই হৈ পৰিছিল ৷\nজিমিয়ে আকৌ আৰম্ভ কৰিলে:\n“আধা লেগ -- লিগ, আধা লিগ, আধা লিগ সম্মুখলৈ,\nসকলোৱে মৃত্যুৰ উপত্যকাত\nঘোঁৰাত উঠি ছশ বীৰ সৈনিক,\nসম্মুখলৈ -- সম্মুখলৈ -- সম্মুখলৈ --”\n“লাইট ব্ৰিগেড,”, শিক্ষয়িত্ৰীগৰাকীয়ে খঙেৰে ইংগিত দিছিল ৷\n“ লাইট ব্ৰিগেড,” জিমিয়ে সেপঢুকি কৈছিল ৷ সি তাৰ অৱস্থাটোৰ লাজলগা যন্ত্ৰণাত প্ৰায় মৰিবলৈ ওলাইছিল ৷\nআৰু লৰ্ড টেনিচনৰ বিখ্যাত কবিতাটোৰ শাৰীবোৰ, সেইবোৰে তাৰ মনৰ পৰা সসন্মানে পলাই ফাট মাৰিছিল, আৰু তাৰ মন এখন নিষ্কলংক বগা দেৱাল হৈ পৰিছিল ৷\nশিক্ষয়িত্ৰীগৰাকীৰ খং তেতিয়াও জামৰা নাছিল ৷ তেওঁ বেচেৰা হতভগীয়াটোলৈ খঙাল চাৱনি নিক্ষেপ কৰিলে ৷\n“তুমি স্কুল চুটিৰ পাছত ৰ’ব লাগিব আৰু প্ৰথমৰ পৰা সকলোখিনি আকৌ শিকিব লাগিব,” তেওঁ আদেশ কৰিছিল ৷\n“আৰু অহা শুকুৰবাৰে ক’বলৈ সাজু হ’বা ৷ মই বৰ আচৰিত হৈছোঁ, জিমি ৷ যোৱা, বহাগৈ ৷”\nযদি তেওঁ তাক হঠাতে এটি ভৰহীন আত্মাত পৰিণত কৰিলেহেঁতেন আৰু পৃথিৱীৰ কাম-বনৰ কষ্টৰ পৰা নিষ্কৃতি দি তাক বহু ওপৰৰ আকাশত খুচিমতে উৰি ফুৰিবলৈ মুকলি কৰি দিলেহেঁতেন, তেতিয়াও সি সিমান আনন্দিত নহ’লহেঁতেন ৷ সি বন্ধুসকলৰ অনুচ্চ টিটকাৰিবোৰলৈ অকণো মন নিদি তাৰ বেঞ্চলৈ পলাই গ’ল ৷ সি পিছৰটো শুকুৰবাৰে সম্মুখীন হ’ব লগা আতংকৰ বিষয়ে অকণো চিন্তাই নকৰিলে ৷ দিনটোৰ দুৰ্যোগবোৰ তাৰ কাৰণে যথেষ্ট আছিল, আৰু শিশুসুলভ মনৰ কাৰণে এটা সপ্তাহ এটা যুগৰ সমান ৷\nতাৰ বয়সৰ আনন্দময় সংগতিবিহীনতাৰে সি আশীৰ্বাদপূৰ্ণ প্ৰশান্তিৰে তাৰ ঠাইত বহিছিল, আৰু জিমাৰমেন নামৰ আন এটা দুৰ্ভগীয়া ল’ৰাৰ ক্লেশভোগৰ দৃশ্যটো চাবলৈ ধৰিছিল, সেই ল’ৰাটো শিক্ষাব্যৱস্থাৰ পিছৰটো চিকাৰ আছিল ৷ অৱশ্যেই জিমিয়ে উপলব্ধি কৰা নাছিল যে সেই দিনটোতেই তাৰ কাৰণে তাৰ মৃত্যুলৈকে স্থায়ী জনসভাত বক্তৃতা প্ৰদানৰ অসমৰ্থতাৰ ভেটি স্থাপন কৰা হৈ গৈছিল ৷


যুৱ শক্তি বনাম ৰাজনীতি | প্ৰথম খবৰ\nHome/ যুৱ/যুৱ শক্তি বনাম ৰাজনীতি\nযুৱ শক্তি বনাম ৰাজনীতি\nজেষ্ঠসকলে প্ৰায়েই ইতিকিং কৰি কয় আজিৰ যুৱ সমাজে কি কৰিছে? বাইক, DSLR লৈ ঘুৰি ফুৰিব যানে এনেকুৱা কিছু মন্তব্য কৰে। তেতিয়া মনে মনে থাকিলো। কিন্তু যেতিয়াৰ পৰা এই ধৰ্ম,জাতি,মাটি,ভাষাক লৈ ৰাজনীতি অৰিয়া-অৰি আৰম্ভ হ’ল মনটো অশান্ত হৈ মনে কিবা এটা কৰিব বিচাৰিলে আৰু লিখা আৰম্ভ কৰিলো আৰু মোৰ দৰে বহুজনক লগ পালো। আমি একেখন নাৱৰে যেন যাত্রী। বহু ভাবুকি আহিল। কিন্তু বহুজনে সাহসো দিলে।\nএতিয়া আগৰ সেই আমাক ইতিকিং কৰা সকলে আকৌ ক’ব ধৰিল আজিৰ যুৱ সমাজে হোৱাই নোহোৱাই যিকোনো লিখে, যিকোনো কৰে।\nএতিয়া আমি আপোনালোকক শুধিব বিচাৰিচো\n১ ) আপোনালোকে কি কৰিলে ?\n২ ) আপোনালোকে কৰা ভাষা আন্দোলন কিমান সফল হ’ল ? বহু নিৰীহে প্ৰাণ দিলে কিন্তু সেই স্বহৃদৰ প্ৰাণৰ মূল্য দিব পাৰিলেনে ? কিমান সংকটমুক্ত হ’ল ভাষা ? সফল নোহোৱাকৈ আধাতে সামৰিল কিয় ?\n৩ ) বিদেশী বহিষ্কাৰ আন্দোলনো কৰিলে। বহুজনে জেল খাতিল। কিমানদূৰ সফল হ’ল নাজানো। কিন্তু এতিয়া বিদেশীয়ে নাই চাগে ন ?\nআজিৰ যুৱসমাজ ইমান দুৰ্বল নহয়। লাচিতৰ তেজ থকা প্ৰতেক যুৱকৰ তেজ পিৰপিৰাব লৈছে। হেংদাঙৰ পৰিবৰ্তে কলমেৰে উত্তৰ দিছে।হেংদাং লবলৈ বাধ্য নকৰাব।\nকাৰ সহ্য হ’ব…\n১) ধৰ্মৰ নামত ৰাজনীতি।\n২) সেই গালি গালাজবোৰ ( মিঞা, গেদা …)।\n৩) বিদ্যালয়ৰ কণমানীবোৰৰ লগত ৰাজনীতি।\n৪) হকে বিহকে কাৰোবাক অস্ত্ৰ প্ৰশিক্ষণ দিয়া।\nআজিৰ যুৱসমাজএকত্রিত হৈছে।\nধন্যবাদ সৰ্বাৰ চৰকাৰ। আপোনালোকৰ কাৰুকাৰ্য্যৰ বাবে শুই থকা শিয়ালো জাগি উঠিচে। লাচিতৰ তেজ পিৰপিৰাই থকা যুৱশক্তিৰ কিমান ক্ষমতা সোনকালেই দেখা পাব |\nচাণক্যই কৈছিলঃ “কোনো এখন দেশৰ পতনৰ মূল কাৰণ হৈছে সেই দেশখনৰ যুৱশক্তি, যিসকলে ৰাজনীতিক লেতাৰা বুলি অৱহেলা কৰে, তুচ্চজ্ঞান কৰে। যদি সচাঁকৈ লেতেৰাই হয় সেই লেতেৰা ৰাজনীতিক পৰিষ্কাৰ কৰাটো দেশখনৰ যুৱশক্তিৰে দায়িত্ব আৰু ধৰ্ম।”\nদেশত, ৰাজ্যত চলি থকা এই লেতেৰা ৰাজনীতিক পৰিষ্কাৰ কৰাৰ বাবে আজি যুৱশক্তি উঠি পৰি লাগিবই লাগিব। দেশৰ জাতি,ধৰ্ম,মাটি,ভাষাৰ ৰক্ষাৰ বাবে আমি এক হ’ব লাগিব।আহক আমি এক হৈ দেশদ্ৰোহী জাতিদ্ৰোহী বদন আৰু বদনপুত্রক খেদি প্ৰথমে এখন সুন্দৰ নিকা শান্তিপ্ৰিয় দেশ গঢ়ো।\nভাদৈত প্ৰাইজমানি ফুটবল প্ৰতিযোগিতা\nলাকুৱাত আলফাৰ প্ৰতিষ্ঠা দিৱস উদযাপন\nবাংগালুৰুত গৈ “গনেশ”ক সাক্ষাৎ কৰিলে স্বাস্থ্যমন্ত্ৰী হিমন্ত বিশ্বই\nআহি আছে ৰাজদ্বীপৰ ‘বেপৰোৱা প্ৰেম’\nকাজিৰঙা ৰাষ্ট্ৰীয় উদ্যানত পুনৰ গঁড় হত্যা কৰি কাটি নিলে খৰ্গ